Rayyithunnah faseyha kann genuvaa, igthisaadhu kuriaruvaane tharahggee akee mie!\nރައްޔިތުންނަށް ފަސޭހަކަން ގެނުވާ، އިގްތިސާދު ކުރިއަރުވާނެ ތަރައްގީއަކީ މިއީ!\n09 އޮކްޓޯބަރ 2020 - 11:16:10\nކުރީގެ ރައީސް އަބްދުﷲ ޔާމީންގެ ވެރިކަމުގައި ހިންގި އެންމެ ބޮޑު އެއް މަޝްރޫއަކީ މާލެ އާއި ހުޅުލެ އަދި ހުޅުމާލެ ގުޅުވާލަންދިން ސިނަމާލޭ ބްރިޖުގެ މަޝްރޫއުއެވެ. 200 މިލިއަން އެމެރިކާ ޑޮލަރު ހަރަދުކޮށްގެން ސިނަމާލޭ ބްރިޖު ތަރައްގީކޮށް 2018 ވަނަ އަހަރުގެ ސެޕްޓެމްބަރު މަހުގެ ތެރޭގައި އެތަން ހުޅުވާލިއިރު އެ މަޝްރޫއުވެގެންދިޔައީ ހުޅުމާލެ އާއި މާލެ އަދި ހުޅުލެއާ ދެމެދު ކޮންމެ ދުވަހަކު ދަތުރުކުރަންޖެހޭ މީހުންގެ ތަކުލީފުތަކަށް ނިމުމެއް ގެނައި ބްރިޖަކަށެވެ. އެކަމަކު އޭރު އިދިކޮޅުގައި ތިބި ފަރާތްތަކުގެ ކަންބޮޑުވުމަކަށްވީ އެއަށް ވުރެ ހެޔޮ އަގުގައި އެދެމެދުގައި ބްރިޖު އެޅެން އޮތްވާ ބޮޑު އަގުގާއި ބްރިޖު އަޅަން ނިންމުމެވެ.\nކޮންމެއަކަސް، ރައީސް އިބްރާހީމް މުހައްމަދު ސޯލިހުގެ ވެރިކަމުގައި ވެސް ރާއްޖޭގައި ދެވަނަ ބްރިޖެއް ތަރައްގީކުރުމަށް މިވަނީ ނިންމާފައެވެ. މާލެ އާއި ވިލިމާލެ އަދި ތިލަފުއްޓާއި ގުޅީފަޅު ގުޅުވާލާ މި ބްރިޖުވެގެންދާނީ ރާއްޖޭގައި ތަރައްގީކުރެވޭ މިފަދަ އެންމެ ބޮޑު ބްރިޖަށެވެ. މިއީ ރާއްޖޭގެ ރައްޔިތުންއެދޭ ހަގީގީ ދެމެހެއްޓެނިވި ތަރައްގީއަށް ކުރެވޭ ބުރަ މަސައްކަތެކެވެ.\nހަތަރު ރަށް ގުޅުވާލާއި މި ބްރިޖަށް ބަލާއިރު މިއީ ހަމައެކަނި ރައްޔިތުންނަށް ލުއިތަކެއް ލިބޭނެ ފަދަ ގޮތަކަށް ކުރިއަށްގެންދާ މަޝްރޫއުއެއް ނޫނެވެ. އޭގައި އިގްތިސޯދީ ޕްލޭނެއް ވެސް އެބަ އޮތެވެ. އެގޮތުން ގުޅީފަޅަަށް ރާއްޖޭގެ މައިޕޯޓު ބަދަލުކުރުމާއެކު މިހާރަށް ވުރެ މާބޮޑުތަނުން ފަސޭހަވެގެންދާނެ ކަމަށް ސަރުކާރުން ލަފާކުރެ އެވެ. އެއީ ޖާގައިގެ ގޮތުން ބެލި ނަމަވެސް އެތަނަކީ އެެއް ފަހަރާއި ގިނަ ބަޔަކަށް ހިދުމަތް ފޯރުކޮށްދެވޭނެ ތަނަކަށް ވެގެންދާނެ ކަމަށް ބުނެ އެވެ. އަދި އެއީ އިގްތިސޯދަށް ބޮޑު ފައިދާއެއްވާނެ ޕޯޓެއް ކަމަށް ވަނީ ބުނެފަ އެވެ.\nގުޅީފަޅު ހާއްސަކުރެވިފައި ވަނީ ހަމައެކަނި އެކަމަަކަށް ވެސް ނޫނެވެ. މާލެގޭ ބޯހިޔާވަހިކަމަށް ހައްލެއް ހޯދުމަށް ބޭނުންކުރާ ރަށެއްގެ ގޮތުގައި ވެސް އެރަށް ބޭނުންކުރުމަކީ ސަރުކާރުގެ އަމާޒެކެވެ. އެގޮތުން މާލޭގައި ބޯހިޔާވަހިކަމަށް ޖެހިފައި ތިބި އާއިލާތަކަށް އެ ރަށުގައި ހައުސިން ޔުނިޓްތަކެއް އެޅިގެންދާނެކަމަށް ޕްލޭނިން އެންޑް ހައުސިން މިނިސްޓްރީން ބުނެ އެވެ.\nދެން އޮތީ ތިލަފުއްޓެވެ. މިހާރު ވެސް އިންޑަސްޓްރިއަލް ރަށެއްގެ ގޮތުގައި ބޭނުންކުރާ އެރަށަކީ ވެސް ގިނަ ބަޔަކުު ކޮންމެ ދުވަަހަކުމެ ވަޒީފާއަށްދާންޖެހޭ ރަށެކެވެ. މިހާރު ފެރީގައި އެ ދެމެދުގައި ދަތުރުކުރަމުން އަންނައިރު މި ބްރިޖުވެގެންދަނީ އެފަރާތްތަކަށްް ހަމަގައިމުވެސް ބޮޑު ލުޔެއް ލިބޭނެފަދަ ބްރިޖަކަށެވެ.\nގުޅީފަޅުގައި އަޅާ ޕޯޓް، ތިލަފުއްޓަށް ބަދަލުކުރުމަށް އިދިކޮޅުން އަޑުގަދަކުރަމުން އަންނައިރު ޕްލޭނިން އެންޑް ހައުސިން މިނިސްޓަރު މުހައްމަދު އަސްލަމް ވިދާޅުވެފައިވާ ގޮތުގައި ގުޅީފަޅުގައި ޕޯޓް އަޅަން ނިންމީ ޕޯޓަކީ ކާބޯތަކެތި ވެސް އެތެރެކުރާނެ ތަނެއް ކަމުންނެވެ. އެކަމަކު ތިލަފުއްޓަކީ ކުނި ވެސް ޖަމާކުރާ ރަށެއްކަމުން އެއީ ރައްކާތެރިކަމެއް ގޮތަށް ނުފެންނާތީ ކަމަށް ވިދާޅުވެ އެވެ.\nވިލިމާލެއަށް ބާލާލިޔަސް ހަމަ އެގޮތެވެ. މި ރަށްތައް ގުޅާލި ނަމަވެސް ވިލިމާލެއަކީ ރައްކާތެރި ރަށެއްގެ ގޮތުގައި ދެމި އޮންނާނެ ރަށެކެވެ. އެންމެ ކުރީއްސުރެ ވެސް ތިމާވެއްޓާއި ރައްޓެހި ރަށެެއްގެ ގޮތުގައި ތަރައްގީކޮށްފައި އޮތް އެރަށް އެގޮތަށް ދެމިއޮންނާނެ ކަމުގެ ޔަގީންކަން ސަރުކާރުންދެ އެވެ.\nރައީސް ސޯލިހްގެ ވިސްނުންފުޅަކީ އާންމުންނަށް ލުއިވުމުގެ އިތުރުން އިގްތިސޯދީ ބޮޑު ޕްލޭނަކާއެކު އެ ހަތަރު ރަށް ގުޅާލުމެވެ. ރައީސް ޔާމީންގެ ސަރުކާރުން ތަރައްގީކުރި ސިނަމާލޭ ބްރިޖުން ލިބުނު އިގްތިސޯދީ މަންފާއެއް ނެތެވެ. ޔޫތު ސިޓީގެ ގޮތުގައި ހުޅުމާލޭ ތަރައްގީކޮށް އެމަނިކުފާނުގެ ވެރިކަމުގައި ފޭސް ދޭއްގައި ފްލެޓްތަކެއް އެޅުން ނޫން ކަމެއްވެފައެއް ނެތެވެ. މި މަލަމަތި ބަލާލަން ކިތަންމެ ނަލަޔަސް ބޮޑު ހަރަދެއްކޮށްގެން އެޅި ބްރިޖަކުން ލިބުނު އިގްްތިސޯދީ މަންފާއެއް ނެތުމަކީ ކަންބޮޑުވާން ޖެހޭކަމެކެވެ.\nއެއާ ހިލާފަށް ރައީސް ސޯލިހްގެ ސަރުކާރުން އަމާޒު ހިފާފައި ހުރީ ރައްޔިތުންނަށް ލުއިތަކެއް ފޯރުކޮށްދީ، އެއާއެކު އިގްތިސޯދީ މަންފާއެއް ވެސް ނެރުމަށެވެ. މި ބްރިޖުގެ މަސައްކަތަށް އިންޑިއާ އިން 400 މިލިއަން ޑޮލަރުގެ އެހީ ދީފައިވާއިރު ކޮވިޑް-19 ގެ މިދަތި ހާލަތުގައި ވެސް އެ މަޝްރޫއު ހުއްޓާނުލާ ކުރިއަށް ގެންދަނީ އެކަމުން ލިބޭ ފައިދާތަކުގެ ބޮޑުކަމުންނެެވެ. މިބްރިޖަކީ ރައްޔިތުންނަށް ފަސޭހަކަން ގެނުވާ އަދި އިގްތިސާދު ކުރިއެރުވުމަށް މުހިންމު ދައުރެއް އަދާކުރާނޭ އެއްޗެއްކަމާއި މެދު ޝައްކެއް ނެތެވެ.\nސިނަމާލެ ބްރިޖްތަރައްގީރައީސް ޔާމީންރައީސް ޞާލިޙް


އެކްޓިވިޓީ ޔުނިފޯމް ފޯރުކޮށްދެއްވާނެ ފަރާތެއް ހޯދުމަށް\nމިސްކޫލުން ދައްކާ ނަމޫނާއަކާއި އެއްގޮތަށް މިސްކޫލްގެ ދަރިވަރުންގެ އެކްޓިވިޓީ ޔުނީފޯމް ފޯރުކޮށްދޭނެ ފަރާތެއް ހޯދުމަށް ބޭނުންވެއެވެ. އަދި މިކަމަށް އެދި ކުރިމަތިލެވޭނީ، ވިޔަފާރި ރަޖިސްޓަރީކުރުމުގެ ޤާނޫނު (ޤާނޫނު ނަންބަރު 18/2014) ގެ ދަށުން ރަޖިސްޓަރީ ކުރެވިފައިވާ ކުންފުނިތަކަށާއި، އަމިއްލަ ފަރުދުންގެ ވިޔަފާރީގެ ޤާނޫނު (ޤާނޫނު ނަންބަރު 19/2014) ގެ ދަށުން ރަޖިސްޓަރީވެފައިވާ ފަރާތްތަކަށެވެ.\nމިޕްރޮޖެކްޓްގައި ބައިވެރިވާން އެދޭ ފަރާތްތަކުން، 17 ޖަނަވަރީ 2021 އިން 24 ޖަނަވަރީ 2021 އަށް ބަންދުނޫން ކޮންމެ ދުވަހަކު 08:00 އިން 12:00 އަށް މިސްކޫލްގެ އީމެއިލް ([email protected]) މެދުވެރިކޮށް ނުވަތަ ލިޔުމަކުން މިސްކޫލަށް ހުށަހަޅާ ރަޖިސްޓްރީ ކުރެއްވުން އެދެމެވެ. ރަޖިސްޓްރީ ކުރައްވާއިރު ތިރީގައި މިވާ މަޢުލޫމާތުތައް ހިމަނަންވާނެއެވެ.\n1. މަޢުލޫމާތު ސާފުކުރާ ފަރާތުގެ ނަން:\n2. ގުޅޭނެ މޯބައިލް ނަމްބަރު:\n3. ވިޔަފާރި ރަޖިސްޓަރ ނަމްބަރ.\n4. އީމެއިލް އެޑްރެސް\nމިމުއްދަތުގެ ތެރޭގައި ބީލަން ހުށައެޅުމަށް ރަޖިސްޓްރީ ނުކުރާ ފަރާތްތަކަށް ބީލަން ހުށައެޅުމުގެ ފުރުސަތު ނޯންނާނެ ވާހަކަ ދެންނެވީމެއެވެ. މިޕްރޮޖެކްޓާއި ބެހޭގޮތުން އެއްވެސް ސުވާލެއްވާނަމަ 24 ޖަނަވަރީ 2021 ވާ އާދިއްތަދުވަހުގެ 12:00 ގެ ކުރިން މިސްކޫލަށް ލިޔުމުން ފޮނުއްވުންއެދެމެވެ.\nވީމާ، މި މަސައްކަތް ކޮށްދެއްވުމަށް ޝައުޤުވެރިވެވަޑައިގަންނަވާ ފަރާތްތަކުން ތިރީގައިވާ ގަޑިއަށް މިސްކޫލަށް ހާޟިރުވެ މަޢުލޫމާތު ސާފުކުރެއްވުމަށްފަހު އަންދާސީހިސާބު ހުށަހެޅުއްވުން އެދެމެވެ.\nތަން: ދަނބިދޫ ސްކޫލް\nމަޢުލޫމާތު ދިނުމުގެ ބައްދަލުވުމަށާއި ބިޑް ހުށަހެޅުމުގެ ބައްދަލުވުމަށް ވަޑައިގަންނަވާ ބޭފުޅެއްގެ ދިވެހި ރައްޔިތެއްކަން އަންގައިދޭ ކާޑް ގެންނަވަންވާނެއެވެ. ބަދަލުގައި ބޭފުޅަކު ފޮނުވާނަމަ އެފަރާތަކީ ކާކުކަން ބަޔާންކޮށް، އެފަރާތެއްގެ ދިވެހިރައްޔިތެއްކަން އަންގައިދޭ ކާޑުގެ ކޮޕީއަކާއެކު ސިޓީއެއް ހުށައަޅުއްވަންވާނެއެވެ.\nމަޢުލޫމާތު ސާފުކުރެއްވުމަށް ވަޑައިނުގަންނަވާ ފަރާތްތަކުގެ އަންދާސީ ހިސާބު ބަލައިނުގަނެވޭނެ ވާހަކަ ދަންނަވަމެވެ. އަދި ކޮންމެ ފަރާތަކަށްވެސް ހުށަހެޅޭނީ އެންމެ އަންދާސީ ހިސާބެކެވެ. އިތުރު މަޢުލޫމާތު ސާފުކުރެއްވުމަށް ރަސްމީ ގަޑީގައި މިސްކޫލުގެ ނަންބަރު 6800740 ށް ގުޅުއްވުމަށް ދަންނަވަމެވެ.\nސުންގަޑި: 24 ޖަނަވަރީ 2021 1200


ހިތް ނުރޮއްވާ… (5) | Esfiya - Dhivehi Vaahaka Site\nހިތް ނުރޮއްވާ… (5)\nހެނދުނު އެގާރަގަޑި ބައި އެހާކަންހާއިރެވެ. އަޔާން އާއި ޖުއާން ވީ އެ މީހުން ގެ ވަޒީފާ ތަކަށް ގޮހެވެ. މާޔާވީ އެކުވެރިން ތަކަކާއެކު ބޭރަށް ގޮހެވެ. މާހީވެސް ހެނދުނު ސައި ބޮއެގެން ކޮޓަރިއަށް ވަތް ގޮތަށް އަދި ނުނިކުމެއެވެ. ޒީޝާން ފޫހިވެގެން ‘ޕެރެޑައިސް’ގެ ގޭތެރޭ ހިނގާލަ ހިނގާލަ ހުއްޓެވެ. ރީތި ގަނޑުވަރެއް ފަދަ އެންމެ ޒަމާނީ ގޮތަށް ހަދާފައިވާ ގެއެކެވެ. ބަލާލާ ކޮންމެ ދިމާއަކުން ގޭގެ ވެރިންގެ ހައިބަތު ހާމަކޮށްދެއެވެ. ހިނގަމުން ގޮސް ބަދިގެއާއި އަރާ ހަމަވިތަނުން އިވެމުން ދިޔަ ވާހަކަ އަކުން ޒީޝާން މަޑުޖެހިލިއެވެ. އަދި އެތެރެ ބަލާލިއެވެ. ބަދިގެ ތެރޭގައި މެންދުރަށް ކެއްކުމަށް ތައްޔާރު ކުރަމުން ދިޔަ އުލްފާ އާއި ހައްވާދީ ވާހަކަ ދައްކަން ތިބިތަން ފެނުމުން އިވުނީ އެ މީހުންގެ އަޑުކަން ޒީޝާނަށް އެނގުނެވެ.\n“އަޅެ ހައްވަތަ ރިހާއާއި ވާހަކަ ދައްކާލައްޗޭ!” އުލްފާ ހައްވާދީއަށް ބުނަމުންދިޔައެވެ. އެއަޑުގައި ކޮންމެވެސް ވަރަކަށް ހަމްދަރްދީ އެކުލެވިފާވެއެވެ. “އަހަންނަށް ޔަގީން މިއަދު މިވީ ކަންތަކުން ރިހާ ހުންނާނީ ވަރަށް ދެރަވެފަކަން… އަހަރެން ދައްކާ ވާހަކަ އަޑު ނާހަފަނެތީ ހައްވަތަ ގާތު މި އެދެނީ… ” އުލްފާގެ ވާހަކަ އަޑު އަހަން ހުރި ހައްވާދީ ރައްދުގައި ބުންޏެވެ. “ދަރިފުޅާ އުލްފާ! ހީވޭތަ ރިހާ ޤަބޫލުކުރާނެހެން ރިހާއަށް އެކަމުން އެއްވެސް އަސަރެއް ކުރިކަމަށް؟ ނުކުރާނެ… އެއީ ބޯ ހަރު ކުއްޖެއް. ރިހާ ބޭނުމެއްނުވޭ އެއްވެސް މީހަކު އޭނައަށް ހަމްދަރްދީ ވާކަށް.” ކުޑަ ވަގުތު ކޮޅަކަށް ވާހަކަ މެދު ކަނޑާލަމުން އަނެއްކާވެސް ހައްވާދީ ވާހަކަ ކުރިއަށް ގެންދިޔައެވެ. “ރިހާ އަމިއްލައަށް ހަމައަކަށް އެޅިދާނެ… ދައްތަ ރިހާއާއި ވާހަކަ ދައްކަން ބޭނުން ނުވާތީ އެއް ނޫން މިހެން މިބުނަނީ. ރިހާ އުޅޭ ގޮތް ދެކެން މި މައިލަގޮނޑިއަށް ވެސް ކެތެއްނުވޭ… އެ މޫނުމަތިން ހިނިތުންވުމެއް ފެންނާނެ ދުވަހަކަށް އަބަދު މި އިންތިޒާރު ކުރަނީ.” ހައްވާދީގެ ލޮލުން ކަރުން ހިލިގެން އައީ އެ ހިތުގަ ރިހާއަށް ޖެހިފައިވާ ކުލުނެއްގެ ބޮޑުކަމުންނެވެ. “އަހަރެންވެސް މިގެއަށް އައިސް މިވީ4އަހަރު ދުވަހުގެ ތެރޭ ނުދެކެން ދުވަހަކުވެސް އެ މޫނުމަތިން ހިނިތުންވުމެއް. އަދި ކޮބާ؟؟ އަޔާންމެން މީހަކު ލޮތްބާއެކު ރިހާއާ ވާހަކަ ދައްކާލާތަން ވެސް ނުފެނޭ…” ދެރަވެފާ ހުރެ އުލްފާ ދައްކަމުން ދިޔަ ވާހަކަ މެދު ކަނޑާލަން ޖެހުނީ ގޭގަ ގެންގުޅޭ ނޯކަރަކު އައިސް އަޔާން އާއި އުލްފާގެ ދެ އަހަރަށްދާ ދަރިފުޅު، އުލްޔާ ހޭލި ވާހަކަ ބުނުމުންނެވެ. އުލްފާ އަވަހަށް އަތް ދޮވެލައިން އުލްޔާ ގާތަށް ދިއުމަށް ހިނގައިގަތެވެ. އުލްފާއަށް ޒީޝާން ފެނުމުގެ ކުރިން އަވަހަށް އެތަނުން ދުރަށް ދިޔައެވެ.\nޒީޝާނަށް ގޮސް ހުއްޓެވުނީ ސިޓިން ރޫމްގެ އެއްފަރާތެއްގައި އާއިލީ ތަސްވީރު ތަކަށް ހާއްސަ ކުރެވިފައިވާ ފާރު ކައިރީގައެވެ. ޒީޝާން ފަރުވާތެރިކަމާއެކު ތަސްވިރުތަކަށް ބަލަން ފެށިއެވެ. އޭގެ ތެރެއިން ގިނަ ތަސްވީރު ތަކަކީ މުޅި ޢާއިލާ އެއްކޮށް ނަގާފައިވާ ތަސްވީރުތަކެއް ނަމަވެސް އެ ތަސްވީރުތަކުން އެއްކަމެއް ޒީޝާނަށް ފާހަގަ ކުރެވުނެވެ. އެއީ އެއިން އެއްވެސް ތަސްވީރެއްގައި ރިހާ ނެތްކަމެވެ. އެވަގުތު ދެންމެ އިވުނު ވާހަކަތަކާއި މިއަދު ހެނދުނު ސައިމޭޒު ދޮށުން އިވުނު އަޑުތަކާއި ފެނުނު މަންޒަރު ތަކާއި މެދު ވިސްނާލިއެވެ. ރިހާއާއި ގޭގެ އެހެން މީހުނާއި އެއްވެސް ގުޅުމެއް ނެތްކަން މިވީ ކުޑަވަގުތު ކޮޅު ތެރޭވެސް ޒީޝާނަށް ވިސްނުނެވެ. ގޭގެ އެހެން ކުދިން ރިހާއަށް ނަފްރަތު ކުރާކަންވެސް ވިސްނުނެވެ. އެކަމަކު އެއީ ކީއްވެ ހެއްޔެވެ؟ ހަމަ އެހެންމެ ރޭގަ ޒީޝާން ރިހާ އާއި މެދު ދެކުނު ގޮތް އެއީ ރަގަޅު ގޮތް ނޫން ކަމަށް ނިންމާ ރިހާ އާއި ބެހޭ ގޮތުން އިތުރަށް މަޢުލޫމާތު ހޯދާފަ ގޮތެއް ނިންމަން ޒީޝާން ކަނޑައެޅީ ބައެއްފަހަރު ލޮލަށް ފެންނަ މަންޒަރު ތަކާއި ކަންފަތަށް އިވޭ އަޑުތައް އެއީ ކަމުގެ ހަމައެކަނި ހަޤީޤަތަށް ނުވެދާތީއެވެ. ބައެއް ފަހަރު ފަރުދާގެ އަނެއް ފަރާތުގައި މުޅިން އެހެން ހަޤީޤަތެއް ފޮރުވިފައި އޮންނާތީއެވެ. ހަމައެހެންމެ ޒީޝާންގެ ހިތުގައި މާކުރިއްސުރެ ރިހާއަށްޓަކައި ޖަހަމުންދާ ވިންދަށް އިތުރު ފުރުސަތެއް ހޯދާދިނުމުގެ އުންމީދުގަވެސްމެއެވެ.\nމެލޭޝިއާގައި ވިޔަފާރިކަމަކު ދެ ހަފްތާއަށް ދިޔަނަމަވެސް އެއް ހަފްތާއިން ދިޔަ ބޭނުން ނިމުމުން ރިހާ އަވަހަށް ރަށަށް އައިސް އޮފީހަށް ނުކުންނަން ފެށީ ނަސީރާއެކު ޒުބޭރު ކުޅުދުއްފުށީގައި ފަށަން އުޅޭ ވިޔަފާރީގެ ކަންތައްތަކުގައި ރިހާ މަސްޢޫލު ވުމުގެ ކުރިން މިހާރު ރިހާގެ ކޮމްޕެނީން ފަށާފަ ހުރި އެކިއެކި ޕްރޮޖެކްޓްތަކުގެ މުހިންމު މަސައްކަތްތަށް ނިންމާ ރިހާގެ ވަގުތުތަށް އަލަށް ފަށަން އުޅޭ ޕްރޮޖެކްޓަށް ހުސްކުރުމަށެވެ. އެހެނީ ނަސީރުގެ ވިޔަފާރިއާއި ރިހާ ހަވާލުވި ފަހުން ވިޔަފާރީގެ ހުރިހާ ކަމެއް ބަލަހައްޓަނީ ރިހާ ކަމަށް ވުމުން ނަސީރު ވިޔަފާރީގެ ކަންތަކުގައި މިހާރު ނޫޅޭތީއެވެ. އެއީ ރިހާވެސް ބޭނުންވާ ގޮތެވެ. ޒުބޭރު ވިޔަފާރި ފަށަނީ ނަސީރާއި އެކުއޭ ބުންޏަސް ހަޤީޤަތަކީ އެ ވިޔަފާރި އެއީ ޒުބޭރު ރިހާ އާއި އެކު ފަށާ ވިޔަފާރިއެއް ކަމެވެ.\nވަގުތުތަށް ފާއިތުވަމުން ދެއެވެ. ޒީޝާން ހުރީ އުލްފާ އެކަނި ވާނެ ވަގުތަކަށް ބަލަބަލައެވެ. ރިހާއާއި ބެހޭ ގޮތުން އިތުރަށް އޮޅުންފިލުވަން ބޭނުންވެފަ ހުރިލެއްބޮޑުކަމުންނެވެ. ހަވީރުގެ ހިތްގައިމު ވަގުތެވެ. އުލްޔާ އުރާލައިގެން ގެ އަށް ވަންނަ ގޭޓް ކުރިމަތީ ދެފަރާތަށް ވާގޮތަށް ހައްދާފަ އޮތް ބޮޑު ރީތި ބަގީޗާއާއި ދިމާއަށް ހިނގަމުން ދިޔަ އުލްފާ ޒީޝާންއަށް ފެނުނެވެ. އޭރު ޒީޝާން ހުރީ އެތާ ކައިރީގަ ކަމުން ދެކޮޅު ހޯދާ ބަލާލާ، އިތުރު އެއްވެސް މީހެއް ފެންނަން ނެތުމުން ލިބުނު ފުރުސަތުގެ ބޭނުން ހިފާ އުލްފާ ފަހަތުން ބަގީޗާއަށް ވަނެވެ. ޒީޝާން އެރަށަށް އައިސް އެވީ ދެތިން ދުވަސް ތެރޭ އުލްފާ އާއިވެސް ކޮންމެވެސް ވަރަކަށް ވާހަކަ ދައްކާ ހަދާފައިވުމުން އެދެމެދުގައި ބީރައްޓެހި ކަމެއްނުވެއެވެ. އެހެންކަމުން ޒީޝާން އުލްފާއަށް ހިނިތުންވުމެއް ހަދިޔާ ކުރަމުން އެއްވަރަށް ކޮށާލެވިފައިވާ ބަގީޗާގެ ވިނަގަނޑު މަތީ ކުޅެން އިން ލޯބިލޯބި ކުޑަކުޑަ އުލްޔާ އާ ލޯބިކޮށްލިއެވެ. ކުޑައިރުކޮޅަކު އުލްޔާ ގާތުގައި ހީސަކަރާތްޖަހަން އިނުމަށް ފަހު ބަގީޗާގައި ހަދާފައިވާ ބެންޗުތަކުން އުލްޔާ އާއި އެންމެ ކައިރި ބެންޗުގައި އިށީނދެއިން އުލްފާ ގާތު އިށީނދެލަމުން ޒީޝާން އޭނާގެ މަޤްސަދަށް ވާސިލް ވުމަށް މަސައްކަތް ފެށިއެވެ.\n“އުލްފާ! ވާހަކައެއް އަހާލަންތަ؟” އުލްފާގެ ޖަވާބަކަށް އިންތިޒާރުކޮށްގެން އިން ޒީޝާން، ބޮލުގެ އިޝާރާތުން އުލްފާ އާއެކޭ ބުނުމުން އަނެއްކާވެސް ބުންޏެވެ. “މީ… ރިހާ އެއީ ކާކު؟ މި ބުނީ ކީއްހޭ ކުރަނީ؟ ކުރިން މިގޭން ނުފެންނާތީ އަހާލީ!” ހިނިތުންވެލަމުން އުލްފާ ވާހަކަ ދައްކަން ފެށިއެވެ. “ރިހާ ދޯ! އެއީ މިގޭ އެންމެ ދޮށީ އަންހެން ކުއްޖާ. އަޔާން އާއީ ޖުއާން އާއި ޖެހިގެން ދެން ހުންނާނީ ރިހާ” ކުޑަވަގުތު ކޮޅަކަށް ވާހަކަ މެދު ކަނޑާލަމުން ފަރުވާތެރިކަމާ އެކު އުލްފާގެ ވާހަކަ އަޑު އަހަން އިން ޒީޝާނަށް އުލްފާ ނަޒަރެއް ހިންގައިލިއެވެ. އަދި އަނެއްކާވެސް ރިހާގެ ވާހަކަ އާއިގެން ކުރިއަށް ދިޔައެވެ. “އެހެން އެންމެނާ ރިހާ ތަފާތުވާނެ. ރިހާ އެއީ ކާކުކަން އެނގޭ މީހުން ބުނާނެ ރިހާ އެއީ ވަރަށް ނަސީބު ގަދަ ކުއްޖެކޭ. އެހެންނު ވާނީ، ރިހާ ބޭނުން ކޮންމެ އެއްޗެއްވެސް ރިހާ ބޭނުމިއްޔާ ރިހާއަށް ލިބޭނެ. އާފްޓައޯލް، ޝީ އިޒް ރިހާ! މިރަށުގެ ކާމިޔާބު ވިޔަފާރިވެރިންގެ ލިސްޓްގެ ކުރީގަ ރިހާ އުޅޭނީ. އުމުރުން ކިތަންމެ ހަގު ނަމަވެސް ރަށު އެންމެންގެ ލޯބި ރިހާއަށް ވަނީ ލިބިފަ. އެކަމަކު ރިހާގެ ޢާއިލާގެ ލޯބި ފިޔަވާ… ޝާން އަށް ވެސް މިކަން ފާހަގަވެފަ ކަންނޭގެ އޮންނާނީ. ރޭގެ ޕާޓީ އަދި މިއަދު ހެނދުނު މިގޭގަ ހިނގާ ދިޔަ ކަންތައްތަކުން…”\n“އެއީ ކީއްވެ؟” އުލްފާގެ ވާހަކަ މެދުކަނޑާލަމުން ޒީޝާން ހިތުގަ އުފެދުނު ސުވާލު އުލްފާ އާއި ކޮށްލިއެވެ. “މިބުނީ އެންމެން ކީއްވެހޭ ރިހާ ދެކެ އެހާ ރުޅި އަންނަނީ؟! އެއީވެސް ހަމަ މިގޭ ކުއްޖެއް ނޫންތަ؟” ޒީޝާންގެ ސުވާލަށް ޖަވާބު ދިނުމުގެ ގޮތުން އުލްފާ އަނެއްކާވެސް އޭނާގެ ވާހަކަ ކުރިއަށް ގެންދަންފެށިއެވެ. “އާނ… މިގޭ ކުއްޖެއް. އެކަމަކު އަހަރެން ދެކޭ ގޮތުގަ އެއީ ހަމައެކަނި ނަމަކަށް. ރިހާގެ ބޭބެމެނާއި ކޮއްކޮމެނަށް ރިހާ އެއީ އުޅޭ މީހެއްކަން ވެސް އެނގޭނީ އެމީހުން ރިހާގެ ފަރާތުން ކަމަކަށް ބޭނުން ވީމަ…” އުލްފާ ފުންނޭވާއެއް ދޫކޮށްލިއެވެ. “ދެން ޒީޝާން އަށް އެނގޭނެ ކަންނޭގެ ރިހާ އެއިން ކަމަކަށް އިންކާރު ކޮށްފިނަމަ ދެން ކަންތައް ވެގެންދާ ގޮތް…”\n“ރިހާ މަންމަ؟” ޒީޝާން އުލްފާ އާއި ސުވާލު ކޮށްލީ މިއަދު ހެނދުނު ކަންތައް ވީގޮތް ހަނދާންވުމުންނެވެ.\tއުލްފާ ބޮލުގެ އިޝާރާތުން އާއެކޭ ބުނަމުން އަނެއްކާވެސް ވާހަކަދައްކަން ފެށިއެވެ. “އާނ. މަންމަ… ހައްވައްތަ ބުނާ ގޮތުން އެއްއިރެއްގަވެސް މަންމަ ރިހާއާއި މާ ބޮޑަށް އަޅައެއް ނުލާ. ރިހާ ކުޑައިރުވެސް މިގޭ އެހެން ކުދިން އެކީ ހީ ސަކަރާތްޖަހާ ސަމާސާ ކޮށް ހަދާނެ. އެކަމަކު ރިހާ އެކީ އެހެނެއް ނޫން ކަމަށް ވަނީ… އަދި ނުބުނެވޭ ދޯ ހައްވައްތަ އެއީ ކާކުކަމެއް؟” އުލްފާ ހިނިތުންވެލަމުން ޒީޝާން އާއި ކޮށްލި ސުވާލުގެ ޖަވާބުގައި ޒީޝާން އާއެކޭ ބުނުމުގެ ގޮތުން ބޯ ޖަހާލިއެވެ.\n“ހައްވައްތަ އެއީ ރިހާ ކުޑައިރުއްސުރެ ބަލާ ބޮޑުކުރި މީހަ. ރިހާދެކެ އިންތިހާއަށް ލޯބިވާނެ. އަމިއްލަ ދަރިއެއް ނޫނަސް ރިހާއަށް އަމިއްލަ ދަރިއަކު ދެކެވެސް މީހަކު ލޯބިވާނެ ވަރަށް ވުރެ ބޮޑަށް ހައްވައްތަ ރިހާ ދެކެ ލޯބިވޭ. އުފަން މަންމަގެ ލޯބި ނުލިބުނަސް ރިހާ އެ ޝަކުވާއެއް ނުކުރޭ.”\nވ.ވ.ވރީތި. އަވަހަށް އަޕްކޮށް ދެއްޗޭ 🙂\nއޮބި…. ވވވވވވ ނައިސް.. ކީއްވެތަ ރިހާ އެހެން ވާންޖެހުނީ؟\nތަންކޮޅެއް ލަހީ އަޕް ވާލެއް…. އަވަސްކޮއްލަ ދީބާާާާާާާބާބާބާ\nތެންކިޔު ހުރިހާ ކުދިންނަށް…..\nބިޒީކޮށް އުޅޭއިރު އެހާ އަވަހަށް ވާހަކަ ނުލިޔެވޭތި އަޕްވާލެއް ލަސްވަނީ.\nރިހާ އެހެން ވީ ކީއްވެ ކަން ވާހަކަ ކުރިއަށް ދާ ވަރަކަށް އެނގޭނެ.\nތިޔަ އަސަރު 9\nހިތުގެ ތިޔައީ ސާފު ލޯތްބޭ 3


ފޯނުން ގުޅައި މަކަރާ ހީލަތުން މީހެއްގެ އަތުން ފައިސާ ހޯދި މައްސަލައެއްގައި މީހަކު ހޯދަނީ | Sandhaanu\nފޯނުން ގުޅައި މަކަރާ ހީލަތުން މީހެއްގެ އަތުން ފައިސާ ހޯދި މައްސަލައެއްގައި މީހަކު ހޯދަނީ\nފޯނުން ގުޅައި މަކަރާ ހީލަތުން މީހެއްގެ އަތުން ފައިސާ ހޯދި މައްސަލައެއްގައި މީހަކު ހޯދުމަށް އެމީހާގެ ފޮޓޯއާއި ވަނަވަރު ފުލުހުން އާންމުކޮށްފި އެވެ.\nމި މައްސަލައިގައި ފުލުހުން ހޯދަމުންދަނީ މ. ކުދިމާވިލާ، ނާފިއު ސަލީމް (50އ) އެވެ.\nފުލުހުން ބުނީ ނާފިއު އަކީ މަކަރާ ހީލަތުން މީހެއްގެ އަތުން ފައިސާ ހޯދުމުގެ މައްސަލައެއްގެ ތަހުގީގަށް ހާޒިރުކުރުމަށް ބޭނުންވެ، އުޅޭ ވަކިތަނެއް ނޭނގުމުގެ ސަބަބުން ތަހުގީގަށް ހާޒިރުވުމަށް ޗިޓު ރައްދުކުރެވިފައި ނުވާ މީހެއްކަމަށެވެ.\nފުލުހުން ބުނީ ނާފިއު ފުލުހަށް ހާޒިރުކުރަނީ މި މައްސަލައިގެ ތަހުގީގަށް ކަމަށެވެ.\nއަދި އޭނާ އަށް ވަނީ ޖިނާއީ މައްސަލަތައް ތަހުގީގުކުރުމުގައި ފުލުހުން އަމަލުކުރާނެ އިޖުރާއަތުގެ ގަވާއިދުގައިވާ ގޮތުގެމަތިން ތަހުގީގަށް ހާޒިރުވުމަށް އަންގައި އިއުލާންކޮށްފައެވެ.\nމި މީހާއާ ބެހޭ އެއްވެސް މައުލޫމާތެއް ލިބިފައިވާނަމަ ހއ. އިހަވަންދޫ ޕޮލިސް ސްޓޭޝަންގެ ނަންބަރު 9792265 އަށް ގުޅުއްވައި ހިއްސާކުރެއްވުމަށް ފުލހުން އެދެއެވެ.\nއަދި މިމީހާ މިމަހު 15 ގައި ޝަހީދު ހުސައިން އާދަމް ބިލްޑިން އަށް ހާޒިރުވުމަށް ފުލުންވަނީ އެދިފައެވެ.


Breaking: China In Ithuru 109 Meehaku Maru Vejje - Vaguthu\nޗައިނާއިން އިތުރު 109 މީހަކު މަރުވެއްޖެ\nހަލުވިކަމާއެކު ފެތުރެމުންދާ ކޮރޯނާ ވައިރަސް (ކޮވިޑް 19) ޖެހިގެން ޗައިނާއިން އިތުރު 109 މީހަކު މަރުވެއްޖެއެވެ.\nމިއާއެކު ޗައިނާއިން މި ވައިރަސް ޖެހިގެން މަރުވި މީހުންގެ އަދަދު މިހާރު ވަނީ 2350 އަށް އަރާފައެވެ. އަދި ވައިރަސް އަށް ޕޮސިޓިވް ވި މީހުންގެ އަދަދު ވަނީ 76،288 އަށް އަރާފައެވެ.\nމިދިޔަ އަހަރުގެ ފަހުކޮޅު ޗައިނާ އިން އެންމެ ފުރަތަމަ ކޮވިޑް-19 ވައިރަސް ފެތުރެން ފެށިފަހުން މިހައިތަނަށް ލައްކަ އަކާއި ގާތްކުރާ އަދަދަކަށް މީހުން ވައިރަސް އަށް ވަނީ ޕަޮސިޓިވް ވެފައެވެ. އަދި ކޮންމެ ދުވަހަކުވެސް ވައިރަސްގެ ޝިކާރަ އަކަށްވެ މަރުވާ މީހުންގެ އަދަދުވެސް ދަނީ އިތުރުވަމުންނެވެ.\nހުކުރު ދުވަހު އެކަނިވެސް ޗައިނާ އިން ކޮވިޑް 19 ޖެހުނު 397 މީހުން ވަނީ ފެނިފައެވެ.\nއެއާއި އެކު ޗައިނާގައި ކޮވިޑް 19 ޖެހިގެން މަރުވި މީހުންގެ އަދަދު 2345 އަށް ވަނީ އަރާފައެވެ.\nޗައިނާ އިން ވަނީ ކޮވިޑް 19 ޖެހުނު މީހުން ގުނުމުގައި ކުިން ގެންގުޅުނު އުސޫލަށް ބަަލުތަކެއް ގެނެސްފައެވެ. އެއާއި އެކު ޗައިނާއިން މި ބަލި ފެނުނު މީހުންގެ އަދަދުތަކާއި މެދު ނިއުސް އެޖޭސީތަކުން ގެންގުޅެ އަދަދުތަކަށް ވަނީ ކޮންމެވެސް ވަރެއްގެ ބަދަލުތަކެއް އައިސްފައެވެ.\nޗައިނާގެ ހުބޭ ޕްރޮވިންސްގައި ވެސް ބުރާސްފަތި ދުވަހު ކޮވިޑް 19 ޖެހުނު 411 ކޭސް ރިޕޯޓްކޮށްފައިވެއެވެ.\nޗައިނާގެ ހޫބޭގައި މިހާރުވެސް 42،000 އަށް ވުރެ ގިނަ މީހުން އެނދުމަތިކޮށްފައި ތިބި އިރު ބއޭގެ ތެރއއިން 2018 މީހުން ތިބީ ނާޒުކު ހާލަތުގައި ކަމަށް މީޑިއާ ރިޕޯޓްތައް ބުނެއެވެ.\nޗައިނާގައި މި ބަލި ޖެހޭ މީހުންގެ2އިންސައްތަ އަށް ވުރެ ގިނަ މީހުން މަރުވަމުން ދާއިރު ފާއިތުވި ދުވަސްތަކުގައި މި ބަލި ކޮންޓްރޯލް ކުރެވުނު މިން ވަރަށް ބޮޑުތަނުން މައްޗަށް ޖެހުނެވެ. އެހެންނަމަވެސް ބުރާސްފަތި ދުވަހާއި ހުކުރު ދުވަހު އަނެއްކާވެސް ބަލި ފެނުނު މިންވަރު މިވަނީ އިތުރުވެފައެވެ.\nޗައިނާ އޮފިޝަލުން ބުނާ ގޮތުން6ޑޮކްޓަރުން މަރުވެ، 3000އަށް ވުރެ ގިނަ ސިއްހީ ޚިދުމަތްތެރިންނަށް ވަނީ ކޮވިޑް 19 ޖެހިފައެވެ.\nމި ބަލި ޖެހުނު މީހުންގެ ތެރެއިން 11000 އަށް ވުރެ ގިނަ މީހުންނަށް ވަނީ ފަރުވާ ދިނުމަށް ފަހު ދޫކޮށްލާފައެވެ.\nކޮވިޑް-19: އިނގިރޭސިވިލާތުގެ ބޮޑުވަޒީރު ހަސްފަތާލުގައި އެނދުމަތި ކޮށްފި


އަބަދުވެސް ހިތުގައި (3) – Esfiya\nއެހެނިހެން ލޯބި 47 mins ago\n‘ހޫމްމ.. ބަލާބަ ހުރި ވަރެއް ގައިގަ..’ މަލާކްގެ އަޑަށް ސިއްސައިގެން ގޮސް މަލްކާ އޭނާގެ ހިނިތުންވުން ފޮރުވާލިއެވެ.\n‘އޭ ދޮނާ.. ފައިނަލީ ކުޗް ކުޗް ހޯތާހޭތަ.. އޯއެމްޖީ ކާކުތަ ޅިއަންބެ އަކީ.. އޫމް..’ މަލާކް ކުޑަވެލާފައި އައިސް ޖެހިގެންހުރި ޖޯއްޔަށް ވެއްޓިގަތެވެ. ‘ނޮންސެންސް.. އެކަހަލަ ކަމެއްގަ ނޫޅެން ދޮނާއެއް އަދި..’ ބޯހޫރާލަމުން މަލްކާ ބުނެލިއެވެ.\n‘ދެން ކޮންއިރަކުތަ އަހަންނަށް ޅިއަންބެއެއް ހޯދަދޭނީ.. އެއްމެން ނުވާނެދޯ އެ ޝައިލްއަށް.. ދެން ތިހެން ހުހަށް ހުއްޓާތަ އަހަރެން މީހަކާ އިންނާނީވެސް..’ މަލާކް ކުސްތަޅާލިއެވެ. ‘މަލާ ޕްލީސް..އެ ޝައިލްއަކާ އަހަރެން އިންނަން އުޅުނީ ކޮންމެހެން އޭނަ ރަންވެގެން ނޫން.. އަހަންނަށް އެނގޭ ހުރިހާ މީހުން އެއްގޮތެއް ނުވާނެ ކަންވެސް އެކަމް.. އަދި އަހަރެން ޔަންގް އޭ އެންމެ އެކާވީސް އަހަރު އަދި މީހަކާ އިނދެވިދާނެއްނު.. އައި ސްޓިލް ނީޑް ޓައިމް..’ މަލާކް ފެއްޓި ވާހަކައަކުން މަލްކާ އަށް އުދަނގޫ ވާތީ ކޮޅަށް ތެދުވެލިއެވެ. ‘ސޮރީ.. އައި ޑިޑިންޓް މީން އިޓް..’ މަލާކް މާފަށް އެދުނެވެ. ‘އިޓްސް އޯކޭ.. ޖަސްޓް އޭނަގެ ނަން އިވުނީމަ ބޮލަށް އުދަނގޫ ވާތީ..’ މަލްކާ ގޭތެރެއަށް ދާން ހިނގައިގަތެވެ.\n‘ސްޓޮޕް އިޓް ނައު..’ ބޮލުގައި އަތް އަޅައިގެން އިދެ މަލްކާ އަށް ބުނެވުނެވެ. އޭނާ މާޒީގެ ސަފްހާތައް އަލުން ހުޅުވާކަށް ބޭނުމެއް ނޫނެވެ.\n‘ހާއްޗުސް..’ މޫދުން ގެއަށް އައިފަހުން ޒައިކްއަށް ކިބިހި އެޅުން ނޫންކަމެއް ނުވެއެވެ. ‘ދަރިފުޅާ މި ބޭސްގުޅަ ކާލާފަ ނިދާލާ.. ނޫނީ ކިބިހި އަޅަ އަޅާ ހަލާކުވެދާނެ..’ ބޭސް ގުޅައަކާއި ފެންތައްޓެއް ހިފައިގެން އައިސް ސޯފާގައި އިން ޒައިކް އަށް ސަނާ ދިއްކޮށްލިއެވެ. ސަނާއަށް ހިނިތުންވުނެއް ހަދިޔާކުރަމުން ބޭސްގުޅަ ކާލާފައި ޒައިކް ކޮޓަރިއަށް ދާން ހިނގައިގަތެވެ.\nއެދުގައި އޮށޯވެ އޮވެ އެބުރެމުން ދިޔަ ފަންކާއަށް ޒައިކް ބަލާލިއެވެ. ‘މަލްކާ..’ ދެލޯ މައްޗަށް މަލްކާ ސިފަވުމުން އޭނާވެސް އަޖައިބު ވިއެވެ. މިއީ ދުވަހަކުވެސް އޭނާއަށް ވީ ގޮތެއް ނޫނެވެ. އަންހެން ކުއްޖަކަށް ގޮވާނުލާ ތާގައި އިސްއުފުލާ ބަލާވެސް ނުލާ ޒައިކް މިއަދު މަލްކާ ފެނިފައި ސިކުންތުކޮޅެއްގައި އޭނާއަށް އައި ބަދަލުން ހައިރާން ވާވަރުގެ ވިއެވެ.\nމަލްކާ އަކީ ކޮންކަހަލަ ޖާދޫއެއް ހެއްޔެވެ. ޒައިކް އަށް ނިދުނީވެސް މަލްކާގެ ދުނިޔޭގައި ޖެހިފަ އޮއްވާ އެވެ.\nއިރު ދުނިޔެއަށް އަލްވަދާއު ކިޔާ ހަދަށް ތަންދައްކަމުން އުދަރެހާ ވަކިވެލިއެވެ. އުޑުމަތީގައި އުފެދިފަ ހުރި ރަތާ އޮރެންޖު ކުލައިން ހީވަނީ އުޑުގައި އަލިފާން ހިފާފައި ވާހެންނެވެ. ފަހަރަކަށް ވުރެ ފަހަރެއް އަނދިރި ވަމުން ދިޔައިރު ވާތައް ވެސް އެއެއްޗެހީގެ ގެތަކުން ނިކުމެ ދުނިޔެ މަތީގައި އެެބުރެން ފަށައިފިއެވެ.\nމަގްރިބް ނަމާދުގެ ބަންގީގެ އަޑާއެކު މުޅި ފަޒާތެރެ ގުގުމާލީ ހުރިހާ މަހްލޫގުންގެ ހިތްތަކަށް އަމާންކަން ގެންނަމުންނެވެ. ވުޟޫ ކޮށްގެން ނިކުމެ ކަޅު އަބާޔާ ހެދުމެއް ބޮލަށް ވައްޓާލައި މުސައްލަ ނަގައިގެން މަލްކާ ތައްޔާރު ވެލީ ނަމާދު ކުރާށެވެ. މުސައްލަ އާއި ދޮޅިއާއި އިސްޓާކީނު ހިފައިގެން އޭނާ ވަނީ ޒުލްފާގެ ކޮޓަރިއަށެވެ.\nދޮރާ ކައިރިއަށް އެޅޭ ކޮންމެ ފިޔަވަޅަކާ އެކު އޭނާގެ ހިތުގެ ތެޅުން ބާރުވެގެން ދެއެވެ. ‘މަންމާތް.!’ ދޮރު ހުޅުވާލި ކަމެއް ނޭނގެނީސް ފުރާޅުން ވެއްޓުނު ބޮޑު ކަޅު ބުޅާގޮސް ޖެހުނީ އޭނާގެ ފައިބުޑުގައިއެވެ. އޭތީގެ ހަށިގަނޑު އޮތީ ލެއިން ތަތްތެޅިފައެވެ. އޭތި ބިންމަތީގައި ޖެހުމާއެކު ހޭރިގަތެވެ. މަލްކާއަށް ކުރިން އިވުނީ އެބުޅަލުގެ އަޑެވެ.\n‘ދަރިފުޅާ ކިހިނެތް ވީ.؟ ކޯއްޗެއް ފެނުނީ..’ މަލްކާ ހަޅޭލަވައިގަތް އަޑަށް ނިދިން ހޭލެވުނު ޒުލްފާ ކޮޓަރިން ނިކުތީ މަލްކާ އަށް ގޮވަމުންނެވެ. ‘މަންމާ.. އަހަރެން ފެންބޮވާގެން ނިކުތް އިރު ބޭރުން އަޑެއް އިވޭތީ ދޮރު ހުޅުވާލި އިރަށް މި ބުޅާ ކުރިމައްޗަށް ވެއްޓުނީ..’ ބުޅަލާ ދިމާއަށް އިޝާރާތް ކޮށްލަމުން ޒުލްފާ އާ ދިމާލަށް މަލްކާ ބަލާލިއެވެ.\n‘ކޮން ބުޅަލެއް..؟’ ޒުލްފާ ބޭރަށް ބަލާފައި ބުނެލިއެވެ. ‘މިތާމި….’ ފަހަތަށް ބަލައިލި މަލްކާގެ އަޑު ބެދުނެވެ. ދެލޯ ބޮޑުކޮށްލައި މުޅި ތަނަށް އޭނާ ނަޒަރު ހިންގާލިއެވެ. އެ މުޅި ތަނުގައި ވެސް ބުޅަލެއް ކީއްކުރަން ލޭގެ ނިޝާނެއް ވެސް ނެތެވެ.\n‘ދަރިފުޅު ބިރުގެންފަ ހުރީމަ ހީވި ގޮތަކަށް ވާނީ.. އަވަހަށް ދޭ ނިދަން.. މިހުރީ ފެންފުޅި..’ މަލްކާގެ އަތަށް ފެންފުޅި ލައިދީފައި ޒުލްފާ ގޭގެ ބޮޑު ދޮރު ލައްޕައި ތަޅުލިއެވެ. މަލްކާ ވެސް އެއީ އޭނާގެ ހީއެއް ކަމަށް ނިންމައި ކޮޓަރިއަށް ވަދެލިއެވެ.\nHi guys 😍😍 Happy New Hijri Year to u all 💖💖 hope this year brings you with lots of blessings from allah ❤❤ hope u guys are having fun reading my stry 😚😚 anehbai submit kohlaafin, insha allah v avahah ebai annaane .. stay curious, stay safe and tc 🥰🥰\nއެއީ ކީއްވެ؟9ވަނަ ބައި


Modi Raajje vadaigathun: Nishan Izzuhdheen ge Izzathuge verikamuge lagabu aruvanee\nމޯދީއަށް ނިޝާން އިއްޒުއްދީނުގެ އިއްޒަތުގެ ވެރިކަމުގެ ލަގަބް އަރުވަނީ--\n8 ޖޫން 20192ކޮމެންޓް\nމޯދީ ރާއްޖެ ވަޑައިގަތުން: އެންމެ އިއްޒަތްރެރި ލަގަބް އަރުވަނީ\nދިވެހި ދައުލަތުން މިހާރު ބޭރުގެ އިއްޒަތްތެރިންނަށް އަރުވާ އެންމެމަތީ ޝަރަފް، ނިޝާން އިއްޒުއްދީނުގެ އިއްޒަތުގެ ވެރިކަމުގެ ލަގަބް، އިންޑިއާގެ ބޮޑުވަޒީރު ނަރެންދުރަ މޯދީއަށް އެރުވުމަށް ރައީސް އިބްރާހީމް މުހައްމަދު ސޯލިހު ނިންމަވައިފިއެވެ.\nއިއްޒަތްތެރިންނަށް އަރުވާ އެންމެމަތީ ޝަރަފް މޯދީއަށް އެރުވުން އޮންނާނީ މިއަދު ހަވީރު ރައީސް އޮފީހުގައި ބާއްވަވާ ހާއްސަ ރަސްމިއްޔާތެއްގަ އެވެ.\nރައީސް އޮފީހުން ބުނީ، އިންޑިއާގެ ބޮޑުވަޒީރަށް އެ އިއްޒތް އެރުވުމަށް ރައީސް ސޯލިހު ނިންމެވީ ރާއްޖެ އާއި އިންޑިއާއާ ދެމެދުގައި އޮތް ޒަމާންވީ ގުޅުން އިތުރަށް ބަދަހިކުރައްވައި، ދިވެހި ގައުމުގެ ކުރިއެރުމަށާއި، ރާއްޖޭގެ ރައްޔިތުންގެ އިޖުތިމާއީ އަދި އިގްތިސާދީ ތަރައްގީއަށް މޯދީ ދެއްވާ ހާއްސަ އަހައްމިއްޔަތުކަން ފާހަގަކުރައްވާ އެކި ރޮނގު ރޮނގުން ރާއްޖެއަށް ވެދެއްވާ ދީލަތި އެހީގެ އަގުވަޒަން ކުރުމަށްޓަކައި ކަމަށެވެ.\nމީގެ ކުރިން ވެސް ނިޝާން އިއްޒުއްދީންގެ އިއްޒަތުގެ ވެރިކަމުގެ ލަގަބު ބޭރުގެ ބައެއް އިއްޒަތްތެރިންނަށް އަރުވާފައިވެއެވެ. އެގޮތުން، 15 މާރިޗު 1972 ގައި ޑިއުކް އޮފް އެޑިންބަރާ އަށާއި، އާލް މައުންޓްބެޓަން އަށް، 30 އޮކްޓޫބަރު 1984 ގައި ދެކުނު ކޮރެޔާގެ އޭރުގެ ރައީސް ޗުންޑޫ ހުވާންއަށާއި 16 ނޮވެންބަރު 1989 ގައި ކޮމަންވެލްތްގެ އޭރުގެ ސެކްރެޓަރީ ޖެނެރެލް ސާ ޝްރީދަތު ރާމްފާލް އަށް އަރުވާފައިވެއެވެ. އޭގެ އިތުރުން ދޭއް ޑިސެންބަރު 2009 ގައި ސައޫދީ އަރަބިއްޔާގެ ޕްރިންސް އަލްވަލީދު ބިން ޠަލާލް ބިން ޢަބްދުލްޢަޒީޒް އާލްސަޢޫދަށް، އަދި ހަތަރު ޖޫން 2013 ގައި ފަލަސްޠީނުގެ ރައީސް ޑޮކްޓަރ މަޙްމޫދު ޢައްބާހަށް އެ އިއްޒަތް އަރުވާފައިވެއެވެ.\nނަރެންދުރާ މޯދީ އިންޑިއާ ރާއްޖެ ރައީސް އޮފީސް ރައީސް ޞާލިޙް\nއެންމެ އިއްޒަތްތެރި ލަގަބެކޭ ނުބުނެވޭނެ.. އެއީ ދެވަނައަށް އެންމެ ޢިއްޒަތްތެރި ލަގަބު.. އެންމެ އިއްޒަތްތެރި ލަގަބަކީ ނިޝާން ޢާޒީ\nތިއީ ތަންފުކެއް ބޮޑުވަރު. އިންޑިޔާގެއެހީ ބޭނުމެވެ. އެކަމަކު މިވަރުވެގެން މިވަރު އަޅުދާސްވެގެން އުޅުމަކީ ނިކަމެތިކަމެކެވެ. ގޮނަކަށް ގޮތނެއް ދިނުމަކީ މައްސަލައެއްނޫނެވެ. އިންޑިޔާ ބޭނުންވާނީ އދގައި އަހަރުމެންގެ ވޯޓެވެ. ދޭއެހީއާއި އެއާއި ލާޖެއްސީމައި އެނިމުނީއެވެ. އެކަމަކު ޢިއްޒަތުގެގޮތުން އޮންނަންޖެހޭނީ ގޮނަކަށް ގޮނެކެވެ. އިނގިރޭސި ރާނީ މަރުޙޫމް ރައީސް ނާޞިރަށް ކޭސީއެމްޖީގެ ލަޤަބު އެރުވިއެވެ. ބަދަލުގައި ނިޝާން ޣާޒީގެ ޢިއްޒަތްތެރި ވެރިކަން އެރުވިއެވެ. ގޮނަކަށް ގޮނެކެވެ.


SunOnline: Brazil gai kuriah dhiya thahuleelu thakun Sinovac vaccine 50.4% kaamiyaabu\nބްރެޒިލްގައި ކުރިއަށްދިޔަ ތަހުލީލުތަކުން ސައިނޯވެކް ވެކްސިން 50.4 ޕަސެންޓު ކާމިޔާބު\nރުގިއްޔާ މުހައްމަދު މޫސާ 13 Jan 2021, 11:55\nޗައިނާގެ ސައިނޯވެކް ކުންފުނީގެ ކޮވިޑް-19 ވެކްސިން ބްރެޒިލްގައި ޓެސްޓުކޮށްފައިވޭ -- ފޮޓޯ: ރޮއިޓާސް\nސައޮ ޕައުލޯ (ޖެނުއަރީ 13): ޗައިނާގެ ސައިނޯވެކް ބަޔޯޓެކްއިން އުފެއްދި ކޮވިޑް-19 ވެކްސިން ބްރެޒިލްގައި ތަހުލީލު ކުރުމުން، އެ ވެކްސިންއިން ބަލިން ރައްކާތެރިކޮށްދެނީ 50.4 ޕަސެންޓު މީހުން ކަމަށް ބްރެޒިލްއިން ބުނެފި އެވެ.\nބްރެޒިލްގައި ސައިނޯވެކްގެ ވެކްސިން ޓެސްޓު ކުރި ބުޓަންޓަން އިންސްޓިޓިއުޓްއިން މިދިޔަ ހަފްތާގައި ބުނި ގޮތުގައި އެ ވެކްސިން ކޮވިޑް-19އިގެ 'ސީރިއަސް އަދި ސީރިއަސް ނޫން' ކޭސްތަކުން ރައްކާތެރިކޮށްދިނުމުގައި 78 ޕަސެންޓު ކާމިޔާބެވެ. ނަމަވެސް އިއްޔެ އެ އިންސްޓިޓިއުޓުން ވަނީ ކުރިން އިއުލާން ކުރި ނަތީޖާގައި ބަލީގެ އަސަރު ވަރަށް ކުޑަކޮށް ކުރި ގުރޫޕެއްގެ މައުލޫމާތު ހިމަނާފައި ނުވާ ކަމަށް ބުނެފަ އެވެ. އަދި އެ މައުލޫމާތު ހިމެނުމުން ވެކްސިންގެ އެފިކެސީ 50.4 ޕަސެންޓަށް ދަށްވާކަން ހާމަކޮށްފަ އެވެ.\nސައިނޯވެކް ވެކްސިން ޓެސްޓު ކުރުމަށް ފަހު އެކި ގައުމުތަކުން ރިޕޯޓުކޮށްފައި ވަނީ ތަފާތު ނަތީޖާތަކެވެ. އެގޮތުން ތުރުކީން ބުނި ގޮތުގައި އެ ވެކްސިން 91.25 ޕަސެންޓު ކާމިޔާބެވެ. ނަމަވެސް އިންޑޮނޭޝިއާއިން ބުނި ގޮތުގައި އެ ވެކްސިންގެ ކާމިޔާބީއަކީ އަކީ 65.3 ޕަސެންޓެވެ. އެ ދެ ވަގުތީ ނަތީޖާވެސް އިއުލާންކޮށްފައި ވަނީ ފަހު ފިޔަވަހީގެ ޓެސްޓުތަކުން ލިބުނު މައުލޫމާތަށް ބަލާފަ އެވެ.\nސައިނޯވެކް ވެކްސިން އަކީ ބްރެޒިލްއިން ކޮވިޑް-19 ވެކްސިން ޕްރޮގްރާމް ފަށާ އިރު، އޮކްސްފޯޑް-އެސްޓްރާޒެނެކާގެ ވެކްސިންއާ އެކު ދޭން ހަމަޖެހިފައިވާ ވެކްސިން އެވެ. އެގައުމުގައި މިހާތަނަށް އަށް މިލިއަން މީހުން ކޮވިޑަށް ޕޮޒިޓިވްވެ، ބަލީގައި 204،000 މީހުން ވަނީ މަރުވެފަ އެވެ.\nޗައިނާގެ ސައިނޯވެކް ވެކްސިން 50.4 ޕަސެންޓު ކާމިޔާބު\nޑަބްލިޔުއެޗްއޯގެ ޓީމު ބުރާސްފަތި ދުވަހު ޗައިނާއަށް ދަނީ\n"އެމެރިކާގެ ލޮލަށްހެރުނީ އަމިއްލައަށް ފޭހުނު އިލޮށިގަނޑު"


2 vana Youth Leaders Forum maadhamaa rey fashaanee – adduLIVE\nދެވަނަ ޔޫތް ލީޑާރސް ފޯރަމް މާދަމާރޭ ފަށަނީ\nJun 12, 2019, 14:25 މުހައްމަދު އައިމަން\nޔޫތް ލީޑާރސް ނެޓްވޯކުގެ މިއަހަރުގެ ދެވަނަ ޔޫތް ލީޑާރސް ފޯރަމް މާދަމާރޭ ފެށުމަށް ނިންމައިފިއެވެ.\nމާދަމާރޭ ހުޅުމާލެ ހުރަވީ ސްކޫލްގައި ބާއްވާ ފޯރަމް ހުޅުވުމުގެ ރަސްމިއްޔާތު ޝަރަފްވެރިކޮށްދެއްވާނީ ރައީސުލްޖުމްހޫރިއްޔާގެ ނައިބު ފައިސަލް ނަސީމްއެވެ.\nމިފަހަރުގެ ފޯރަމްގައި ކޮލެޖް ޔުނިވަރސިޓީތަކުން 150 ދަރިވަރުން ބައިވެރިވާނެއެވެ. ފޯރަމްގެ ސެޝަންތައް ކުރިއަށްގެންދާނީ ހުކުރު އަދި ހޮނިހިރު ދުވަހުއެވެ.\nމިފަހަރުގެ ފޯރަމް އަމާޒުކޮށްފައިވަނީ " ތަހައްމަލުކުރުމުގެ ޘަޤާފަތް – މުޖުތަމަޢުގެެ ހަމަޖެހުން " މިޝިޢާރުގެ މައްޗަށެވެ. ޝިއާރާ ގުޅުންހުރި ތަފާތު ހަ ދާއިރާއަކުން ތަޖުރިބާ ލިބިވަޑައިގެން ތިއްބެވި ބޭފުޅުން މައުލޫމާތު ޙިއްޞާކޮށް، މަޝްވަރާކުރާނެއެވެ. މިނިސްޓަރ އޮފް ހޯމް އެފެއާޒް ޢިމްރާން ޢަބްދުﷲ ވެސް ފޯރަމްގައި ސެޝަނެއް ކުރިއަށްގެންދަވާނެއެވެ.


Report: income tax aaeku geyge kuli vaan jeheynee kuda\nއިންކަމް ޓެކްސް ނެގީމަ، ގޭގެ ކުލި ކުޑަ ކުރަން ޖެހޭ!\nރާއްޖޭގައި ހަދަމުންދާ އިމާރާތެއް: އިންކަމް ޓެކްސް ބިލުގައި ގޭގެ އޯނަރުންނަށް ލުއިތަކެއް ދީފައިވޭ -- ފޮޓޯ: އަވަސް\nގުޅުމެއް ނެތަސް ކޮންމެ ޓެކުހަކާއެކު އެންމެ އަވަހަށް މަތިކޮށްލާ އަގަށް ގޭގެ ކުލި އޮންނަނީ ވެފަ އެވެ. ކާޑުގެ އަގަށް ބަދަލު ގެނައުމުން ވެސް ގޭގެ ކުލި ބޮޑު ކުރި އެވެ. މި ފަހުން އެންމެ ބޮޑަށް އާއްމުންގެ ޝަކުވާއަކަށް ވީ އަލަށް މި އަހަރު ނަގަން ފަށާ އިންކަމް ޓެކްސް ނުވަތަ ފަރުދުންގެ އާމްދަނީ ޓެކްހުގެ ބިލު ފާސްކުރުމާއެކު ގޭގެ ކުލިތައް ބޮޑުކޮށްލުމެވެ. ބައެއް ގޭގޭގެ ކުލިން ވަނީ 1،500ރ. އާއި 3،000ރ. އާ ގާތަށް މައްޗަށް ޖައްސާފަ އެވެ. އިންކަމް ޓެކްސް ނަގާތީ ގޭގެ ކުލި ބޮޑު ވާން ޖެހޭ ހެއްޔެވެ؟ މި ޓެކުހާ ގޭގެ ކުއްޔާ އޮތީ ކޮން ގުޅުމެއް ހެއްޔެވެ؟\nރާއްޖޭގައި ހަރަކާތްތެރިވާ ބޭރުގެ ބޮޑެތި ކުންފުނިތަައް އޮޑިޓް ކުރާ، ކްރޯ މޯލްޑިވްސްގެ މެނޭޖިން ޕާޓްނާ ހަސަން މުހައްމަދު ވިދާޅުވި ގޮތުގައި އިންކަމް ޓެކްސް އާ ގުޅިގެން ރެންޓަލް އިންކަމަށް އެއްވެސް ބަދަލެއް ނާންނާނެ އެވެ. ބަދަލެއް އަންނަ ކަމަށް ވާނަމަވެސް އެބަދަލަކަށް ވާނީ ކުލި ކުޑަވުމެވެ.\n"ކުލި ބޮޑު ވާން ޖެހޭ އެއްވެސް ސަބަބެއް ނޯންނާނެ،" ހަސަން މުހައްމަދު ވިދާޅުވި އެވެ.\nއެކަމަކު ރާއްޖެއަށް މީގެ ކުރިން ތައާރަފު ކުރި ބައެއް ޓެކްސްތަކުގެ ސަބަބުން މުދަލާއި ހިދުމަތުގެ އަގު ބަދަލުވެފައިވެ އެވެ. ބައެއް ޓެކްސްތަކުގެ ސަބަބުން ބާޒާރުގެ އަގުތައް މަތިވެ، އާއްމުންނަށް ދަތިތަކާ ކުރިމަތިވެފައި އެބަހުއްޓެވެ. އިންކަމް ޓެކްސްގެ ސަބަބުން އަގު ތަކަށް ބަދަލު އަންނަން ނުޖެހޭނެ ކަމަށް ތަޖުރިބާކާރުން ވިދާޅުވަނީ ކީއްވެގެން ހެއްޔެވެ؟ ގޭގެ ކުލި މަތި ނުކުރެވޭއޭ ތަޖުރިބާކާރުން ވިދާޅުވަނީ ކީއް ވެގެން ހެއްޔެވެ؟\nފުރަތަމަ ބަލަންޖެހެނީ އިންކަމް ޓެކްސް ނެގޭ ގޮތަށެވެ. މި ޓެކްސްއަކީ އާމްދަނީ ލިބޭ ފަރުދުން ވަކި ބްރެކެޓް ތަކަށް ބަހާލައިގެން ނަގާ ޓެކުހެކެވެ.\nއިންކަމް ޓެކްސް ނަގާނީ މަހަކު 60،000ރ އަށް ވުރެ މަތިން އާމްދަނީ ލިބޭ މީހުންގެ އަތުންނެވެ. މަހަކު 60،000ރ. އާއި 100،000 ރުފިޔާއާ ދެމެދުގެ އަދަދެއް ލިބޭ މީހުންގެ އަތުން ނަގާނީ 5.5 ޕަސެންޓެވެ. އަދި 150،000 އާއި 100،000ރ. އާ ދެމެދުގެ އާމްދަނީއެއް ލިބޭ މީހުންގެ އަތުން އަށް ޕަސެންޓެވެ. އަދި 150،000 އާއި 200،000ރ ގެ އާމްދަނީ ލިބޭ މީހުންގެ އަތުން 12 ޕަސެންޓް ނަގަ އެވެ. މަހަކު 200،000ރ ގެ މަތިން އާމްދަނީ ލިބޭ މީހުންގެ އަތުން 15 ޕަސެންޓެވެ.\nކުލި ކޮންޓްރޯލް ކުރަން އެދި މަޖިލީހަށް ޕެޓިޝަނެއް ހުށަހަޅަން ކާނިވާ ސަރަހައްދުގައި އިވެންޓެެއް ކުރިއަށް ދަނީ -- ފޮޓޯ: އެމްޓީޔޫ\nތަޖުރިބާކާރުންގެ ނަޒަރުގައި އިންކަމް ޓެކްސް ނެގުމަކީ ގޭގެ ކުލި ބޮޑު ކުރަން ޖެހޭ ސަބަބެއް ނޫނެވެ. އިންކަމް ޓެކުހުގެ ސަބަބުން ގޭގެ އޯނަރުންގެ ޖީބަށް ބާރު ބޮޑު ވާނެ އެއްވެސް ހާލަތެއް ނޯވެ އެވެ. މީގެ ބަދަލުގައި އިންކަމް ޓެކުހާއެކު، ގޭގެ ކުއްޔަށް ދީގެން އާމްދަނީ ހޯދާ މީހުންނަށް ޓެކުހުގެ ލުއި ތަކެއް ލިބިގެން ދެއެވެ.\nއިންކަމް ޓެކުހުގެ ގާނޫނުގެ ދަށުން މީގެ ކޮންމެ ބްރެކެޓެއްގެ ތެރެއަށް ފެތި ޓެކްސް ދައްކަން ޖެހުނު ނަމަވެސް ޓެކްސް ދައްކަން ޖެހޭ ވަރު، ކުރިން ގޭގެ ވެރިންނަށް ލިބުނު ކުލީގެ އާމްދަނީގެ ފައިދާއިން ޓެކްސް ދެއްކި ބީޕީޓީގެ ގާނޫނާ އަޅާ ބަލާއިރު ލުއި ވެގެންދެ އެވެ.\nއިންކަމް ޓެކްސްގެ ގާނޫނު ފާސްވުމުގެ ކުރިން ވިޔަފާރީގެ ފައިދާ އިން ނެގޭ ޓެކްސް (ބީޕީޓީ) ގެ ގޮތުގައި ޓެކުހެއް ނަގަމުން ދިޔަ އެވެ. ބީޕީޓީ ގާނޫނު އޮތް ގޮތުން ގޭގެ ކުއްޔަށް ދީގެން ތިބި މީހުން ވެސް އަހަރެއްގެ މައްޗަަށް ލިބޭ އާމްދަނީ 500،000 އަށް ވުރެ ބޮޑުނަމަ 15 ޕަސެންޓް ޓެކުހެއް ދައްކަން ޖެހެ އެވެ.\nމާނައަކީ އަހަރެއްގެ އާމްދަނީ ފަސް ލައްކަ އަށްވުރެ ބޮޑު ވެއްޖެނަމަ ގޭގެ އޯނަރުން 15 ޕަސެންޓު ޓެކުހުގެ ގޮތުގައި ދައްކަން ލާޒިމްވުމެވެ. އެކަމަކު، އިންކަމް ޓެކްސް ނަގަން ފެށުމާއެކު ފަރުދުންގެ ޓެކުހާއި ވިޔަފާރީގެ ޓެކްސް ވަނީ ވަކި ކޮށްލާފަ އެވެ. އެހެންވެ މިހާރު ކުލީގެ އާމްދަނީ ލިބޭ ފަރާތްތަކަށް ވަނީ ލުއިތަކެއް ލިބިފަ އެވެ.\nމިހާރު ކުލީގެ ގޮތުގައި އަހަރެއްގެ މައްޗަށް ލިބޭ އާމްދަނީ 720,000 އަށްވުރެ ބޮޑު ވުމުން ނޫނީ ޓެކްސް ދައްކާކަށް ނުޖެހެ އެވެ. އަދި މި އަދަދަށް ވުރެ އާމްދަނީ މަތިވި ނަމަވެސް ޓެކުހުގެ ގޮތުގައި ދައްކަން ޖެހޭ ޕަސެންޓު ވަނީ 5.5 ޕަސެންޓަށް ދަށް ވެގެން ގޮސްފަ އެވެ. މިއީ ގޭގެ ވެރިންނަށް ލިބިގެން ދިޔަ ލުޔެކެވެ. މިހާރު އެމީހުން ޓެކްސް ދައްކަން ޖެހޭ ޕަސެންޓޭޖު ކުޑަ ވާނެ އެވެ.\nމޯލްޑިވްސް ފައިނޭންސް އެސޯސިއޭޝަންގެ ރައީސް އިލްޔާސް ހަނީފު ވިދާޅުވި ގޮތުގައި އިންކަމް ޓެކުހާއެކު ގެ ކުއްޔަށް ދީގެން ތިބި މީހުންނަށް ޓެކްސްގެ ބެނިފިޓެއް ލިބިގެން ގޮސްފައިވާނެ އެވެ.\n"ކުންފުންޏަކުން ޑިވެލޮޕް ކުރިއަސް މިހާރު ރެންޓް ބޮޑުވާން ޖެހޭ ރީޒަނެއް ނެތް. ޓެކްސް މަތިވާން ޖެހޭ ސަބަބެއް ނެތް. މިހާރު އުފެދިފައި މިވަނީ ކޮންމެ ޓެކްސްއަކާ ގުޅިގެން އަންނަ ހައިޕެއް ހެން ހީވަނީ. ރެންޓު ދީ މި އުޅެނީ އާއްމުކޮށް އިންޑިވިޖުއަލްސް. ކުރިން އެމީހުންވެސް ޓެކްސް ދައްކަން ޖެހެނީ ފަސް ލައްކަ އަށް ވުރެ ބޮޑުވީމަ. އެކަމަކު މިހާރު ހަތް ލައްކަ އަށް ވުރެ ބޮޑުވީމަ އެހެންވީމަ ޓެކްސް ދައްކަން ޖެހެނީ. މިއީ ލިބިގެންދާ ލުޔެއް،" އިލްޔާސް ވިދާޅުވި އެވެ.\nގޭގެ ކުލި ބޮޑު ނުކުރެވޭނެ ކަމުގެ ކުޑަ މިސާލެކެވެ؛ އެޕާޓްމަންޓެއް ކުއްޔަށް ދޭ މީހަކަށް އާމްދަނީގެ ގޮތުގައި އަހަރަކު ލިބެނީ ގާތްގަނޑަކަށް އެއް މިލިއަން ރުފިޔާ ކަމަށް ބެލިދާނެ އެވެ. އޭނާ ހަރަދުގެ ގޮތުގައި 20 ޕަސެންޓް އުނިކުރުމަށް ފަހު ލިބޭ ޓެކްސް ބިނާ ކުރެވޭ ފައިދާ 864,000 ރުފިޔާ އަށެވެ. އަދި މީގެ ތެރެ އިން 720,000 އާ ހަމަ އަށް ލިބޭ އާމްދަނީގެ ފައިދާ އަކީ ޓެކްސް ދައްކަން ނުޖެހޭ ފްރީ ތްރެސް ހޯލްޑް އެވެ. މި އަދަދަށް އެރި ނަމަވެސް މިހާރު ޓެކްސް ދައްކާކަން ނުޖެހެ އެވެ. އެމީހަކު ޓެކްސް ދައްކަން ޖެހެނީ 720,000 ރުފިޔާ އަށް ވުރެ މަތިވީމަ އެވެ.\nއިންކަމް ޓެކްސް ގާނޫނު އޮތް ގޮތުން 720،000 އާއި 1.2 މިލިއަން ރުފިޔާ އާ ދެމެދުގެ އާމްދަނީގެ ބްރެކެޓުގެ މީހުން މިހާރު ޓެކުހުގެ ގޮތުގައި ދައްކަން ޖެހޭނީ ގާތްގަނޑަކަށް ހަތް ހާސް ރުފިޔާ އެވެ. އެކަމަކު މި އަދަދަށް އާމްދަނީ ލިބޭ މީހުން ކުރިން ބީޕީޓީގެ ގާނޫނުގެ ދަށުން ބައިލައްކަ ރުފިޔާ ދައްކަން ޖެހެ އެވެ.\nއެހެންވީމަ މިއީ ޓެކްސް ކުޑަވުމެއް ނޫން ހެއްޔެވެ؟ މީގައި ރެންޓު މަތި ކުރަން ޖެހޭ ހާލަތެއް އަތުވެއްޖެ ހެއްޔެވެ؟\nއިންކަމް ޓެކްސް ބިލުގައި ގެ ކުއްޔަން ދޫކުރާ މީހުންނަށް ލުއި ދޭން އެހެން ބަދަލެއް ވެސް ގެނެސްފައިވެ އެވެ.\nހަސަން ވިދާޅުވި ގޮތުގައި އިންކަމް ޓެކްސް ގާނޫނުގައި ލޯނު ނަގައިގެން ގެ ހަދާފައިވާ މީހުންނަށް ވެސް ލުއި ގޮތްތަކެއް ލިބިގެންދެ އެވެ.\n"ކެޕިޓަލް އެލަވަންސް ކްލެއިމް ކުރަން ހާއްސަ އުސޫލުތަކެއް އެބަ އޮތް އިންކަމް ޓެކްސް ގާނޫނުގައި. އިންކަމް ޓެކްސް ގަވާއިދުގައި އެބައޮތް ރާއްޖޭގެ ބޭންކް އަކުން ނޫނީ އެމްއެމްއޭ އިން އެޕްރޫވްކޮށްފައިވާ ފައިނޭންޝަލް އިންސްޓިޓިއުޓަކުން ލޯނު ނަގާ ނޫނީ ފައިނޭންސް ކޮށްފި ކަމަށްވާނަމަ އެ ބަޔަކަށް ކެޕިޓަލް އެލަވަންސް ކްލެވޭނެއޭ ލޯނުގެ މުއްދަތުގެ ތެރޭގައި. ޕްރޮޖެޖްޓުގެ 50 ޕަސެންޓް ފައިނޭންސް ކޮށްފައި އޮންނަނީ ލޯނަކުން ކަމަށްވާނަމަ އެބަޔަކަށް ކެޕިޓަލް އެލަވަންސް، ލޯނުގެ މުއްދަތުގެ ތެރޭގައި،" ހަސަން ވިދާޅުވި އެވެ.\nއިންކަމް ޓެކްސް ބިލުގައި ގޭގެ ވެރިންނަށް ބޮޑެތި ލުއި ތަކެއް ދީފައިވެ އެވެ. ޓެކްސް ކުޑަވާނެ ގޮތްތަކެއް ހަމަޖައްސާ ދީފައިވެ އެވެ. އެހެންވެ، އިންކަމް ޓެކްސް ނަގަން ފެށުމުން ގޭގެ ކުލި ބޮޑު ކުރަން ޖެހޭ ހެއްޔެވެ؟\nބޯހިޔާވަހިކަން ހައުސިން ޔުނިޓް ހައުސިން މިނިސްޓްރީ\nބޯހިޔާވަހިކަމުގެ ވައުދު، މިއީ ނަނާ ހުވަފެނެއް


ދިވެހި ޕްރިމިއާ ލީގު އަލުން ފެށުން\nކުއްލި ގޮތަކަށް ލީގު މެދުކަނޑާލީ މިދިޔަ މަހުގެ ތިންވަނަ ދުވަހު\nއައު އުސޫލުތަކުގެ ދަށުން ކުލަބުތަކުން ވަނީ ފަރިތަކުރުންތައް ފަށާފައި\n3 މާރޗް 2021 | ބުދަ 13:09\nދިރާގު ދިވެހި ޕްރިމިއާ ލީގުގައި ގްރީން ސްޓްރީޓްސް އާއި ސަސް ބައްދަލުކުރި މެޗުގެ ތެރެއުން\nދިރާގު ދިވެހި ޕްރިމިއާ ލީގުގެ ކުޅުން މި މަހުގެ 21 ވަނަ ދުވަހު އަލުން ފެށުމަށް މަސައްކަތްކުރަމުން އަންނަ ކަމަށް ފުޓްބޯލް އެސޯސިއޭޝަން އޮފް މޯލްޑިވްސް (އެފްއޭއެމް) އިން ބުނެފިއެވެ.\nދިވެހި ޕްރިމިއާ ލީގު މެދުކަނޑާލަން ނިންމީ ކޮވިޑް-19 ގެ ކޭސްތައް މާލެ ސިޓީގައި އިތުރުވުމާއެކު ހެލްތު ޕްރޮޓެކްޝަން އޭޖެންސީ (އެޗްޕީއޭ) އިން ނެރުނު އައު އުސޫލުތަކާ ގުޅިގެން މިދިޔަ ފެބްރުއަރީ މަހުގެ ތިންވަނަ ދުވަހުއެވެ. އެއާއެކު ފުރަތަމަ ޑިވިޝަނުގެ ހުރިހާ ކުލަބަކުން ވަނީ ލީގު މެދުކަނޑާލުމުން ކުލަބުތަކާއި ކުޅުންތެރިންނަށް ބޮޑު ގެއްލުމަކާ ކުރިމަތިލާން ޖެހޭނެ ކަމަށާއި، އެހެންކަމުން ލީގު ފެށުމުގެ ހުއްދަދިނުމަށް ގޮވާލާފައެވެ.\nކުލަބުތަކުން ކަންބޮޑުވުން ފާޅުކުރުމާއެކު އެޗްޕީއޭއިން ވަނީ މިދިޔަ މަހުގެ 25 ވަނަ ދުވަހު އެފްއޭއެމާއި އެޗްޕީއޭ ގުޅިގެން ދާދި ފަހުން އެކުލަވާލި އައު އުސޫލުތަކުގެ ދަށުން ފުރަތަމަ ޑިވިޝަނުގެ ކުލަބުތަކަށް ފަރިތަކުރުންތައް ފެށުމުގެ ހުއްދަދީފައެވެ. އެކަމަކު މި ދަނޑިވަޅުގައި ފަރިތަކުރުންތައް ފެށުން އިތުރު ދެ ހަފުތާއަށް ފަސްކުރުމަށްވެސް އެދުނު ނަމަވެސް، މިދިޔަ އާދިއްތަ ދުވަހު ކުލަބުތަކުން ވަނީ އައު އުސޫލުތަކުގެ ދަށުން ފަރިތަކުރުންތައް ފަށާފައެވެ.\nރާއްޖޭގެ އޮންލައިން ނޫސް "މިހާރު" އަށް ދެއްވި އިންޓަވިއުއެއްގައި އެފްއޭއެމުގެ ޖެނެރަލް ސެކްރެޓަރީ ހުސެއިން ޖަވާޒް (ޖަވާ) ވިދާޅުވީ ލީގު އަލުން ފަށަން އެފްއޭއެމުން އަމާޒުހިފާފައިވާ ދުވަހަކީ މި މަހުގެ 21 ވަނަ ދުވަސް ކަމަށެވެ. އެކަމަކު ލީގު އަލުން ފެށޭނެ ދުވަހެއް ޔަގީންކުރެވޭނީ ހާލަތު ބަދަލުވަމުން އަންނަ ގޮތަށް ބެލުމަށްފަހު، އެޗްޕީއޭގެ މަޝްވަރާތަކުގެ މަތިން ކަމަށްވެސް ވަނީ ވިދާޅުވެފައެވެ. ނަމަވެސް އަންނަ އޭޕްރީލް މަހު އޭއެފްސީ ކަޕުގެ ކޮލިފައިންގ ބުރު ފަށަން ތާވަލުކޮށްފައި އޮތުމާއެކު، އެ ހުރިހާ ކަމަކަމަށް ބަލަން ޖެހޭ ކަމަށްވެސް ޖަވާޒް ވަނީ ވިދާޅުވެފައެވެ.\nލީގު އަލުން ފެށުމަށް އެފްއޭއެމުން މަސައްކަތް ކުރަމުން އަންނައިރު، ލީގުގައި ކުޅެމުން އަންނަ ހުރިހާ ކުޅުންތެރިންނާއި އޮފިޝަލުން މިހާރު ވަނީ ވެކްސިންގެ ފުރަތަމަ ޑޯޒް ޖަހާފައެވެ.\nދެވަނަ ބުރުގެ މެދުތެރެއިން ދިވެހި ޕްރިމިއާ ލީގުގެ ކުޅުން ވަގުތީ ގޮތުން މެދުކަނޑާލިއިރު، މި ސީޒަން ފެށުމަށް އެންމެ ފުރަތަމަ ކުލަބުތަކުން އޮކްޓޯބަރު މަހު ފަރިތަކުރުންތައް ފެށީވެސް އެފްއޭއެމާއި އެޗްޕީއޭ ގުޅިގެން އެކުލަވާލި ހާއްސަ އުސޫލުތަކެއްގެ ދަށުންނެވެ. އަދި އޭގެ ފަހުން އެޗްޕީއޭގެ ހާއްސަ ހުއްދައެއްގެ ދަށުން މި ސީޒަން ފަށާފައިވަނީ މިދިޔަ އަހަރުގެ ޑިސެމްބަރު މަހުގެ އަށްވަނަ ދުވަހުއެވެ. އެގޮތުން ޗެރިޓީ ޝީލްޑް މެޗުން ސީޒަން ފެށިއިރު، ދިވެހި ޕްރިމިއާ ލީގުގެ ކުޅުން ފަށާފައިވަނީ އެ މަހުގެ 13 ވަނަ ދުވަހުއެވެ. އަދި ދެވަނަ ބުރުގެ މެދުތެރެއިން ލީގު މެދުކަނޑާލިއިރު، މިހާތަނަށް ލީގުގައި ވަނީ ޖުމްލަ 34 މެޗު ކުޅެފައެވެ.


Lanka gai miadhu Covishield dhevana doze fashaane\nލަންކާގައި ކޮވިޝީލްޑް ދެވަނަ ޑޯލް މިއަދު ދޭން ފަށާނެ ކަމަށް ވަނީ ބުނެފައި\nސްރީ ލަންކާގައި ކޮވިޝީލް ދެވަނަ ޑޯޒް މިއަދު ޖަހަން ފަށާނެ އެވެ. ލަންކާގެ އެޕިޑިމިއޮލޮޖީ ޔުނިޓްގެ ވެރިޔާ ޑރ. ސުދާތު ސަމަރަވީރާ ލަންކާ ނޫސްތަކަށް މައުލޫމާތު ދެއްވަމުން ވިދާޅުވީ 923،242 ކޮވިޝީލްޑް ޑޯޒް ދެވިއްޖެ ކަމަށާއި މިހާރު ބާކީ ހުރީ 355،000 ޑޯޒް ކަމަށެވެ.\nހެލްތު މިނިސްޓްރީން ބުނީ މިއަހަރު ކުރީކޮޅު ލަންކާއަށް 1.2 މިލިއަން ކޯވިޝީލްޑް ޑޯޒް ލިބުނު ކަމަށާއި މީގެ ތެރޭގައި ކޯވެކްސް ފެސިލިޓީން ލިބުނު ޑޯޒް ވެސް ހިމެނޭ ކަމަށެވެ.\nޗައިނާގެ ސައިނޯފާމް ވެކްސިން ލިބިފައި ހުރި ނަމަވެސް އާންމުން ދޭން ގައިޑްލައިނެއް އަދި ހަމަނުޖެހޭ ކަމަށް ހެލްތު މިނިސްޓްރީން ވަނީ ބުނެފަ އެވެ. މިވެކްސިން މިހާރު ދެނީ ލަންކާގައި މަސައްކަތްކުރާ ޗައިނާ މީހުނަށެވެ.\nލަންކާގައި ކޮވިޝީލްޑް ދެވަނަ ޑޯޒް މަގަތު ސަފުގައި މަސައްކަތްކުރާ އޮފިޝަލުން ވަނީ ދީފަ އެވެ. މިއަދު އާންމުކޮށް ދެވަނަ ޑޯޒް ދޭން ފަށާއިރު ދަރަޖަކޮށްފައި ވާގޮތް އަދި އިސްކަން ދޭ ތަރުތީބަކީ ކޮބައިކަމެއް ނޭނގެ އެވެ. އާންމުންނަށް ހުޅުވާލައިގެން ދެވަނަ ޑޯޒް ދޭން ފަށާ ދުވަހަކީ މިމަހު 23 ކަމަށް ވެސް ނޫސްތަކުން ބުނެ އެވެ.\nލަންކާއަށް ބޭނުންވާ ވަރަށް ވެކްސިން ހޯދާނެ ކަމަށް ސަރުކާރުން ވަނީ ބުނެފަ އެވެ. ލަންކާއިން ކުރިން ބުނެފައިވާ ގޮތުން ރަޝިއާގެ ސްޕުޓްނިކް ވެކްސިން އަދި ފައިޒާ-ބަޔޮންޓެކް ވެކްސިން ވެސް ހޯދާނެ އެވެ. މިކަމަށްޓަކައި ބޭނުންވާ އިދާރީ މަސައްކަތްތައް ފެށިފައިވާ ކަމަށް ސަރުކާރުން ވަނީ ބުނެފަ އެވެ.\nލަންކާގައި ރިޒާވްގައި ހުރި ވެކްސިންގެ ތަފުސީލް ނޫސްތަކާ ހިސާބުން ތަފުސީލްވާ ގޮތެއް ނުވެ އެވެ.\nސްރީލަންކާ ކޮވިޑް-19 ކޮވިޑް ވެކްސިން


Sulhaah oiy enme heyo gothakee NATO baibai kurun\nސުލްހައަށް އޮތް އެންމެ ހެޔޮގޮތަކީ ނޭޓޯ ބައިބައިކުރުން\nޖެރެމީ ކޯބިން: ސުލްހައަށް އޮތް އެންމެ އަވަސް ހައްލަކީ ނޭޓޯ ބައިބައި ކުރުން\nނޭތޯ ކަހަލަ އަސްކަރީ އެއްބާރުލުން ތަކަކީ ދުނިޔެއަށް އޮތް ބޮޑު ނުރައްލެއް ކަމަށް އިނގިރޭސިވިލާތުގެ ލޭބާ ޕާޓީގެ ކުރީގެ ލީޑަރު ޖެރެމީ ކޯބިން ވިދާޅުވެއްޖެ އެވެ. އޭނާ ވިދާޅުވީ ނޭޓޯގެ ސަބަބުން ގައުމުތަކުގެ މެދުގައި ބޮޑެތި ހަމަނުޖެހުންތައް ހިނގާ ކަމަށާއި އެއީ ރޫލާޅަން ޖެހިފައި އޮތް ޖަމާތެއް ކަމަށެވެ.\nޖެރެމީ ކޯބިން ވިދާޅުވި ގޮތުގައި ދުނިޔެ ސުލްހަކުރެވެން އޮތް މަގަކީ އަދިވެސް އެއްބާރުލުންތައް އުފެއްދުން ކަމަށް ދެކޭ ނަމަ އެއީ ކަމުދާ ވިސްނުމެއް ނޫން ކަމަށެވެ. އޭނާ ވިދާޅުވީ ކަނޑި އާއި ބަޑިން ދުނިޔެއަށް ބިރުދައްކަން ޖަމާއަތްތަށް އުފައިގެން ކަމެއް ރަނގަޅުވާ ނަމަ މިހާރު އޮންނާނީ ރަނގަޅުވެފައި ކަމަށެވެ.\nއޭނާ ވިދާޅުވީ އަސްކަރީ ބިންގަލެއްގައި އުފައްދާފައި ހުރި ޖަމާއަތްތައް ރޫޅިގެންދާ މަންޒަރު ދެކެވަޑައިގަންނަވަން ބޭނުންފުޅުވާ ކަމަށެވެ. އަސްކަރީ ވިސްނުމެއްގައި އެއްބާރުލުމެއް އޮތް ނަމަވެސް މިހާރުން މިހާރަށް ރޫޅާލަން ޖެހޭ ކަމަށް ވެސް އޭނާ ވިދާޅުވި އެވެ.\nޖެރެމީ ވިދާޅުވި ގޮތުގައި ނޭޓޯއާ މެދު ގައުމުތަކުން ދެކޭ ގޮތް ޔުކްރޭން ހަނގުރާމައަށް ފަހު ބަދަލުވާނެ އެވެ. ނޭޓޯއަށް ކުއްލި ބަދަލެއް ހަމަ ކުއްލިއަކަށް ނާންނާނެ ކަމަށް ވެސް އޭނާ ވިދާޅުވި އެވެ. އެހެން ނަމަވެސް ނޭޓޯ މިހާރު އެތޮއީ ދުވަސް ހަމަވެފައި ކަމަށް އޭނާ ވިދާޅުވި އެވެ.\nޔުކްރޭނަށް ރަޝިއާ ހަމަލާދޭން ފެށީ ރަޝިއާއާ ކައިރި ނުވުމަށް ނޯޓޯއަށް އިންޒާރުދީފައި ވަނިކޮށްކަން ޖެރެމީ ފާހަގަކުރެއްވި އެވެ. އޭނާ ވިދާޅުވީ ރަޝިއާއިން ޔުކްރޭނަށް އަރައިގަތީ ނެޓޯގެ ސަބަބުން ކަމަށް ވިދާޅުވާން ބޭނުންފުޅު ނުވި ނަމަވެސް، ރަޝިއާ އާއި ނޭޓޯއާ ދެމެދު ބޮޑެތި މައްސަލަތައް އެބަ ހުއްޓެވެ.\nރަޝިއާ އާއި ނޭޓޯއާ ދެމެދު ސަލާމަތީ މަޝްވަރާތައް ބޭއްވުނު ކަމަށް އޭނާ ވިދާޅުވި އެވެ. ދުނިޔޭގައި ހިނގާ ހަނގުރާމަތަކަކީ ކޮންމެވެސް ކަމެއް ހައްލު ނުމުގެ ނަތީޖާ ކަމަށް ވެސް ވިދާޅުވި އެވެ.\nރަޝިއާގެ އަސްކަރިއްޔާއިން ޔުކްރޭންގައި ހިންގާ ޚާއްސަ އޮޕަރޭޝަނެއް ކަމަށް ބުނެ ރަޝިއާ ސިފައިން ޔުކްރޭނަށް އަރައިގަތީ ފެބްރުއަރީ 24 ވަނަ ދުވަހު އެވެ.\nރަޝިއާއިން ޔުކްރޭނަށް ދިން ފަނާކުރަނިވި ހަމަލާތަކުގައި މުޅި ޔުކްރޭންގެ ސިފަ ވަނީ ގެއްލުވާލާފަ އެވެ. ޔުކްރޭނަށް ދީފައި ހުރި ގެއްލުންތައް މިއިން ޒަމާނަކު ވެސް މަރާމާތުކުރެވޭނެ ކަމަކަށް ނުބެލެވެ އެވެ.\nއިނގިރޭސިވިލާތް އީޔޫ ނޭޓޯ + ޕޮލިޓިކްސް


Hayyarukuri lankaa meehakee hiki mahuge viyafaari kuraameehe!?\nހައްޔަރުކުރި ލަންކާ މީހަކީ ހިކި މަހުގެ ވިޔަފާރިކުރާ މީހެއް!؟\nރައީސްގެ ލޯންޗްކޮޅުގައި އެއްޗެއް ގޮއްވާލި ވަގުތު އަލިފާންގަނޑު ފެންނަނީ.\nރައީސް އަބްދުﷲ ޔާމީން އަވަހާރަކޮށްލަން އުޅުނު ކަމުގެ ތުހުމަތުގައި ރާއްޖެ އިން ހައްޔަރު ކުރި ސްރީލަންކާގެ، 24 އަހަރުގެ، ލަހިރޫ މަދުޝަންކާ އަކީ ލަންކާގައި ހިކި މަހުގެ ވިޔަފާރި ކުރާ މީހެއް ކަމަށް ސްރީލަންކާގެ ނޫސްތަކުން ބުނެފި އެވެ.\nއެ ގައުމުގެ ސަރުކާރުގެ އޮފިޝަލުންނާ ހަވާލާދީ ނޫސްތަކުން ބުނެފައި ވަނީ، ކޮލަމްބޯގެ ރަށްފުށު އަވަށެއް ކަމަށްވާ، މަލާބޭއަށް ނިސްބަތްވާ، މަދުޝަންކާ އަކީ އެއްވެސް ކަހަލަ އަސްކަރީ ތަމްރީންތަކެއް ލިބިފައިވާ މީހެއް ނޫން ކަމަށެވެ. އަދި މަދުޝަންކާ ރާއްޖެއަށް ދިޔައީ އޭނާގެ ބައްޕަގެ ހިކި މަސް ވިޔަފާރީގައި ވިއްކުމަށް ޓަކައި ރާއްޖެއިން ރަނގަޅު ހިކިމަސް ކޮޅެއް ހޯދުމަށް ކަމަށް ވެސް ލަންކާގެ ނޫސްތަކުގައިވެ އެވެ. އަދި އޭނާ އަކީ ހިކިމަހުގެ ވިޔަފާރި ރާއްޖެއާ ގުޅިގެން ކުރަމުން އަންނަތާ ޒަމާންތަކެއް ވީ މީހެއް ކަމަށް ވެސް ބުނެފައިވެ އެވެ.\n"އޭނާ އަކީ އަސްކަރީ އެއްވެސް ތަމްރީނެއް ލިބިފައި ހުރި މީހެއް ނޫން. ހިކިމަހުގެ ވިޔަފާރީގައި އުޅޭ މީހެއް އެއީ،" އެ ގައުމުގެ ނޫސްތަކުގައި އެ ގައުމުގެ ސަރުކާރުގެ އޮފިޝަލުން ބުނެފައިވެ އެވެ.\nއެހެން ނަމަވެސް ފުލުހުން ބުނެފައި ވަނީ މަދުޝަންކައަކީ ރައީސް ޔާމީން އަވަހާރަކޮށްލަން އުޅުނު މީހެއް ކަމަށާއި އޭނާ އަކީ ދުރުގައި ހުރެ އަމާޒަށް ބަޑި ޖެހުމުގެ ތަމްރީން ލިބިފައިވާ ސްނައިޕަރެއް ކަމަށެވެ. އަދި އޭނާ ހަރަދުކޮށްގެން ރާއްޖެ ގެނައީ ނައިބު ރައީސް އަދީބު ކަމަށް ވެސް ހަބަރުތައް ފެތުރިފައިވެ އެވެ. އޭނާ ހައްޔަރު ކުރީ އެއާޕޯޓަށް ފުރަން ގޮސް ހުއްޓަ އެވެ.\nއެ މައްސަލައިގައި ލަންކާ ސަރުކާރުން ވަނީ ރުޅިގަދަވެ، އެ ގައުމުގައި ހުންނަ ދިވެހި ސަފީރު ޒާހިޔާ ޒަރީރު ސުވާލު ކުރުމަށް ފޮރިން މިނިސްޓްރީއަށް މާދަމާ ހާޒިރުކުރުމަށް ނިންމައިފަ އެވެ. އަދި މަދުޝަންކާއަށް ގާނޫނީ އެހީތެރިކަން ދިނުމަށް ލަންކާ ސަރުކާރުން ވަނީ ރާއްޖޭގައި ހުންނަ އެ ގައުމުގެ އެމްބަސީއަށް އަންގައިފަ އެވެ.\nރައީސް ޔާމީން އަވަހާރަކޮށްލަން ރޭވި މައްސަލައިގައި ލަންކާގައި ހުރި، އަހުމަދު އަޝްރަފު (ޝުމްބާ ގޮންގް) އެ ގައުމުން ހައްޔަރުކޮށް ރާއްޖެ ގެނައި މައްސަލައިގެ ތަހުގީގެއް ވެސް ލަންކާ ސަރުކާރުން ފަށާފައިވާ ކަމަށް އެ ގައުމުގެ ނޫސްތަކުން ބުނެ އެވެ. ލަންކާ ފުލުހުން ޝުމްބާ ހައްޔަރުކޮށް ރާއްޖެ ޑީޕޯޓް ކުރީ، އެ ގައުމުގެ ގާނޫނުތަކާ ހިލާފަށް ކަމަށް އެ ގައުމުގެ ފޮރިން މިނިސްޓްރީ އިން ބުނެފައިވެ އެވެ.\nރައީސް އަބްދުﷲ ޔާމީނަށް ދިން ހަމަލާ ސްރީލަންކާ މޯލްޑިވްސް ޕޮލިސް ސާވިސް\nއަފްހާމްގެ ފޯސްޓްމޯޓަމް ހަދައިފި، ޖަނާޒާ މިރޭ\nއަފްހާމްގެ މަރު: ދެ އޮފިސަރަކު ލަންކާއަށް\nއަފްހާމްގެ މަރު: ފުލުހުންގެ ޓީމެއް ލަންކާއަށް\nއަފްހާމް މަރާލި މައްސަލަ ސަމާލުކަމަށް އައިސްފި


General Qasem Soleimani akee Kaaku? - vNews.mv\nقاسم سلیمانی: އީރާނުގެ ރޫހީ ލީޑަރު ފިޔަވައި ދެން އެންމެ ނުފޫޒުގަދަ ލީޑަރު\nޖެނެރަލް ގާސިމް ސުލައިމާނީއަކީ ކާކު؟\nއިމާދު ލަތީފު 03 January 2020, 19:58\nއެމެރިކާއިން ރޭގެ ފަތިހުގެ ވަގުތެއްގައި ދިން ޑްރޯން ހަމަލާއެއްގައި ޝަހީދުވި އީރާނުގެ ޖެނެރަލް ގާސިމް ސުލައިމާނީއަކީ ހަމައެކަނި އީރާނުގައި ނުފޫޒުހުރި ލީޑަރެއް ނޫނެވެ. އޭނާއަކީ ލުބުނާނާއި ސީރިޔާ އަދި އިރާގާއި ޔަމަނުގައިވެސް އެހާ ނުފޫޒުގަދަ ބޭފުޅެކެވެ.\nފާއިތުވި އަހަރުތަކުގައި އީރާނުގައި އެންމެ ހަލުވިކޮށް ކުރިއަރަމުން މަގްބޫލުކަން ހޯދަމުން އައިސްފައިވާ ލީޑަރަކީވެސް ޖެނެރަލް ސުލައިމާނީއެވެ. މިސަބަބަށްޓަކައި އީރާނުގެ ރައީސްކަންވެސް އޭނާ ކުރައްވާނޭ ކަމަށް ގިނަ ބަޔަކު ތިބީ ޔަގީންކޮށްގެންނެވެ. އީރާނުގެ އިންގިލާބީ ގާޑުންގެ ތެރޭގައި ހިމެނޭ އެންމެ ވަރުގަދަ ލަޝްކަރަކީ ގުދުސް ލަޝްކަރެވެ. ޖެނެރަލް ސުލައިމާނީއަކީ އެ ލަޝްކަރުގެ އެންމެ އިސް ކޮމާންޑަރެވެ. އީރާނުގައި އޭނާގެ މަޝްހޫރުކަން އުދަރެހާ ހަމަޔަށް އުފުލިގެންގޮސްފައިވިޔަސް އީރާނުން ބޭރުގައި ޖެނެރަލް ސުލައިމާނީގެ ހަގީގީ ބާރާއި ނުފޫޒު އެނގުން ކުޑައެވެ. ފާއިތުވި ހަތަރު ފަސް އަހަރެއްގެ ތެރޭގައި މުޅި މެދުއިރުމަތީގެ ސިޔާސީ އަދި އަސްކަރީ ތިލަފަތަށް އެންމެ ބޮޑު އަސަރެއް ފޯރުވި ބޭފުޅަކީ އެއްވެސް ޝައްކެއްނެތި ޖެނެރަލް ސުލައިމާނީއެވެ.\nއީރާނުގެ ތެރޭގައި ޖެނެރަލް ސުލައިމާނީގެ މުހިންމުކަމާއި ނުފޫޒު ފެތުރިފައިވާ މިންވަރަށް ބަލާއިރު އޭނާއަކީ އެގައުމުގެ ރައީސަށްވުރެވެސް ބާރުގަދަ ބޭފުޅެއްކަމަށް ގިނަބަޔަކު ގަބޫލުކުރެއެވެ. އީރާނުގެ ސިޔާސީ މައިދާނުގެ ދެފަރާތުގައި ތިބި އެންމެންނާވެސް ޖެނެރަލް ސުލައިމާނީ ގުޅުން ބާއްވަވައެވެ. މުވާސަލާތު ހިނގައެވެ. އެހެން ފަރާތެއް މެދުވެރިކުރުމެއްނެތި އީރާނުގެ އެންމެ މަތީ ލީޑަރު އާޔަތު ﷲ އަލީ ޚާމަނާއީއާ ބައްދަލުކޮށް މަޝްވަރާކޮށް ކަންކަން ނިންމެއެވެ. މެދުއިރުމަތީގައި އީރާނުން ގެންގުޅޭ ސިޔާސަތު ބައްޓަންކޮށް އެ ސިޔާސަތު ސިޔާސީގޮތުންނާއި އަސްކަރީގޮތުން ތަންފީޒުކުރުމުގެ އެންމެ އިސްވެރިޔަކީވެސް ޖެނެރަލް ސުލައިމާނީއެވެ. ރޫހީ ލީޑަރު އަލީ ޚާމަނާއީ ފިޔަވައި އެހެން ބޭފުޅަކަށް މިވަރުގެ ބާރާއި އިޚުތިޔާރުތަކެއް ލިބިފައި ނޯވެއެވެ.\nމެދުއިރުމައްޗަށް އީރާނުގެ ނުފޫޒު ފެތުރުމުގެ ޒިންމާ އޮންނަނީ ގުދުސް ލަޝްކަރާ މަތިކުރެވިފައެވެ. އެ ލަޝްކަރުގެ ކޮމާންޑަރުގެ ގޮތުގައި ޖެނެރަލް ސުލައިމާނީ ކުރައްވާފައިވަނީ ލާމަސީލު މަސައްކަތްތަކެކެވެ. ކާމިޔާބު މަސައްކަތްތަކެކެވެ. ސީރިޔާ އާއި ލުބުނާން އަދި ޔަމަނާއި އިރާގުގައި ޖަމާއަތްތަކެއް އުފެދި އެޖަމާއަތްތައް ފުޅާވެ ބާރުގަދަވެ އެތަންތަނުގައި އީރާނުގެ ނުފޫޒު ގަދަވުމުގެ މޭސްތިރިޔަކީ އުމުރުން 62 އަހަރުގެ ޖެނެރަލް ސުލައިމާނީއެވެ. މީހުން ފޮނުވަންވީވަރަކާއި ޚަރަދުކުރަންވީ މިންވަރުވެސް ނިންމަވަނީ އޭނާއެވެ. ލުބުނާނުގައި ހުއްޓުމެއްނެތި ހިޒްބު ﷲ ޖަމާއަތް ކުރިއަރަމުން ދިޔުމާއި ޔަމަނުގެ ހޫސީން ސައުދީ ލަޝްކަރުގެ ކުރިމަތީގައި ބަލިނުވެ ހިފެހެއްޓުމާއި ސީރިޔާގެ ރައީސް ބައްޝާރުގެ ސަރުކާރު ދެމިއޮތުމާއި އިރާގައި ޝިޔާ ޖަމާއަތްތަކުގެ ބާރު ގަދަވަމުންދިޔުމުގެ ފަހަތުގައި ހުންނެވީ ޖެނެރަލް ސުލައިމާނީ ފިޔަވައި އެހެން ބޭފުޅެއް ނޫނެވެ.\nސުލައިމާނީ ނިސްބަތްވަނީ އީރާނުގެ އިރުމަތީބިތުގެ އަވަށަކަށެވެ. އުމުރުން އެންމެ ތޭރަ އަހަރުގައި އަވަށް ދޫކޮށް އެހެން ސަހަރަކަށް ބަދަލުވީ ސަރުކާރަށް ބައްޕަ އަދާކުރަންޖެހޭ ދަރަންޏެއް އަދާކުރުމަށް ފައިސާ ހޯދުމުގެ ގޮތުން މަސައްކަތް ކުރުމަށެވެ. ޝާހު ރިޒާ ޕަހެލަވީގެ ރަސްކަން ވެއްޓި އީރާނަށް އިންގިލާބު އައުމުން ޒުވާން ސުލައިމާނީ ގުޅިވަޑައިގަތީ އިންގިލާބީ ގާޑުންގެ ލަޝްކަރާއެވެ. މިއީ އިންގިލާބީ ވެރިކަން ވެއްޓުނަ ނުދިނުމަށް އަމާޒުކުރެވިގެން އެކުލަވާލެވުނު ލަޝްކަރެކެވެ. ދެ އަހަރު ފަހުން ސުލައިމާނީ ފޮނުވުނީ ހަނގުރާމައިގެ މައިދާނަށެވެ. އިރާގު ސިފައިން އީރާނަށް އަރައިގަތުމުން ގައުމު ދިފާއުކުރާށެވެ. ސުލައިމާނީގެ ވިސްނުން ތޫނުކަމާއި ހުޝިޔާރުކަމުން އިސާހިތަކު ކުރިއަރައިގެންގޮސް ބްރިގޭޑެއްގެ ކޮމާންޑަރަކަށްވެސް ވެވިއްޖެއެވެ.\nގުދުސް ލަޝްކަރުގެ އެންމެ އިސް ކޮމާންޑަރުގެ ގޮތުގައި ފާއިތުވި ސަތާރަވަރަކަށް އަހަރުގެ ތެރޭގައި ޖެނެރަލް ސުލައިމާނީ ހޯއްދަވާފައިވާ ކާމިޔާބީތަކުގެ ސިއްރަކީ އޭނާގެ މިޒާޖާއި މުވާސަލާތު ކުރުމުގެ ހުނަރެވެ. މުހިންމު މީހުން ދެނެގަނެ އެމީހުންނާ މަޝްވަރާކުރުމެވެ. ސަރުކާރުގެ ތެރެއިންނާއި ބޭރުންނެވެ. ދޭސީންނާއި ބިދޭސީންގެ ތެރެއިންނެވެ. ހުޅަނގުގެ ގައުމުތަކުން ރާވައިގެން އީރާނުގެ ތެރޭގައި ހިންގަން މަސައްކަތްކުރި ހަމަނުޖެހުންތަކާއި މަގުމަތީގެ މުޒާހަރާތައްވެސް 2009 ގައި ހަމަޔަކަށް އެޅުވުމުގެ މޭސްތިރިޔަކީ ޖެނެރަލް ސުލައިމާނީއެވެ. ހަމައެހެންމެ އިރާގުގައި ހުޅަނގުން ބާރުދީގެން ބަގުދާދުގެ މަގުތަކަށް މީހުން ނެރެގެން ޖަހާން އުޅުނު ސަކަރާތްވެސް ނާކާމިޔާބުވުމުގެ ސިއްރަކީ ހަމަ ޖެނެރެލް ސުލައިމާނީއެވެ.\nމީގެ އަށާރަމަސް ކުރިން އެމެރިކާގެ ރައީސް ޑޮނަލްޑް ޓްރަމްޕަށް ޖެނެރަލް ސުލައިމާނީ ވަރުގަދަ އިންޒާރެއް ދެއްވިއެވެ. ވިދާޅުވިއެވެ. ޓްރަމްޕަކީ މޮޔައެކެވެ. އީރާނު އޮތީ އޭނާ ހީކުރާވަރަށްވުރެ އޭނާޔާ ގާތުގައެވެ. އޭނާޔަށް ހަނގުރާމައެއް ފެށިދާނެއެވެ. އެކަމަކު އެ ހަނގުރާމަ ނިންމާނީ އަހަރެމެންނެވެ.\nވަރަށް ފުރިހަމަ މަޢުލޫމާތު މުއްސަދި އާޓިކަލް އެއް. މި ފަހަކަށް އައިސް މިޒާތު އާޓިކަލްތައް ކިޔާލަން ލިބެނީ ވަރަށްމަދު ފަހަރަކު.


Alhugandah Dhehvvaa Vote Aa Ekee Male'Ge Komme Rayyithaku Hiley Boahiyaavahi Kan Yageen Kurahvvaa! - Vaguthu\nކޮވިޑް-19: އަދަދުތައް މަޑުޖެހުމެއްނެތި މައްޗަށް - 19 ގަޑިއިރު ކުރިން\nއަޅުގަނޑަށް ދެއްވާ ވޯޓާ އެކީ މާލޭގެ ކޮންމެ ރައްޔިތަކު ހިލޭ ބޯޙިޔާވަހިކަން ޔަގީން ކުރައްވާ!\nމިނިވަން ކެންޑިޑޭޓެއްގެ ގޮތުގައި މާލެސިޓީ ކައުންސިލްގެ މޭޔަރު ކަމަށް ވާދަކުރައްވާ ކުރީގެ ފޭދޫ ދާއިރާގެ މެންބަރު އަލްހާން ފަހުމީ އަށް މާލެސިޓީގެ ރައްޔިތުން ދެއްވާ ވޯޓާއެކީގައި މާލޭގެ ކޮންމެ ރައްޔިތަކަށް ހިލޭ ބޯހިޔާވަހިކަން ޔަގީންވެގެން ދާނެ ކަމަށް އޭނާ ވިދާޅުވެއްޖެއެވެ.\nސޯޝަލް މީޑިއާގައި އަލްހާން އަންނަނީ އޭނާގެ ސިޔާސަތުތައް އާއްމު ކުރައްވަމުންނެވެ. އެގޮތުން އަލްހާން ކުރެއްވި ޓްވީޓެއްގައި ވިދާޅުވީ އޭނާއަކީ ކައުންސިލް އިންތިހާބުގައި މާލެއަށް ވާދަކުރައްވާ ހަމައެކަނި ކެންޑިޑޭޓު ކަމަށެވެ.\n"ވެރިކަންކުރަން ހަވާލުކުރަން ވާނީ މިނިވަނުންނާ. އެކަން މިއަދުގެ ދިވެހި ވެރިކަމުން ސާފު ފަތިހަކަށް އެހެރަގެން އަލިވިލެނީ. ތަފާތު ދައްކާަނަން،" އަލްހާން ވިދާޅުވިއެވެ.\nމިނިަމަމް ވޭޖް ކަނޑައެޅުމަކީ ވަރަށް ފަސޭހަ ކަމެއް!\nމާލޭ ސިޓީ ކައުްސިލުގެ މުވައްޒަފުންނަށް އަޅުގަނޑުގެ މޭޔަރުކަމުައި އެންމެ ކުޑަ އުޖޫރައަކީ މަހަކު 10,000 ރުފިޔާ ކަމަށް ކަނޑައަޅާ އެކަން ތަންފީޒު ކުރާނަން! @ibusolih pic.twitter.com/DYf3PZLKLG\n— ALHAN FAHMY (@AlhanFahmy) March 5, 2020\nކައުންސިލް އިންތިހާބުގައި ޖުމްހޫރީ ޕާޓީންނާއި އެމްއާރްއެމްގެ ފަރާތުން މާލޭގެ މޭޔަރު ކަމަށް އެއްވެސް ބެފުޅަކު ވާދައެއް ނުކުރައްވައެވެ. އެހެންކަމުން އަލްހާން ވަނީ އެ ދެ ޕާޓީގެ އާއްމު މެންބަރުންގެ ތާއީދު އޭނާއަށް ދިނުމަށް އެދިލައްވާފައެވެ.\nޖުމްހޫރީ ޕާޓީ އާއި އެމްއާރުއެމް ގެ ފަރާތުން މާލޭސިޓީގެ މޭޔަރަކަށް ކުރިމަތިލާފައި ނުވާތީ ޕާޓީގެ ލީޑަރުންނާ އާންމު މެމްބަރުންގެ ތާއީދު އަޅުގަނޑަށް ދެއްވުން އެދެން! @maumoonagayoom @qasimibrahim pic.twitter.com/ePka34Xw1U\nއަލްހާން ވިދާޅުވާ ގޮތުގައި މިނިމަމް ވޭޖެއް ކަނޑައެޅުމަކީ ފަސޭހަ ކަމެއް ކަމަށެވެ. އެގޮތުން މާލެސިޓީ ކައުންސިލްގެ މުވައްޒަފުންގެ މުސާރަ އޭނާގެ މޭޔަރުކަމެއްގައި އެންމެ ކުޑަ އުޖޫރައަކީ މަހަކު 10،000 ރުފިޔާ ކަމަށް އަލްހާން ވިދާޅުވިއެވެ.\nއަލްހާނާއި އެކު މާލެ ސިޓީގެ މޭޔަރު ކަމަށް ވާދަކުރައްވަނީ ދެ ބޭފުޅެކެވެ. އެއީ ކުޜިގެ ހައުސިން މިނިސްޓަރު ޑރ. މުހައްމަދު މުއިއްޒުއެވެ. އެމަނިކުފާނު ވާދަކުރައްވަނީ ޕީޕީއެމްގެ ޓިކެޓުގެައެވެ. އެމްޑީޕީގެ ފަރާތުން ވާދަކުރައްވަނީ އަނަސް އަބްދުއްސައްތާރެވެ.\nމާޗް 5, 2020 16:15\nކަލޭތީ ބޮޓެއް. ދެފުއްކެހެރި އެއް. ކަލޭގެ ގޮތް ނޭގޭ މީހަކު މިރާއްޖެއަކު ނެތް. އެކަކުވެސް ކަލޭއަކައް ވޯޓެއް ނުދޭނެ. ގުރައިދޫ ހާއްސަ އެހީޔައް ބޭނުންވާ މަރުކަޒުގެ މީހުން ވެސް ކަލޭއަކަށް ވޯޓެއް ނުދޭނެ.\nމާޗް 5, 2020 16:25\nއަލުހާނު އެވިދާޅުވީ ތެދުވާހަކައެއް. މާތްﷲ ގެ އިރާދަފުޅާއެކު އެކަން ކުރެވޭނެ.\nމާޗް 5, 2020 16:41\nކަލޭ heekurii rayyithunnakii moyain kamah. ކަލޭ tikurimathilanii gaumuge verikamah ނަމަ thivaahaka kommeves bayaku gabool kurees .\nމާޗް 5, 2020 17:32\nކަލޯ ކޮންތާކުން ނެރިގެން ގެދޮރު ދެނީ.. ވެރިމީހާއަށް ނުވެގެން އުޅޭއިރު..\nމާޗް 5, 2020 17:36\n"އަޅުގަނޑަށް ދެއްވާ ވޯޓާ އެކީ މާލޭގެ ކޮންމެ ރައްޔިތަކު ހިލޭ ބޯޙިޔާވަހިކަން ޔަގީން ކުރައްވާ" ކޮންމެ ވޯޓަކަށް ފުލެޓެއް އަޅާދެއްވަނީތޯ!!!!!\nމާޗް 5, 2020 18:00\nބުރޯ އަްޑޫ މޭޔަރުކަމަށް ލީނަމަ ރަނަގަޅުވީސް. މާލޭ މޭޔަރުކަމަށް ތިކަހަލަ މީހަކު، ނުހޮވާނެ.\nމާޗް 5, 2020 19:22\nމިކަލޭގެ ހަމައެއްނޫން! އިހަށް މީނަ ރުގްޔާކުރޭ! ނޫނީ މެންޓަލް ޖޮސްޕިޓަލަކަށް ފޮނުވާ!\nމާޗް 5, 2020 19:40\nއަޚުލާގީފެންވަރު ދަށް، ދޮގު ހަދާމީހުން ސިޔާސީ ކަންކމުން ދުރުހެލިވެ ގައުމު ސަލާތް ކުރުމަށް ގޮވާލަން.\nމާޗް 5, 2020 21:12\nއެކަކުވެސް އަލްހާން ފަހުމީއަށްވެސް އަދި މޑޕ ގެ ކެޑިޑޭޓު އަނަސްއަށްވެސް ވޯޓު ނުދޭތި. މާލޭ ހުރިހާ ބޭފުޅުންވެސް މިފަހަރު ހޮވާނީ ބޮޑުތަނުއް ޑރ. މުއިއްޒަ އިންޝާﷲ. ހުރިހާބޭފުޅުންވެސް ޑރ. މުއިއްޒް އަށް ވޯޓުދެއްވާ އާދޭސްކޮށްފަމިބުނީ މީ ފަހުފުރުސަތު ނަގާނުލާތި. ނޫނީ ފަހުންކުރާ ހިތާމަ މާ ބޮޑުވާނެ.\nމާޗް 6, 2020 00:17\nމާ އެމެރިކާ ވެގެން ކެންޕޭން ކުރާނެ ކަމެއް ނެތް.ދިވެހިން ނަށް އިންގޭ ތީ ޓުރޭޑް(އައި ކިޔު އޮޕްޝަން)ކުޅެގެން ކައިބޮއި އުޅޭ މީހެއް ކަން.\nމާޗް 6, 2020 02:42\nކަލޯގެއަމިއްލަލާރީގައަޅާފުލެޓުދެވިދާނެ ތިޔަގޮތަށް ސަރު ކާރުން ލޯނުނަގައިގެންހަފާފަހުންނަތަންތަން ބޭނުންހާބަޔަ ކަށްނުދެވޭނެ ކަލޯމޮޔަނުވޭ\nމާޗް 6, 2020 06:30\nމާލޭގެ ބޯހިޔާވަހި ކަމުގެ މަޝްރޫއު ތައް ހިންގަނީ މާލޭ ސިޓީ ކައުނސިލުން ނޫންކަން ނޭގޭ މިހަކު މޭޔަރުކަމަށް ކުރިމަތި ލުމުން ހީވަނީ މުސާރަ އާއި އިނަޔަތްތަކުން މަހްރޫމް ވެފައި ހުރި މީހަކު މުސާރައެއް ލިބޭ މަޤާމަކަށް އިންތީޚާބް ވޭތޯ ޑެސްޕަރޭޓް ވެގެން ދައްކާ ވާހަކައެއްހެން. ބަލަ އަލްހާނަށް ދޭ ވޯޓާ އެކީ މާލޭގެ ކޮންމެ ރައްޔިތަކަށް ބޯހިޔާވަހިކަން ކަށަވަރު ކުރާށޭ ބުނުމުގެ ބަދަލުގައި އަލަހާނަށް ދޭ ވޯޓާއިއެކު އަލްހާނުގެ ގޭގައި ހުންނަ މިނީބާރ އިން ބޭނުން ކޮންމެ މީހަކަށް ބަނގުރާ ހިލޭ ދޭނަމޭ ބުނި ނަމަ ޤަބޫލު ކުރަން ތަންކޮޅެއް ފަސޭހަ ވީސް ތޯއްޗެއް!\nމާޗް 6, 2020 08:08\nބަހާރު މޫސުމަށް ފޮޅޭ މާތަށް ހެން އިރުވަޔަށް އަންނަ ދޮންދޫނިހެން ކޮންމެ ދިމާލަކުން ވޯޓެއް އޮތަސް މިކަލޭގެ އެއަށް އެބަ ބޭނިގަނޭ. މީއަޅެފަހެ ކާކުތަ. ފައިސާ ބެހީމަ ވޯޓެއް ލިބިދާނެ އެކަމަކު ކާމިޔާބެއް ނުވާނެ.\nލިބުނީމަ މޑޕ އާ ގުޅޭނެ ވށހަކަވެސް ދަނނަވަން.


Judiciary aa medhu oyi faadu kiyun thakah nimumeh nugenevifa!\nޖުޑިޝަރީއަށް އޮތް ފާޑު ކިޔުންތަކަށް ނިމުމެއް ނުގެނެވިފައި!\nއާ ގާނޫނު އަސާސީ ވުޖޫދަށް އައުމާއެކު ރާއްޖެއަށް އައި އެންމެ ބޮޑު ބަދަލަކީ މިނިވަން ކަމާއެކު ޝަރުއީ ދާއިރާގެ ކަންކަން ހިންގުމުގެ ފުރުސަތު ލިބުމެވެ. ކުރިން ރައީސުލް ޖުމްހޫރިއްޔާގެ ސީދާ ބާރުގެ ދަށުގައި އޮތް އެ ބާރު މިނިވަން ވަކި ބާރެއްގެ ގޮތުގައި ހަމަޖެހިގެން ދިއުމެވެ. އާ ގާނޫނު އަސާސީއާއެކު ޑިމޮކްރެޓިކް އުސޫލުތަކަށް ލިބޭނެ ކަމަށް ލަފާ ކުރެވުނު އެންމެ ބޮޑު ފަސޭހައަކީ ވެސް ޖުޑިޝަރީ މިނިވަންވުމެވެ.\nއާ ގާނޫނު އަސާސީއަށް މިހާރު ހަ އަހަރަށް ވުރެ ގިނަ ދުވަސްވެފައިވާއިރު ވެސް ޝަރުއީ ދާއިރާއާ މެދު ގިނަ ބަޔަކު ކުރި އުއްމީދުތައް ހާސިލެއް ނުވެއެވެ. އޭގެ ބަދަލުގައި އެންމެ ފާޑު ކިޔުން ބޮޑުވެފައިވާ ދާއިރާއަކީ ޝަރުއީ ދާއިރާ އެވެ.\nއާ ގާނޫނު އަސާސީގެ ފަހުން ދެ ރައީސަކު ވެރިކަންކޮށް، ތިން ވަނަ ރައީސަކު ވެރިކަން ކުރައްވަމުން ގެންދަވާއިރު އަބަދުވެސް އެންމެ ބޮޑު ފާޑު ކިޔުމެއް އޮތީ ޝަރުއީ ނިޒާމަށެވެ. އެހެން ގޮތަކަށް ބުނާ ނަމަ ޝަރުއީ ނިޒާމް މިނިވަން ނުވެ އޮތްއިރަށް ވުރެ މިނިވަންކަން ލިބުނު ފަހުން އަންނަ ފާޑު ކިޔުން ގިނަ އެވެ.\nވަކި ޕާޓީއަކަށް ތާއީދުކުރާ ބަޔަކާ މެދު ރަނގަޅަށް ކަންތައްކޮށްދޭ ވާހަކަ އާއި އެހެން ޕާޓީތަކުގެ މީހުންނަށް އެ އުސޫލުން ކަންތައްތައް ކޮށް ނުދޭ ވާހަކަ އެވެ. ވަކި ބަޔަކު ހައްޔަރު ކުރުމަށާއި މުއްދަތު ޖަހަން ރޭގަނޑު ކޯޓު ހުޅުވޭއިރު އެހެން މީހުންނާ މެދު އެ އުސޫލުން އަމަލު ނުކުރެވޭ ވާހަކަ އެވެ. ވަކި ބައެއްގެ މައްސަލަތައް އެތައް އަހަރެއް ވަންދެން ކޯޓުތަކުގައި މަޑުޖެހިފައި ހުންނައިރު ބައެއް މީހުންގެ މައްސަލަތައް "ހަވާ ފަޓާސް ބަރިއެއްހެން" އަވަހަށް ހުކުމްކޮށް، ނިންމާލަދޭ ވާހަކަ އެވެ. މިހެން ގޮސް އެތައް ޝަކުވާ އެކެވެ.\nޝަރުއީ ނިޒާމާ މެދު ފާޑު ކިޔުން އަންނަނީ ރާއްޖެއިން އެކަންޏެއް ނޫނެވެ. ބައިނަލްއަގްވާމީ ޖަމާއަތްތަކުން ވެސް އަބަދުހެން ގޮވަމުންދަނީ ޝަރުއީ ނިޒާމް މިނިވަން ނޫން ކަމަށާއި އެ ނިޒާމާ މެދު އިތުބާރު ބޮޑުކުރަންޖެހޭނެ ކަމަށެވެ.\nވަކި ބަޔަކަށް އެ ނިޒާމްގެ ތެރެއަށް އަތް ބޭނޭ ގޮތަށް ނިޒާމް ފަރުމާ ކުރެވިފައިވާ ކަމަށެވެ. ވަކިން ޚާއްސަކޮށް، ކުރީގެ ރައީސް މުހައްމަދު ނަޝީދުގެ ޝަރީއަތް ފެށުނު ހިސާބުން ފެށިގެން ޖުޑިޝަރީއާ މެދު ބައިނަލްއަގްވާމީ ޖަމާއަތްތަކުގެ ބޮޑެތި ފާޑު ކިޔުންތަކެއް މިވަނީ އަމާޒުވެފަ އެވެ.\nއެންމެ ކަންބޮޑުވާންޖެހޭ ކަމަކީ މި ހުރިހާ ފާޑު ކިޔުންތަކެއް އަބަދުހެން އަންނަމުންދާއިރު ވެސް ކޯޓުތަކުގެ އެންމެ އިސް ބެލެނިވެރިޔާ ކަމަށްވާ ސުޕްރީމް ކޯޓު ހިމޭނުން އޮތުމެވެ. ނަޝީދުގެ ޝަރީއަތުގައި ގޯސްތަކެއް ހިނގާފައިވާ ކަމަށް އދ. އާއި ބޭރުގެ އެތައް ގައުމަކުން ބުނަމުންދާއިރު ވެސް އަދުލު އިންސާފު ގާއިމް ކުރުމުގެ އެންމެ މަތީ ފަރާތް ކަމަށްވާ ސުޕްރީމް ކޯޓުން އެއްވެސް އެއްޗެއް ނުބުނެ އެވެ. އޭގެ ކުރިން ވެސް ބޭރުގެ ޖަމާއަތްތަކުން ޝަރުއީ ނިޒާމާ މެދު ފާޅުކުރާ ކަންބޮޑުވުންތަކަށް އެ ކޯޓުން ރައްދެއް ނުވަތަ ޖަވާބެއް ވެސް ދީފައި ނުވުމަކީ ކަންބޮޑުވާންޖެހޭ ކަމެކެވެ.\nގިނަ ޕާޓީތައް އެކުލެވޭ ސިޔާސީ ނިޒާމެއް ތައާރަފްވެފައި އޮންނައިރު އަދި ސިޔާސީ ކަންކަމުގައި ހަލަބޮލިވެފައިވާ ގައުމެއްގައި އެންމެ ބޭނުންވާނެ އެއް ކަމަކީ މިނިވަން ޝަރުއީ ނިޒާމެކެވެ. ހައްގު ހޯދަން ދާން އޮތް ތަނަކީ ކޯޓުތައް ކަމަށްވާއިރު އެ ނިޒާމާ މެދު ރައްޔިތުންގެ އިތުބާރު ލިބިފައި އޮންނަންޖެހޭނެ އެވެ. އެ ނިޒާމާ މެދު ބައިނަލްއަގްވާމީ ޖަމާއަތްތަކުން ކިޔަމުންދާ ފާޑު ކިޔުންތައް ބަލައިގަނެ، އެކަންކަން އިސްލާހު ކުރަން މަސައްކަތް ވެސް ކުރަންޖެހޭނެ އެވެ. އެހެން ނޫން ނަމަ ޝަރުއީ ނިޒާމާ މެދު ރައްޔިތުންގެ އިތުބާރު ގެއްލި މީހުންގެ ހައްގުތައް ގެއްލި، ހައްގު ހޯދަން ދާނެ ތަނެއް ނެތިދާނެ އެވެ.


[ޗައިނާ-މޯލްޑިވްސް ފްރެންޑްޝިޕް ބްރިޖް]ގެ ޑިޒައިން އިފްތިތާޙު ކުރެއްވުމުގެ ރަސްމިއްޔާތުގައި ރައީސުލްޖުމްހޫރިއްޔާގެ ނައިބު އަޙްމަދު އަދީބު ޢަބްދުލްޣަފޫރު ދެއްކެވި ވާހަކަފުޅު - The President's Office\n[ޗައިނާ-މޯލްޑިވްސް ފްރެންޑްޝިޕް ބްރިޖް]ގެ ޑިޒައިން އިފްތިތާޙު ކުރެއްވުމުގެ ރަސްމިއްޔާތުގައި ރައީސުލްޖުމްހޫރިއްޔާގެ ނައިބު އަޙްމަދު އަދީބު ޢަބްދުލްޣަފޫރު ދެއްކެވި ވާހަކަފުޅު\n7 ސެޕްޓެންބަރު 2015، ރިފަރެންސް: FAS/NRAA/2015/9\nދިވެހިރާއްޖޭގެ ޢިއްޒަތްތެރި ރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލްޤައްޔޫމްގެ ދެކަނބަލުން، އަދި ޗައިނާ މޮފްކޮމްގެ ވައިސް މިނިސްޓަރ، ދިވެހިރާއްޖެއަށް ޗައިނާ ސަރުކާރުގެ ފަރާތުން ކަނޑައަޅުއްވާފައިވާ އެމްބެސެޑަރ، އަދި މަޖިލީހުގެ ރައީސް، ޖުޑީޝަރީގެ ރައީސް، ވަޑައިގެން ތިއްބެވި ޢިއްޒަތްތެރި މިނިސްޓަރުން، ޢިއްޒަތްތެރި މެންބަރުން.\nއާދެ، ހަމަގައިމުވެސް މިރޭ އަޅުގަނޑުމެންނަށް މި ފެނިގެން ދިޔައީ، އާދައިގެ ކުރެހުމެއް ނޫން. ހަމަގައިމުވެސް މިއީކީ ޚިޔާލީ ވާހަކައެއް ނޫން ނުވަތަ ޚިޔާލީ ވީޑިއޯއެއްވެސް ނޫން. އާދެ، މިއަދު މި ފެނިގެން މި ދިޔައީ، އެތައް ބުރަ މަސައްކަތްތަކަކާއެކު، އާދެ، ރައީސް ޔާމީންގެ އެންމެބޮޑު އެއް ވަޢުދު ކަމުގައިވާ އަޅުގަނޑުމެންގެ މާލެ-ހުޅުމާލެ ބްރިޖްގެ ފައިނަލް ޑިޒައިން.\nއާދެ، މި ފައިނަލް ޑިޒައިންގައި މި ހިމެނޭ ވީޑިއޯގެ މި އެނިމޭޝަން، ސީދާ ސްކޭލަށް ޑިޒައިން ކުރައްވާފައި އެވަނީ. އަޅުގަނޑުމެންނަށް އެ ފެނިގެންދާ ބުޑުތަކާއި އަދި ހުރިހާ ޑިޒައިނެއް އެއީ މިހާރު ފައިނަލްވެފައިވާ ޑިޒައިންތައް. އެހެންވީމާ، މާތްރަސްކަލާނގެ އިރާދަފުޅުން، އަޅުގަނޑުމެންނަށް ފަހަތުން މި ފެންނަ ބްރިޖް، އިރާދަކުރެއްވިއްޔާ މިއަހަރު، އޭގެ ޢަމަލީ މަސައްކަތް ފެށި، އިރާދަކުރެއްވިއްޔާ އިސާހިތަކު އަޅުގަނޑުމެންނަށް މި ބްރިޖް ފުރިހަމަވެގެންދާނެ ކަމުގެ ފުރިހަމަ ޔަޤީންކަން އޮތްކަމުގެ އުފާވެރި ޚަބަރު، އަޅުގަނޑު ތިޔަ ހުރިހާ ބޭފުޅުންނާ ޙިއްޞާކޮށްލަން.\nއާދެ، އަޅުގަނޑު މިރޭ ހަމަ ބޭނުންވަނީ، ފަހަތަށް ޖެހިލާފައި، މި ބްރިޖާމެދު ކުޑަކޮށް ވާހަކަ ދައްކާލަން. އާދެ، މި ބްރިޖަކީ ވަރަށްގިނަ ބޭބޭފުޅުން އަޅަން ވަރަށްގިނަ ވާހަކަ ދައްކަވާފައިވާ ބްރިޖެއް. ބައެއް ބޭފުޅުން، އެ ބްރިޖް އަޅަން ވިދާޅުވީތީ، އަނެއްބައި ބޭފުޅުން އެކަމާ ރުޅިއައިސް، އެއީ އެއްގޮތަކަށްވެސް ވާނެ ކަމެއް ނޫނޭ ކިޔައި ވާހަކަ ދައްކާފައި، އެހެން ނަމަވެސް ވެރިކަން ލިބުމާއެކީ، އޭގެ އިންޖިނިއަރިންގ ލިބިއްޖެޔޭ، އެކަން ވާނޭ ކިޔާ ބަހައްޓާފައި، އެބޭފުޅާ އިސްތިޢުފާ ދިންއިރުވެސް އެއްވެސް ކަމެއް ނުވެ އޮތް މަސައްކަތެއް. އޭރު ދެކެވުނީ ހަމައެކަނި ޚިޔާލީ ވާހަކައެއް.\nމި ބްރިޖަކީ ވަރަށް ތަފާތު ބްރިޖެއް. އާދެ، އަޅުގަނޑު ޚުދު ރައީސް ޔާމީން އަރިހުގައި ދެންނެވިން، އެބޭފުޅާ ބްރިޖްގެ ވާހަކަ ދެއްކެވީމާ، [ކިހިނެއްތޯއޭ މި ބްރިޖް އަޅުގަނޑުމެންނަށް މިސާލަކަށް، ޗައިނާ ސަރުކާރަށް ކިހިނެއްތޯއޭ، އަޅުގަނޑުމެން މީގެ ފީޒިބިލިޓީ ކިޔައިދޭނީ؟] އަޅުގަނޑު ހަމަ އެޑްވައިޒަކަށް ރައީސް ޔާމީން އަރިހު ދެންނެވިން. އާދެ، ރައީސް ޔާމީން އަޅުގަނޑު ގާތުގައި ވިދާޅުވީ، މި ބްރިޖަކީ ހަމައެކަނި މީހުން ޓްރާންސްޕޯޓް ކުރަން އޮތް ބްރިޖެއް ނޫނޭ. އާދެ، ދިވެހިރާއްޖޭގެ ޚާއްޞަކޮށް، އަތޮޅުތެރޭގެ ރައްޔިތުންނާއި، މާލޭގެ އެތައް ރައްޔިތުންނެއް ތޮއްޖެހިފައިވާ މި މާލެއާއި އަދި ދިވެހިރާއްޖެއަށް މިއަދު ދިމާވެފައިވާ އެންމެބޮޑު އެއްގޮންޖެހުމެއް ކަމުގައިވާ ބޯހިޔާވަހިކަމާ، މިހުރިހާ ކަމެއްގެ ޙައްލަކީވެސް، ރައީސް ޔާމީން ވިދާޅުވީ އެ ބްރިޖް ކަމަށް. އަދި ޑީޓެއިލް ކޮށްދެއްވި. އަޅުގަނޑުމެންގެ މާލޭގައި މިހާރު ކަރަންޓްދޭ ސްޓެލްކޯ މިވަނީ ފުރިފައި އިންޖީނުތަކުން. ތިޔަބޭފުޅުންނަށް ފެނިވަޑައިގަންނަވާނެ، ފެން އުފައްދާ އެމް.ޑަބްލިޔޫ.އެސް.ސީ އެވަނީ ފުރިފައި. އަޅުގަނޑުމެންނަށް އެ ތަންތަން ބޮޑުކުރެވޭކަށް ނެތް. އެހެން ނަމަވެސް، މިތަންތާނގެ އާބާދީވެސް މިދަނީ ތޮއްޖެހެމުން. ކޮބައިތޯ ޙައްލަކީ؟\nއާދެ، މި ބްރިޖަކީ، މި ބްރިޖުން އެއަރޕޯޓާއި، މާލެއާއި، ހުޅުމާލެ ފޭސް 1 އާއި، ރައީސް ޔާމީންގެ ޔޫތު ސިޓީ ގުޅާލަދޭ ބްރިޖެއް. އާދެ، އަޅުގަނޑާ އެ ވާހަކަ ދެއްކެވިއިރު، ރައީސް ޔާމީން ވިދާޅުވި، މި ތިން ސަހަރުގެ، އާދެ، މާލެއާއި، ޔޫތުސިޓީއާއި، ހުޅުމާލެ ފޭސް 1 އާއި އަދި އެއަރޕޯޓްގެވެސް ކަރަންޓާއި ފެނާ އެއްކޮށް ގުޅުވާލެވޭ މި ބްރިޖްގެ ތެރެއިން. އާދެ، މިއަދު އަޅުގަނޑުމެންނަށް މި ބްރިޖް ފެންނައިރުގައި، މި ބްރިޖް އެވަނީ ފެނާއި އަދި ކަރަންޓް ހޮޅިތައްވެސް ގެންދެވޭގޮތަށް. އެހެންވެ އަޅުގަނޑު ދެކޭގޮތުގައި، މިއީ ދުރުވިސްނުމަކީ. އަދި ޗައިނާގެ ރައީސް މާލެ ވަޑައިގެންނެވިއިރުގައި، އެބޭފުޅާގެ އަރިހުގައި ހުންނަ މިނިސްޓަރ އިން އެޓެންޑެންސަކަށް ރައީސް ޔާމީން އަޅުގަނޑު ހަމަޖެއްސެވި. އަދި އަޅުގަނޑަށް ކިޔައިދެއްވި. [ވިދާޅުވާށޭ، ހުސްގަޑިއެއް ލިބުނަސް ބްރިޖްގެ ވާހަކަ.] އާދެ، ރައީސް ޔާމީން އެހެން އެއްވެސް ކަމަކަށް އެދިވަޑައެއްނުގަންނަވާ. އަބަދުވެސް ބްރިޖްގެ ވާހަކަ.\nއާދެ، ކީއްވެތޯ ބްރިޖް މުހިންމު މިވަނީ؟ ރައީސް ޔާމީން އޭރުވެސް ވިދާޅުވީ، ބްރިޖްގެ ޢަމަލީ މަސައްކަތް ފެށުމުގެ ކުރިން އިރާދަކުރެއްވިއްޔާ، އަޅުގަނޑުމެންގެ ޔޫތު ސިޓީ ހިއްކައި، ސަރުކާރުގެ ކޮމިޓްމަންޓް ނުވަތަ ސަރުކާރުގެ އިންވެސްޓްމަންޓް ނިންމާނަމޭ. އެހެންވެ އެގޮތުގެ މަތިން، އަޅުގަނޑަށް ލިބުނު ހުސް ވަގުތުތަކުގައިވެސް އަދި މާލެއަށް އެބޭފުޅާ ޒިޔާރަތް ކުރެއްވިއިރުގައިވެސް، އެބޭފުޅާވެސް އެއްސެވި އަޅުގަނޑު ގާތުގައި، މި ބްރިޖް އަންނާނީ ކޮންދިމާއަކުންތޯ؟ އަޅުގަނޑަށް ނަޞީބު ކަންދިމާކުރި ގޮތުން އެވަގުތު ދައްކާލެވުނު ހަމަ، ބްރިޖް ދާނެ ދިމާލާއި އަދި ހުޅުމާލޭގެ ފޭސް2ހިކޭނެ ދިމާ. އަދި އެއީ ޔޫތު ސިޓީ ކަމަށް. އާދެ، އަޅުގަނޑު ހަމަ ވަރަށް އުފާވި، ރައީސް ޔާމީން ފުރަތަމަފަހަރަށް ޗައިނާއަށް ވަޑައިގެން، އާދެ، އޭރުގައިވެސް ދެއްކެވީ ހަމަ ބްރިޖްގެ ވާހަކަ. އެއަށްފަހު 30 ދުވަސް ފަހުން ޗައިނާގެ ރައީސް ވަޑައިގެން، ރައީސް ޔާމީނާ ދެއްކެވި ވާހަކަފުޅުގައި، ރައީސް ޔާމީން، ޔޫތު ސިޓީގެ މުހިންމުކަމާއި އަދި މި ބްރިޖަކީ، މި ޤައުމުގައި އޮތް އިޖްތިމާޢީ އެންމެ ބޮޑު ގޮންޖެހުންތަކަށް މިވަގުތު ހޯދޭނެ އެންމެބޮޑު ޙައްލު ކަމަށްވެސް ރައީސް ޔާމީން ވިދާޅުވި.\nއާދެ، މިއީ ހަމައެކަނި އިޤްތިޞާދީ ޕްރޮޖެކްޓެއް ނޫން. ދެންމެ މި ވީޑިއޯ ޕްރެޒެންޓޭޝަން ނިމިގެން، ޗައިނާ އެއިޑްގެ ވާހަކަ އެ އައީ. އާދެ، ޗައިނާ އެއިޑަކީ މިކަހަލަ އަޅުގަނޑުމެންގެ ޤައުމީ ކުރިއެރުންތަކަށް، ނުވަތަ ޤައުމުގެ، މުޅި ޤައުމުގެ ތަރައްޤީއަށް، ޕްރޮޖެކްޓްތަކަށް ބޭނުންކުރާ ފައިސާ. އާދެ، ރައީސް ޔާމީން އެދުވަހު އެހެން ވިދާޅުވުމުން، އެދުވަހު ޗައިނާގެ ރައީސް ވިދާޅުވީ، އާދެ، ދިވެހިރާއްޖޭގައި ބްރިޖް އަޅަންޖެހެޔޭ. އަދި އެ ބްރިޖަށް ކިޔާ ނަމަކީ، [ޗައިނާ-މޯލްޑިވްސް ފްރެންޑްޝިޕް ބްރިޖް]އޭ ވެސް އެބޭފުޅާ ވިދާޅުވި. އާދެ، މިއީ އަޅުގަނޑު ދެކޭގޮތުގައި، ދުރުވިސްނޭ ބޭފުޅުން ކަންތައް ކުރައްވާ ގޮތަކީ. އާދެ، ބޭނުންވަނީކީ ބައިވަރު ވާހަކަތަކެއް ދައްކާކަށް ނޫން. ނުވަތަ ބައިވަރު ފޮޓޯ ކުރެހުންތަކެއް ދައްކާކަށް ނޫން. އެހެން ނަމަވެސް، ޢަމަލީ މަސައްކަތް ފަށަން.\nއާދެ، އެނގިވަޑައިގަންނަވާނެ ފަދައިން، މި ކުރެވުނު ސަރވޭތަކަކީވެސް އާދައިގެ ސަރވޭތަކެއް ނޫން. ކަނޑުގައި އެތައް މީޓަރު އަޑިއަށް ބޯހޯލް ކޮނެގެން، ދިވެހިރާއްޖޭގައި މި ކަނޑުގައި ފުރަތަމަފަހަރަށް މިކަހަލަ ސްޓަޑީއެއް މި ކުރެވުނީ. މި ސްޓަޑީގެ ފައިންޑިންގްވެސް އަޅުގަނޑު ދެކޭގޮތުގައި، ދުނިޔޭގެ އެކިކަންކޮޅުތަކުގައި، ޔުނިވަރސިޓީތަކުގައި ބޭނުންކުރެވޭނެ ފެންވަރުގެ އެކިކަހަލަ ނަތީޖާތައް ފެނުނު. އާދެ، މިތަން، ބޯހޯލް ސްޓަޑީތައް ހެދިއިރުގައި، އަޑީގައި އެއަރ ޕޮކެޓްސްއާއި، އަދި ތަފާތު ގޮންޖެހުންތައް ހުރި. އެހެން ނަމަވެސް، އެބޭފުޅުންގެ އިންޖިނިއަރުންގެ މަސައްކަތުން މިއަދު އެވަނީ ފުރިހަމަ ބްރިޖެއްގެ ޑިޒައިން ފުރިހަމަކޮށް ނިންމައި އަދި އަޅުގަނޑުމެންނާއި އެބޭފުޅުންނާ އެމް.އޯ.ޔޫ.ގައި ސޮއިކޮށް، ޗައިނާގެ ކޮންޓްރެކްޓެއް ހޯދުމަށް މިހާރު އެވަނީ ހުޅުވާލާފައި. އެބޭފުޅުން ޝޯޓްލިސްޓް ކޮށްފައި، މާތްރަސްކަލާނގެ އިރާދަފުޅުން ވަރަށް އަވަހަށް މީގެ އެގްރީމަންޓްގައި ސޮއިކުރެވި، އިރާދަކުރެއްވިއްޔާ ޢަމަލީ މަސައްކަތް ފެށޭނެ.\nއަޅުގަނޑުމެން ދިވެހިރާއްޖެއިން، ސަރުކާރުން ދޭންޖެހޭ ހުރިހާ ސަޕޯޓެއް އިރާދަކުރެއްވިއްޔާ މިދަނީ ދެމުން. އަޅުގަނޑު ފާހަގަކޮށްލަން، ރައީސް ޔާމީންގެ އިރުޝާދުގެ ދަށުން ވަރަށް ބުރަ މަސައްކަތެއް މީގައި އިކޮނޮމިކް ކައުންސިލްގެ މިނިސްޓަރުން ވަނީ ކުރައްވާފައި. އާދެ، އިކޮނޮމިކް ކައުންސިލާ ހަވާލުކުރުމުން، ހައުސިންގ މިނިސްޓްރީން، އަދި ޚާއްޞަކޮށް، ހައުސިންގ މިނިސްޓަރ މުޢިއްޒު، ލީޑް ކުރައްވައިގެން، އެބޭފުޅުންގެ ޓީމުން މިވަނީ ވަރަށް ފުރިހަމަ މަސައްކަތެއް ކުރައްވާފައި. އެހެންވީމާ، މިހުރިހާ ބޭފުޅުންނަށްވެސް ހިތުގެ އަޑިން އަޅުގަނޑު ޝުކުރު ދަންނަވަން. އަޅުގަނޑު ގަބޫލުކުރާގޮތުގައި، ދިވެހިރާއްޖޭގައި ހުންނަވާ ޗައިނާގެ ސަފީރަކީ، ދިވެހިރާއްޖޭގެ ޤައުމީ މިފަދަ ޕްރޮޖެކްޓްތަކުގައި، ވަރަށް ބޮޑަށް ދިވެހިރާއްޖެއަށް ވަކާލާތުކޮށްދެއްވާ ބޭފުޅެއް. އެހެންވީމާ، އެބޭފުޅާއަށްވެސް އަޅުގަނޑުގެ ހިތުގެ އަޑިން ވަރަށް ޝުކުރު ދަންނަވަން. އަދި ދިވެހިރާއްޖޭގެ ފޮރިން މިނިސްޓަރުގެ ޚާރިޖީ ސިޔާސަތުތަކާއި އަދި ހަމައެހެންމެ، އަޅުގަނޑުމެންގެ ފިނޭންސް މިނިސްޓަރުގެ ބުރަ މަސައްކަތްތައްވެސް އަޅުގަނޑު ހަމަ ފާހަގަކޮށްލަން.\nއާދެ، މާތްރަސްކަލާނގެ އިރާދަފުޅުން މި ބްރިޖް ވުޖޫދަށް އަންނާނެ. އާދެ، އެދުވަހުން އަޅުގަނޑުމެން ކާރުތަކުގަޔާއި، ސައިކަލްތަކުގަޔާއި އަދި ހައުސިންގ މިނިސްޓަރ އެބަ ވިދާޅުވޭ، ވަރަށް ސައިޑެއްގައި ޖޮގިންގ ލޭނެއްވެސް އޮންނާނެޔޭ. އެހެން ނަމަވެސް އަޅުގަނޑަށް ހަމަޔަޤީނުންވެސް ވެހިކަލް ދުއްވާނެ ދެ ލައިން އެބައޮވޭ. ސައިކަލް ދުއްވާނެ ލޭން އެބައޮވޭ. އަދި ހަމައެހެންމެ، ބައިސްކަލް ދުއްވައި ޖޮގިންގވެސް ކުރެވޭނެ. އެހެންވެ، މިއީކީ އާދައިގެ ބްރިޖެއް ނޫން. އެހެންވީމާ، އިރާދަކުރެއްވިއްޔާ އަޅުގަނޑުމެން މިދަނީ ޢަމަލީގޮތުން މި މަސައްކަތް ދައްކަމުން.\nއަޅުގަނޑުގެ ވާހަކަކޮޅު ނިންމާލަމުންވެސް، އަޅުގަނޑު ދަންނަވާލަން ބޭނުންވަނީ، އަޅުގަނޑުމެން ހިނގާށޭ ޢަމަލީ މަސައްކަތް ކުރަން. އަޅުގަނޑުމެން ހިނގާށޭ، ރައީސް ޔާމީން، ގޮތަކަށް ކަމެއް ނިންމެވީމަ، އަޅުގަނޑުމެންގެ ސަރުކާރުން އެކަމަށް ސަޕޯޓްކޮށްގެން ކުރިއަށްދާން. އާދެ، އަޅުގަނޑުމެން ލީޑަރެއް ހޮވަނީ، އެބޭފުޅާއަށް5އަހަރުގެ މުއްދަތުދީ، އެބޭފުޅާއާ އެކީގައި ކުރިއަށްދާން. އެއީ ޑިމޮކްރަސީއަކީ. ޑިމޮކްރަސީއަކީ5އަހަރު ދީފައި، ދޮޅުއަހަރު ނުވެ، މަގުމައްޗަށް ނުކުމެ އެކި ކޮޅުކޮޅަށް ދުވުމެއް ނޫން. އެކަމުން ނުކުންނާނެ އެއްވެސް ނަތީޖާއެއް ނޯންނާނެ. އާދެ، މިއަދު އަޅުގަނޑުމެންނަށް އެބަ ފެނޭ، ދިވެހިރާއްޖޭގެ ތަރައްޤީއަށްޓަކައި ރައީސް ޔާމީން އަޅުއްވައިދެއްވި ބިންގާތައް. އާދެ، އިރާދަކުރެއްވިއްޔާ، މީގެ ޢަމަލީ މަސައްކަތް ފަށާ ދުވަހަކީވެސް އަޅުގަނޑު ދެކޭގޮތުގައި، ހަމަ މިގޮތަށް އަޅުގަނޑުމެން ތިބެ ފާހަގަކުރާނެ ދުވަހެއް. އަދި މާތްރަސްކަލާނގެ އިރާދަފުޅުން މި ބްރިޖް ހުޅުވާ ދުވަހަކީވެސް.\nއާދެ، މި ބްރިޖް ހުޅުވާއިރުވެސް އަޅުގަނޑަށް ފާހަގަކޮށްލެވޭ، ދެންމެ ޑިޒައިންގައި އެ ފެނުނުގޮތަށް، އަޅުގަނޑުމެންނަށް މިވަނީ ރައީސް ޔާމީން ޗޫޒް ކުރައްވާފައި، ވަރަށް އިސްލާމިކް މޮނިއުމަންޓެއް. އެ ބްރިޖަށް އަރާއިރުވެސް އެ ފެންނަނީ. އެހެންވެ މިހުރިހާ ކަމެއްގެ ތެރެއިން އަޅުގަނޑުމެންނަށް މި ލިބޭ އުފާވެރިކަން ޙާޞިލުކުރުމަށްޓަކައި އަޅުގަނޑު ދެކޭގޮތުގައި، ދިވެހިރާއްޖެއަށް މިއޮތް އިޖްތިމާޢީ ގޮންޖެހުން ނައްތާލުމަށްޓަކައި އަޅުގަނޑުމެން އިގްތިޞާދީ ގޮތުން މިކުރަމުންދާ މަސައްކަތް އަޅުގަނޑުމެން އެބަޖެހޭ ވިސްނާލަން. އާދެ، ވަރަށްގިނަ ބޭފުޅުން ވިދާޅުވޭ، އަޅުގަނޑުމެން އިޖްތިމާޢީ ކަންތައްތަކަށްވުރެ އިޤްތިޞާދީ ގޮތުންނޭ އަޅުގަނޑުމެން އިސްކަންދެނީ. އަޅުގަނޑު ދަންނަވާނީ، ފުރަތަމަ އިޤްތިޞާދު ރަނގަޅުވެގެން ދޮއެއްތޯއޭ، އެހެން ހުރިހާ ކަމެއްވެސް ހަމަޖެއްސޭނީ. އަޅުގަނޑުމެންގެ އިޤްތިޞާދު ވަރަށް ބަލިކަށިވެ ނިކަމެތިވެފައި އޮއްވަ، އިރާދަކުރެއްވިއްޔާ އެ އިޤްތިޞާދު ކޮޅަށް ޖަހައިގެން، އަޅުގަނޑުމެންނަށް މިއަދު މި ފެންނަނީ، ދުނިޔޭގެ ގޮތުން ފާހަގަކޮށްލިޔަސް، ބޮޑެތި މެގަ ޕްރޮޖެކްޓްތައް ފަށްޓާއިރުގައި، އަޅުގަނޑުމެންގެ އިޤްތިޞާދު ރަނގަޅު ކޮށްގެން ނޫނީ، އާދެ، މި އިޤްތިޞާދީ ޕްރޮޖެކްޓުންވެސް އަޅުގަނޑުމެން އެންމެ ބޮޑަށް މި އަޅާލަނީ، ހަމަގައިމުވެސް އިޖްތިމާޢީ ބޮޑެތި ގޮންޖެހުންތަކޭ.\nއާދެ، މާލޭގައި ކޮބައިތޯ، މިހިރަ ހުރިހާ ބޮޑެތި މައްސަލަތަކުގެ އެންމެބޮޑު އަސާސީ ޙަޤީޤަތަކީ ބޯހިޔާވަހިކަން. ތޮއްޖެހިފައި ހޮހޮޅަ ހޮހޮޅައިގަޔާއި، އަޅުގަނޑުމެން އެކި ތަންތާނގައި ތޮއްޖެހުން. މިއީކީ ގައިމުވެސް އަޅުގަނޑުމެން ދޮޅު އަހަރުން، އަޅުގަނޑުމެންގެ ސަރުކާރުން ކުރި ކަމެއް ނޫން. އެހެންވީމާ، އަޅުގަނޑުމެންގެ ސަރުކާރުން އިރާދަކުރެއްވިއްޔާ މި ކޮންޖެޝަން ނައްތާލުމަށްޓަކައި އަދި މާލެއާއި، އެއަރޕޯޓާއި، ހުޅުމާލެ ފޭސް 1 އާއި، ޔޫތު ސިޓީއާ ގުޅުވައިލުމަށްޓަކައި މި މަސައްކަތް ކޮށް، މާތްރަސްކަލާނގެ އިރާދަފުޅުން ރައީސް ޔާމީން އެ ހިއްކެވި ޔޫތު ސިޓީގައިވެސް ފަންސަވީސްހާސް ފްލެޓް އެޅުމުގެ ޖާގަ އެ އޮތީ ހަމަގައިމުވެސް އެކަށައެޅިފައި. އިރާދަކުރެއްވިއްޔާ، އަޅުގަނޑުމެން އެ ފްލެޓްތައްވެސް އަޅައި ނިންމާނެ. ހަމަގައިމުވެސް މިއަދު މިހިސާބުގަނޑުގައި، އަޅުގަނޑުމެން އިޢުލާނުކުރާ ފްލެޓްތަކަށް އިޢުލާނު ކުރީމަ، ކުރިމަތިލާ މީހުންގެ ޢަދަދަށް ބަލައިލި ކަމުގައިވާނަމަ، މިތާނގެ ހައުސިންގ ނީޑަކީ، މި ސަރަޙައްދުގައި ސާދަހާސް. އެހެން ނަމަވެސް، ރައީސް ޔާމީން އެވަނީ އެކަންވެސް ވަރަށް ކުރިއަށް ޕްލޭން ކުރައްވާފައި. އެހެންވީމާ، އިރާދަކުރެއްވިއްޔާ ބޯހިޔާވަހިކަމާ، މިހުރިހާ ކަމެއް ފުރިހަމަކޮށް، އިޖްތިމާޢީ ގޮންޖެހުންތައް، އަޅުގަނޑުމެން އިރާދަކުރެއްވިއްޔާ، އިޤްތިޞާދު ރަނގަޅުކޮށްގެން ނައްތާލުމުގެ ފުރިހަމަ ޔަޤީންކަން ދެމުން، އަޅުގަނޑުގެ ވާހަކަކޮޅު ނިންމާލާނަން.\nއިރާދަކުރެއްވިއްޔާ އަޅުގަނޑުމެންނަށް އޮތީ އުފާވެރިކަން. މާތްރަސްކަލާނގެ އިރާދަފުޅުން އަޅުގަނޑުމެން ދާނީ ކުރިއަށް. އަދި އަޅުގަނޑުމެން އުފާކޮށް، ހަވާވެސް އަރުވާނަން.


Bisham vidhaalhuvi fandiyaarun ge massala balanee\nމާލެ، 20 ޖޫން 2019 -- ސުޕްރީމް ކޯޓުގެ ކުރީގެ ފަނޑިޔާރު އަބްދުﷲ ދީދީއާ ގުޅިގެން ޖުޑިޝަލް ސާވިސް ކޮމިޝަން (ޖޭއެސްސީ) ބެލި ސުލޫކީ މައްސަަލައިގެ ތަހުގީގުގެ އަޑުއެހުމެއް: އިތުުރު ފަނޑިޔާރުންތަކެއްގެ މައްސަލަ ބެލުމަށް ވަނީ ނިންމާފައި - | އަވަސް\nއެމްއެމްޕީއާރްސީގެ ބޮޑު ހިޔާނާތުގައި ބައެއް ފަނޑިޔާރުންވެސް ބައިވެރިވެފައިވާ ކަމަށާ ޕްރޮސެކިއުޓާ ޖެނަރަލް އައިޝަތު ބިޝާމް ވިދާޅުވެފައިވާތީ އެ ފަނޑިޔާރުންގެ މައްސަލަ ބެލުމަށް ޖުޑީޝަލް ސާވިސް ކޮމިޝަން (ޖޭއެސްސީ) ން ނިންމައިފި އެވެ.\nއެ ކޮމިޝަނުން މި ނިންމުން ނިންމާފައިވަނީ މިއަދު ބޭއްވި އެ ކޮމިޝަންގެ 73 ވަނަ ބައްދަލްވުމުގައެވެ.\nޖޭއެސްސީން ބުނީ އެމްއެމްޕީއާރްސީގެ ބޮޑު ހިޔާނާތުގައި ބައެއް ފަނޑިޔާރުން ބައިވެރިވާ ކަމަށް ރައްޔިތުންގެ މަޖިލީހުގެ މާލިއްޔަތު ކޮމެޓީގައި ޕްރޮސެކިއުޓާ ޖެނަރަލް އައިޝަތު ބިޝާމް ވިދާޅުވެފައިވާތީ އެ ފަނޑިޔާރުންގެ މައްސަލަ ތަހުގީގު ކުރުމަށް ނިންމާފައިވާ ކަމަށެވެ. އެގޮތުން އެ މައްސަލާގައި ބައިވެރިވެފައިވާ ކަމަށް ތުހުމަތު ކުރެވޭ ފަނޑިޔާރުންނާ އެކަމާ ގުޅޭ ހެކިތައް ޖުޑީޝަލް ސާވިސް ކޮމިޝަނާ ހިއްސާ ކޮށްދެއްވުމަށް އިދާރާތަކުގައި މިއަދު ދަންނަވާފައިވާ ކަމަށްވެސް އެ ކޮމިޝަނުން ވަނީ ބުނެފައެވެ.\nމިދިޔަ ހޯމަ ދުވަހު މަޖިލީހުގެ މާލިއްޔަތު ކޮމިޓީގައި ޕީޖީ ބިޝާމް ވިދާޅުވީ 19ވަނަ ރައްޔިރުންގެ މަޖިލީހުގެ މެންބަރުންގެ އިތުރުން މި ސަރުކާރުގެ ބައެއް ވަޒީރުންނާއި ފަނޑިޔާރުންނާއި ކުރީގެ މަޖިލިސް މެންބަރުންގެ މައްސަލަ ވެސް އެމްއެމްޕީއާރުސީގެ ހިޔާނާތުގެ ރިޕޯޓުގައި ހިމެނޭ ކަމަށެވެ. އެކަމަނާ މިހެން ވިދާޅުވުމުން އެ ދުވަހުގެ ކޮމެޓީގެ ބައްދަލްވުން ކުރިއަށް ގެންދިޔައީ ސިއްރުކޮށްގެން ނެވެ.\nނަމަވެސް މަޖިލީހުގެ ބައެއް މެންބަރުން ވަނީ ޚިޔާނާތުގައި ބައިވެރިވާ ކަމަށް ރިޕޯޓްގައި ފާހަގަކޮށްފައިވާ މަޖިލީސް މެންބަރުންނާއި، ފަނޑިޔާރުންނާއި ވަޒީރުންގެ ނަންތައް ހާމަ ކުރައްވާނެ ކަމަށް ވިދާޅުވެފައެވެ.\nއަދި އެ ދުވަހުގެ ކޮމެޓީގެ ބައްދަލްވުން ސިއްރުކުރީ އެ ފަރާތްތައް ހިމާޔަތް ކުރަން ނޫން ކަމަށާ ކޮމެޓީ ބައްދަލްވުން ސިއްރުކުރީ ހައްސާސް މައުލޫމާތުތަކެއް ހާމަކުރަން ހުރުމުން ކަމަށެވެ. މަޖިލީހުގެ އިއްޔެއާ މިއަދުގެ ޖަލްސާގައި ވަނީ އެމްއެމްޕީއާރްސީގެ ބޮޑު ހިޔާނާތުގައި ބައިވެރިވާ ކަމަށް ޕީޖީ ވިދާޅުވި ބައެއް މެންބަރުންގެ ނަންތައް ހާމަކޮށްފައެވެ.\nއަދި މިހާރު ވަޒީރުންގެ ގޮތުގައި ތިއްބެވި ތިން ބޭފުޅަކު އެމްއެމްޕީއާރްސީގެ ބޮޑު ހިޔާނާތުގެ ތުހުމަތުކޮށް ވަކިކުރަން އުޅޭ ކަމަށްވެސް އިދިކޮޅު މެންބަރުން ވަނީ ވިދާޅުވެފައެވެ.\nއޭގެ ތެރޭގައި ހިމެނެނީ ކޮމިއުނިކޭޝަން މިނިސްޓަރު މުހައްމަދު މަލީހު ޖަމާލާ، ފިޝަރީޒް މިނިސްޓަރު ޒަހާ ވަހީދު އަދި ޔޫތު މިނިސްޓަރު އަހުމަދު މަހުލޫފް ކަމަށް ބައެއް މެންބަރުން ވިދާޅުވިއެވެ.\nއެމްއެމްޕީއާރްސީގެ ބޮޑު ހިޔާނާތުގެ ބައިވެރިވެފައިވާ ކަމަށް ޕްރޮސެކިއުޓާ ޖެނެރަލް އައިޝަތު ބިޝާމް ވިދާޅުވެފައި ވާތީ އެކަމަނާގެ މައްޗަށް އަބުރުގެ ދައުވާ ކުރައްވާނެ ކަމަށް ކޮމިއުނިކޭޝަން މިނިސްޓަރު މުހައްމަދު މަލީހް ޖަމާލް އިއްޔެ ވަނީ ވިދާޅުވެފައެވެ.\nމިނިސްޓަރު މަލީހް ވަނީ އެމްއެމްޕީއާރްސީގެ މައްސަލާގައި މީގެ ކުރިން ތުހުމަތު ވެސް ކުރެެވިފައި ނުވާ މީސްމީހުންގެ ނަންނަން އެކަމުގައި ޝާމިލު ކުރަމުން ދަނީ މިސްރާބު އޮޅުވާލަންތޯ ވެސް ސުވާލު ކުރައްވާފަ އެވެ. އަދި ޕީޖީއަކީ އެނބުރޭ ވަހުތާނަކަށް ވެގެން ނުވާނެ ކަމަށް ވެސް ވިދާޅުވިއެވެ.\n"ސިއްރު ކުރި މީޓީންގައި އެމްއެމްޕީއާރްސީގެ މައްސަލައާ ގުޅުވާ އަޅުގަނޑުގެ ނަން ޕީޖީ ވިދާޅުވި ކަމުގެ މައުލޫމާތު ނޫސްވެރިއަކު [އަޅުގަނޑަށް] ދީފި. [އެކަމާ] ޕީޖީ ގޮވައިގެން އަބުރުގެ ދައުވާ ކުރާނަން. މިހާތަނަށް ތުހުމަތެއް ވެސް ނުކުރެވޭ މީހުންގެ ނަން ގެންނަނީ މިސްރާބު އޮޅުވާލަންބާ؟ ޕީޖީއަކީ އެނބުރޭ ވަހުތާނަކަށް ވެގެން ނުވާނެ." މަލީހު ވިދާޅުވި އެވެ.\nސުޕްރީމް ކޯޓް ޕްރޮސެކިއުޓާ ޖެނެރަލްގެ އޮފީސް ކްރިމިނަލް ކޯޓް + ހައިކޯޓް އައިޝަތު ބިޝާމް ޖޭއެސްސީ ސިވިލް ކޯޓް ރައްޔިތުންގެ މަޖިލިސް ޝަރުއީ ދާއިރާ ޝަރުއީ ދާއިރާ ރިފޯމް ކުރުން


ރަށު ނޯޓު: ފިނޭގެ އާބާދީ މަދުވި ގޮތާއި ދިރުން ލިބުން\n6 މޭ 2022 - 16:04 0\nހދ. ފިނޭ: މާލެއާ 290 ކިލޯމީޓަރު ދުރުގައި އޮތް 118 ހެކްޓަރުގެ މި ރަށުގެ މައިގަނޑު އިގުތިސޯދީ ހަރަކާތަކީ ދަނޑިވެރިކަން. -- ފޮޓޯ: މުހައްމަދު ނަޒީހު/ އަދަދު\nހދ. އަތޮޅު މެދުގައި އެކަހެރިކޮށް އޮތް 118 ހެކްޓަރުގެ ފިނޭގެ އާބާދީއާ ގުޅޭ ގޮތުން އިހުގެ ޒަމާންތަކެއްގައި ހިނގާފައިވާ ކަމަށް ބުނާ އާދަޔާ ހިލާފު ކަމެއްގެ ވާހަކަ ތުންތުން މަތިން ދެކެވެމުން އައިސްފައިވެ އެވެ. ކޮންމެ ހަތަރު އަހަރަކުން އެއްއަހަރު އެރަށުގައި ވިހާ ހުރިހާ ކުދިން، ހަތްރޭފެނުގައި މަރުވުމެވެ.\nމި ވާހަކަ މި ގެނެސްދެނީ ފިނޭގެ މަޝްހޫރު ކަތީބު ކަލޭފާނުގެ މުނިކާފަ ދަރިއެއް ކަމުގައިވާ ފާރޫގު އަހުމަދު ލިޔުއްވާފައިވާ ގޮތަށެވެ. ކުދިން މަރުވުމުގެ މުސީބާތް ފެށުނު ކަމަށް ބުނެ އުޅެނީ މީގެ ޒަމާންތަކެއް ކުރިން އެރަށަށް ކަނޑުން އެއްޗެއް އެރި ހިސާބުންނެވެ. އޭރު ރަށުގެ ކަތީބަކީ ކަލޭފާނެ ވެ. އެ އެރި އެއްޗެއް ރަށު ތެރެއަށް އަރައިގެން އަންނަ ތަން ފެނި ރައްޔިތުން، ކަތީބު ކަލޭފާނަށް ދެންނެވި އެވެ. ކަތީބު ކަލޭފާނު ގެއިން ނުކުމެ ބަލާލިއިރު އޭތި ހުރީ އެއްގަމަށް އަރައިގެން އައިސް ވަރަށް ކައިރިވެފަ އެވެ. ކިޔެވުނު އެއްޗެއް އަޑުހަރުކޮށް ކިޔަވަމުން، އެ އެއްޗާ ދިމާއަށް ކޮނޑުގައި އޮތް ކަތީބުގެ ފޮށައި ހޫރަމުން، ބައެއް ފަހަރު ތަޅަމުން އުރަފަށަށް ގެންދިޔަ އެވެ. އެ އެއްޗެއް ގެނބެމުން ދިޔަ ވަގުތު "ހަތަރު އަހަރުން އެއް އަހަރު އަންނާނެމޭ" ބުނި އަޑު އިވުނު ކަމަށް ބުނެ އުޅެ އެވެ. އެއަށް ފަހު ކޮންމެ ހަތަރު އަހަރުން އެއް އަހަރު އެ ރަށުން ކުދިން މަރުވާ ކަމަށްވެ އެވެ.\nކަތީބު ކަލޭފާނު އުޅުނީ އަށާރަ ސަތޭކައިގެ އަހަރުތަކުގެ ކުރީކޮޅު އެވެ. ފާރޫގު ބައްޕަ، ފިނޭ އަލްޚަތީބު އަހުމަދު އިސްމާއީލް (ފިނޭގެ އަހުމަދު ކަތީބު) އުފަންވެފައި ވަނީ 1919 ގަ އެވެ. ފާރޫގު ވިދާޅުވި ގޮތުގައި ފިނޭގައި އިހުޒަމާނުގައި 40 ހަމަނުވެގެން ހުކުރު ނުކުރެވޭ ތަންވެސް އާދެއެވެ.\n"ފިނޭގެ އާބާދީއަށް ހެޔޮ ބަދަލެއް އައީ، ދިމާމަގުގައި މިހާރު އެހުންނަ ކުރީގެ ހުކުރު މިސްކިތުގެ ބިންގާ އެޅުނު ހިސާބުންނެވެ. އެމިސްކިތުގެ ބިންގާ އެޅުނީ 1960 ގެ ކުރީކޮޅުގަ އެވެ. ބިންގާ އަޅުއްވައި ދެއްވީ، އޭރުގެ ފަނޑިޔާރު މަނިކުފާނު، ފަޟީލަތުއްޝައިޚުލް އުސްތާޛު މުޙައްމަދު ޖަމީލުދީދީއެވެ.،" ފާރޫގު އާފަތިސް ނޫހުގައި ލިޔުއްވާފައިވެ އެވެ.\nފިނޭގެ އަތިރިމަތީގައި ހުރި ބިޔަ ގަހެއްގެ ހިޔަލުގައި ހުރި ޖޯލިފަތިތަކެއްގައި ބަޔަކު އިށީނދެލައިގެން. -- ފޮޓޯ: މުހައްމަދު ނަޒީހު/އަދަދު\nމީގެ 37 އަހަރު ކުރިން 1985 ގެ ބޯހިމެނުމަށް ބަލާއިރު ފިނޭގެ އާބާދީ އަކީ 261 މީހުންނެވެ. އެއީ 115 އަންހެނުންނާއި 146 ފިރިހެނުންނެވެ. މިހާރު އާބާދީއަކީ 703 އެވެ. ރަށުގައި ދިރިއުޅެނީ ގާތްގަނޑަކަށް 600 މީހުންނެވެ. ގިނަ ޒުވާނުން އުޅެނީ ރިސޯޓު ވަޒީފާތަކުގަ އެވެ.\nފިނެޔަށް ދެވިފައިވާ އިނގިރޭސި އަކުރާއި ނަންބަރަކީ ބީ-4 އެވެ. މާލެއާ 290 ކިލޯމީޓަރު ދުރުގައި އޮތް ދަނޑުވެރިކަމަށް މަޝްހޫރު މި ރަށުގައި 200 ގެ ހުރިއިރު 170 ގޭގައި މީހުން ދިރިއުޅެ އެވެ. އިގުތިސޯދީ މައިގަނޑު ހަރަކާތަކީ ދަނޑުވެރިކަމެވެ. ނިމިގެން ދިޔަ ރޯދަ މަހު ވެސް 86 ދަނޑެއްގައި މޭވާ އާއި ތަރުކާރީގެ ބާވަތް ހެއްދި އެވެ. ފުޅާ ދާއިރާއެއްގައި ދަނޑުވެރިކަން ކުރުމުގައި ތިން ކުންފުންޏަކުން ހަރަކާތްތެރިވާއިރު، ރަށުން އުފައްދާ ދަނޑުވެރިކަމުގެ ސާމާނު ގިނައިން ވިއްކަނީ ރިސޯޓްތަކެވެ.\nއިގުތިސޯދީ އެހެން ހަރަކާތްތަކަށް ބަލާއިރު، ކަނޑުމަހުގެ މަސްވެރިކަން ނުކުރާތާ އެތައް އަހަރެއް ވެއްޖެ އެވެ. ނަމަވެސް ހައެއްކަ ޑިންގީ އޮވެ އެވެ. ރަށުގައި ހުރީ ހަތަރު ފިހާރަ އާއި ދެ ކެފޭ އެވެ. ގެސްޓް ހައުސްއެއް ނެތެވެ. ނަމަވެސް އަލަށް އެކުލަވާލާ ބިނާވެށި ޕްލޭންގައި ރަށުގެ އަތިރިމަތިން ލޯކަލް ޓޫރިޒަމަށް ޒޯނެއް ހާއްސަކުރަން ނިންމާފައިވާ ކަމަށް ކައުންސިލްގެ އިދާރާއިން ބުނެ އެވެ.\nރަށުގެ ރައްޔިތުންގެ ތިޔާގި ދިރިއުޅުމާއި، ރަށުގެ އާންމު ހާލަތު ރަނގަޅުވުން ރައްޔިތުންނަށް ލިބިފައިވަނީ އުފާވެރި ދިރިއުޅުމެކެވެ.\n"ރަށުގައި މާބޮޑު މައްސަލައެއް ނެތް" ކައުންސިލްގެ ރައީސް އަދުނާނު އަބްދުﷲ ވިދާޅުވި އެވެ.\nއޭނާ އެހެން އެ ވިދާޅުވީ ސަބަބުތަކެއް ނެތިއެއް ނޫނެވެ. ބަނދަރު އޮތީ ހަދާފަ އެވެ. ސިއްހީ މަރުކަޒުގައި ޑޮކްޓަރުންނާއި ނަރުހުން ތިބެ، ދޭ ހިދުމަތް ރަނގަޅެވެ. ރަށު ސްކޫލުގައި ގްރޭޑް 10 އަށް ކިޔަވައިދެ އެވެ. ފެނާއި ނަރުދަމާ ގާއިމުކުރުމުގެ މަސައްކަތް ނިމުމުން މިވަގުތަށް ހުރި ހުރިހާ ކަމެއް ހައްލުވީ ކަމަށް އަދުނާން ގަބޫލުކުރައްވަ އެވެ.\nފިނޭގައި ހުރި 200 ގޭގެ ތެރެއިން މީހުން ދިރިއުޅެނީ 170 ގޭގައި. ގިނަ ޒުވާނުން އުޅެނީ ރިސޯޓް ވަޒީފާތަކުގައި. --ފޮޓޯ: މުހައްމަދު ނަޒީހު/އަދަދު\nމި ރަށުގެ ހިތްގައިމު މާހައުލާއި އިހުގެ ދިރިއުޅުން ތަޖުރިބާކޮށްލަން މާލެއިން ޒިޔާރަތްކުރަން ބޭނުންވާނަމަ، އެންމެ ފަސޭހަ ގޮތަކީ ހަނިމާދުއަށް ގޮސް، ލޯންޗެއްގައި ދިއުމެވެ. ހަނިމާދޫ އެއާޕޯޓާއި ފިނޭއާ ދެމެދު ދުރުމިނަކީ 12 ކިލޯމީޓަރެވެ. އުތުރު އަތޮޅުތަކުގައި ހައި ސްޕީޑް ފެރީގެ ހިދުމަތް މިހާރު ފަށާފައިވާއިރު އަތޮޅުގެ އެހެން ރަށްރަށުން އަދި ސަރަހައްދުގެ ރަށްރަށުން ވެސް ފިނޭއަށް ޒިޔާރަތްކުރުން ފަސޭހަ ވާނެ އެވެ.\nރަށުގެ ނަން: ފިނޭ އަތޮޅު: ތިލަދުންމަތީ ދެކުނުބުރީ (ހދ. އަތޮޅު) އިނގިރޭސި އަކުރާއި ނަންބަރު: ބީ-4 އާބާދީ: 703 މީހުން ފިހާރަ:4ކެފޭ، ރެސްޓޯރެންޓް:2ގަރާޖު: ނެތް ގެސްޓް ހައުސް: ނެތް ސްކޫލްގައި ކިޔަވައި ދެނީ: ގްރޭޑު 10 އަށް ކުރިއަށްދާ މަޝްރޫއުތައް: 1. ފެނާއި ނަރުދަމާ ގާއިމުކުރުން 2. އައުޓްޑޯ ވޮލީކޯޓު އެޅުމުގެ މަސައްކަތް\nރަށު ނޯޓު: ހައިރާންވާހާ ޗާލު ކަނޑިތީމު\nދޮންހިޔަލަ އާއި އަލިފުޅު ވާހަކަ؛ ހުޅުދެލީގެ މާޒީ އަދި ކުރިމަގު!\nރަށު ނޯޓު: ފަތްކޭލާއި އަނބުގެ ފީވައް


REPORT:3Raeesun thibbevi Utheemuge Riyaasee ganduvaru | Mihaaru\nއަތޮޅުތައް / ލެފުން\nހއ. އުތީމަށް ވަޑައިގަންނަވާ ވެރިން ތިއްބަވާ ގެ: މިގޭގެ ޑިމާންޑު ބޮޑީ މެހްމާންދާރީގައި ވެސް ނަމޫނާ ގެއަކަށް ވާތީ. --ފޮޓޯ: އަބްދުﷲ އައުރާފް\nފޮޓޯ އިން ފެންނަ މި ގެއަކީ، އެހާ ޚާއްސަ ތަނެއްހެން ހީވޭ ހެއްޔެވެ؟ މި ރަށުގެ އުތުރު ފަރާތު އަތިރިމައްޗަށް ވާ ގޮތަށް ހުރި ގެއެކެވެ. މިއީ އުތީމުގެ "ރިޔާސީ ގަނޑުވަރެ"ވެ. ރާއްޖޭގެ ތިން ރައީސަކު މިގޭގައި ތިއްބަވައިފި އެވެ. ރައީސް އަބްދުﷲ ޔާމީނާއި ކުރީގެ ރައީސް މުހައްމަދު ނަޝީދުގެ އިތުރުން ކުރީގެ ރައީސް މުހައްމަދު ވަހީދެވެ. މި ގެ، ބައެއް މީހުންނަށް، ޚާއްސަ ވަނީ މި ސަބަބާ ހެދި އެވެ.\nރައީސުން އެކަންޏެއް ވެސް ނޫނެވެ؛ އުތީމަށް ވަޑައިގަންނަވާ ވަޒީރުންނާއި ރައްޔިތުންގެ މަޖިލިހުގެ މެމްބަރުންނާއި ސިޔާސީ ބޭފުޅުން ވެސް މަޑުކުރައްވަނީ "ނޫރާނީހިޔާ" ގަ އެވެ. އުތީމު ގަނޑުވަރާއި މި ރަށުގެ ހިތްގައިމުކަން ދެކިލަން އައި އެތައް ބަޔަކު ވެސް މި ގޭގައި ނިދައިފި އެވެ. މިގެ، އެހާ ޑިމާންޑް ބޮޑުވުމުގެ ސިއްރަކީ ހިތްގައިމު ސަރަހައްދެއްގައި ހުރުމުގެ އިތުރުން މެހެމާންދާރީ އެވެ. ގޭގެ ވެރި، އަބްދުލްވާހިދު އަބްދުއްރަހުމާންގެ ދެމަފިރިންނަކީ މެހްމާންދާރީގައި ނަމޫނާ ބައެކެވެ.\nހއ. އަތޮޅަށް ކުރި ދަތުރުގައި މި ރަށުގައި މަޑުކުރި "މިހާރު"ގެ ޓީމަށް ވެސް ވަނީ މިކަން ތަޖުރިބާކުރެވިފަ އެވެ. ހުރިހާ އިންތިޒާމުތަކެއް ވެސް ވަރަށް ފުރިހަމަ އެވެ.\nކޮންމެ ބޭފުޅަކު ވެސް ވެރިކަމާ ހަވާލުވެވަޑައިގެން، މި ރަށަށް ކުރެއްވި ދަތުރުފުޅުތަކުގައި މަޑުކުރެއްވީ. އެއީ ހަގީގަތުގައި ވަރަށް ބޮޑު ހިތްހަމަޖެހުމެއް. --ވާހިދު\nވާހިދު، "މިހާރު" އަށް އިންޓަވިއުދެނީ\nރަސްމީ ދަތުރުފުޅެއްގައި މި ރަށަށް ވަޑައިގެން، އެންމެ ފުރަތަމަ މިގޭގައި މަޑުކުރެއްވީ ރައީސް ނަޝީދެވެ. އޭގެ ފަހުން، ވަޑައިގަތީ ރައީސް ވަހީދެވެ. ރައީސް ޔާމީން ވަޑައިގަތީ މަގާމާ ހަވާލުވެވަޑައިގެން އުތީމަށް ކުރެއްވި ފުރަތަމަ ދަތުރުފުޅުގަ އެވެ.\nމާ ގިނަ ވަގުތުތަކެއް ތިން ރައީސުން ހޭދަ ނުކުރެއްވިއަސް، ގޭގައި ތިއްބެވުން ވެސް އެއީ، ވާހިދަށް ލިބުނު ވަރަށް ބޮޑު ޝަރަފެކެވެ.\n"އަޅުގަނޑު ވަރަށް އުފާވޭ. ކޮންމެ ބޭފުޅަކު ވެސް ވެރިކަމާ ހަވާލުވެވަޑައިގެން މި ރަށަށް ކުރެއްވި ދަތުރުފުޅުތަކުގައި މަޑުކުރެއްވީ. އެއީ ހަގީގަތުގައި ވަރަށް ބޮޑު ހިތްހަމަޖެހުމެއް،" ވާހިދު، 63، ބުންޏެވެ.\nރައީސުން މި ގޭގައި މަޑުކުރައްވާ ދުވަސްތަކުގައި ދެމަފިރިން ވެސް ޖެހެނީ އެހެން ގެއަކަށް ބަދަލުވާށެވެ. ސަލާމަތީ ސަބަބުތަކަށްޓަކަ އެވެ. އެއީ، އެ ދެމަފިރިންނަށް މައްސަލައެއް ނޫނެވެ؛ އެކަން އޮންނަން ޖެހޭނީ ވެސް އެގޮތަށް ކަމަށް އެ މީހުން ގަބޫލުކުރެ އެވެ.\nވާހިދު ބުނި ގޮތުގައި، ވެރިކަމުގެ ދުވަސްވަރުގައި ރައީސުން މި ގޭގައި ތިއްބެވިއިރު، ނަޝީދު ފިޔަވައި އެހެން ބޭފުޅަކާ ބައްދަލުވެ ވާހަކައެއް ނުދެއްކެ އެވެ. ނަޝީދު ވަޑައިގެން އުޅުއްވިއިރު، ފެނުމުން ހާލު އޮޅުންފިލުވައި ވާހަކަ ދެއްކެވި އެވެ. އަދި، އާއިލާގެ ބޭފުޅުން ކޮފީ ބައްލަވަން ބޭނުންފުޅުވެގެން އެ އިންތިޒާމް ގޭގައި ހަމަޖައްސައިދިން ކަމަށް ވެސް ވާހިދު ބުންޏެވެ.\n"ރައީސް ޔާމީނާ ބައްދަލު ނުވީ، އެމަނިކުފާނު ވަރަށް ކުޑަ ވަގުތުކޮޅަކަށް ވަޑައިގަތުމުން. މި ރަށަށް ވަޑައިގެން ހެދުންކޮޅު ބަދަލުކުރައްވާފައި ޖަލްސާގައި ބައިވެރިވެވަޑައިގަތުމަށް ފަހު ގެއަށް އެނބުރިވަޑައިގެން ވަގުތުން އެހެން ރަށަކަށް ފުރާވަޑައިގަތީ. ރައީސް ވަހީދާ ބައްދަލުވެ ވާހަކަ ދެއްކުނީ ވަރަށް ފަހުން އިހަކަށް ދުވަހު މި ރަށަށް ވަޑައިގެން މި ގޭގައި ހުންނެވިއިރު،" ވާހިދު ބުންޏެވެ.\nއާއިލާއާ އެކު މިދިޔަ މަހު ހަނިމާދު އަށް ވަޑައިގެން އުޅުއްވިއިރު އުތީމަށް ކުރެއްވި ދަތުރުފުޅުގައި ވެސް ރައީސް ވަހީދު ހުންނެވީ މި ގޭގަ އެވެ. މިފަހަރު، ރައީސް ވަހީދު ވަޑައިގެންނެވީ ދެމަފިރިންގެ މެހްމާންދާރީ އަށް ޝުކުރު އަދާކުރައްވާފައި ކަމަށް ވާހިދު ބުންޏެވެ.\nއުތީމު ނޫރާނީހިޔާ: މި ރަށަށް އަންނަ އެތައް ބަޔަކު މި ގޭގައި މަޑުކުރޭ. --ފޮޓޯ: އަބްދުﷲ އައުރާފް/ މިހާރު\nއޭނާ ބުނި ގޮތުގައި ހައުސިން މިނިސްޓަރު ޑރ. މުހައްމަދު މުއިއްޒު ވެސް ދެތިން ހަތަރު ފަހަރަކު މި ގޭގައި ހުންނަވައިފި އެވެ. އެންމެ ފަހުން މި ރަށަށް ވަޑައިގަތް ދަތުރުފުޅުގައި، އެހެން ގެއެއްގައި ހުންނެވުމަށް ފަހު ވެސް ފަހުން މި ގެއަށް ބަދަލުވެވަޑައިގަތީ އެވެ.\nވިޔަފާރިއެއް ނޫން، ދެމަފިރިންގެ ހިތްހަމަޖެހުން\nމީގެ އަށް އަހަރު ކުރިން، 100،000ރ. ގެ ލޯނަކާއި ދެމަފިރިންގެ އާމްދަނީ އާއި ދަރިންގެ އެހީއާ ވެސް އެކު އެ ގެ ރަނގަޅު ފެންވަރަކަށް ހެދީ ދަރިން ދިރިއުޅޭށެވެ. އެކަމަކު ފަސް ދަރިންގެ ވެސް ކިޔެވުމާއި ވަޒީފާގެ ކަންކަން މާލެ އިން ހަމަޖެހުމުން، ހުރިހާ ދަރިން ވެސް ދިރިއުޅެނީ މާލޭގަ އެވެ. ގެ ކުއްޔަށް ދޫކުރުމުގެ ވިސްނުން އައީ އެ ހިސާބުންނެވެ.\n"މި ގެ ހުސްކޮށް ހުންނާތީވެ، އެހެން ބަޔަކަށް ވެސް ކަމެއް ކޮށްދިނުމުގެ ނިޔަތުގައި ގޭގައި މީހުން ބައިތިއްބަން ފެށީ. ކޮންމެހެން ފައިސާ ހޯދާކަށެއް ނޫން. އޭގެ ފަހުން މި ގެއިން މީހުން ހުސްވާއިރެއް ނާދޭ. އެކި ރަށްރަށުން އަންނަ މީހުންނާއި ޓޫރިސްޓުންނާއި އެހެން ގޮސް ވަރަށް ގިނަ ބަޔަކު މަޑުކުރޭ،" އޭނާ ބުންޏެވެ.\nވާހިދުގެ ވަޒީފާ އަކީ އެ ރަށުގެ މިސްކިތް ބެލެހެއްޓުމެވެ. އަންހެނުންނަކީ، ހެލްތު ވޯކަރަކަށް ވާތީ ދެމަފިރިންނަށް ވެސް ރަނގަޅު އާމްދަނީއެއް ލިބެ އެވެ.\nހއ. އުތީމަށް ވަޑައިގަންނަވާ ވެރިން ތިއްބަވާ ގޭގެ ވެރިޔާ ވާހިދު\nވާހިދުގެ ދެމަފިރިން އެންމެ ބޮޑު އިސްކަމެއް ދެނީ، މި ގެއަށް އަންނަ މީހުންގެ ހިތްހަމަޖެހުމަށެވެ. ޝަކުވާ ކުރާނެ އެއްވެސް ފުރުސަތެއް ނުދެ އެވެ. ފަސް ކޮޓަރި ހުންނައިރު ހުރިހާ ކޮޓަރިއަކަށް ވެސް މީހުން ވައްދަނީ ބޭނުންވާނެ ހުރިހާ ސާމާނާ އެކުގަ އެވެ. ގޭތެރެ އާއި ކޮޓަރިތައް ވެސް ވަރަށް ސާފުތާހިރެވެ.\n"ގެއަށް ކޮންމެ މީހަކު އަޔަސް އެއްވެސް ކަމެއް ދަތިވާ ނަމަ ބުނާށޭ އަޅުގަނޑުމެން ބުނަން. އެގޮތަށް އެދެފި ނަމަ އަޅުގަނޑުގެ އެހީ ލިބޭނެ،" ވާހިދު ބުންޏެވެ.\nއޭނާ ބުނި ގޮތުގައި ގެ ކުއްޔަށް ދީގެން އޭނާގެ އާއިލާ އަށް ބޮޑު އާމްދަނީއެއް ވެސް ލިބެން އޮތެވެ. އެ ހުށަހެޅުން ލިބުނީ މި ރަށަށް ޒިރާތްކުރި ޓޫރިސްޓުންތަކެއްގެ ފަރާތުންނެވެ. އެ މީހުން ހުށަހެޅި އަގަކީ މަހަަކަށް 12،000 ޑޮލަރު (185،000ރ) އެވެ.\n"އަޅުގަނޑު އެއްބަހެއް ނުވިން، އަޅުގަނޑު ދެންނެވިން މިއީ އަޅުގަނޑުގެ ދަރިންގެ ގެއޭ،" ވާހިދު ބުންޏެވެ.\nއުތީމު ނޫރާނީހިޔާ: މިގެ ކުއްޔަށް ދޫކުރަން ފެށީ މީގެ އަށް އަހަރު ކުރިން --ފޮޓޯ/އަބްދުﷲ އައުރާފް/މިހާރު\nގެ ހަދަން ނެގި ލޯނު ދައްކައި ނިމުމުން، ހުޅުމާލެ އިން ގޯއްޗެއް ވެސް ދަރިންގެ އެހީތެރިކަމާ އެކު ވާހިދު ގަތެވެ. އެކަމަކު ހަގު ފިރިހެން ދަރިފުޅު ރާއްޖެ އިން ބޭރަށް ކިޔަވަން ދާން ފައިސާ ބޭނުންވުމުން ވާހިދު އެ ގޯތި ވިއްކާލީ އެވެ. ގޯއްޗަށް ވުރެ، އޭނާ އަށް މުހިއްމުވީ ދަރިފުޅުގެ ކިޔެވުމެވެ.\nއެ ނިންމުމުގެ ނަތީޖާ ވެސް ފޮންޏެވެ؛ އެ ދަރިފުޅު، ކިޔަވާ ނިމިގެން މިހާރު ހުރީ ސަރުކާރުގެ ރަނގަޅު ވަޒީފާއެއްގަ އެވެ.\nދެމަފިރިންނަށް ލިބޭ އުފަލަކީ މިއެވެ؛\nދޭތެރެ ދޭތެރެ އިން މާލެ ދިޔައަސް މާލޭގައި ދިރިއުޅުމުގެ ވިސްނުމެއް ނުގެންގުޅެ އެވެ. އެއީ، މާލެ އަށް ވުރެ އަމިއްލަ ގޭގައި ތިބެ، އެހެން މީހުންނަށް ކޮށްދޭ ހިދުމަތުން މާ ބޮޑު ހިތްހަމަޖެހުމެއް ލިބޭތީ ކަމަށް ވާހިދު ބުންޏެވެ.\n"ދެ މީހުންނަށް ވެސް މުސާރަ ލިބޭ. ރަށުގައި މާ ހިތްފަސޭހަކޮށް، އަރާމުގައި އުޅެލެވޭ. އެހެންވެ މާލެ ބަދަލުނުވެ މިތިބީ ވެސް،" ވާހިދު ބުންޏެވެ.\nއުތީމުން "މިހާރު" ޓީމު ފުރަން ތައްޔާރުވިއިރު، ވާހިދު ހުރީ، މި ގެއަށް ޑިފެންސް މިނިސްޓަރު އާދަމް ޝަރީފް ވަޑައިގަންނަވާތީ އޭނާ ހުންނެވުމުގެ ކަންކަން ހަމަޖައްސާށެވެ.\nމެހެމާނުން ހުސްވުމެއް ނެތެވެ.\nރައީސް މުހައްމަދު ނަޝީދު ގެސްޓް ހައުސް ރައީސް މުހައްމަދު ވަހީދު ރައީސް އަބްދުﷲ ޔާމީން ލެފުން ހއ. އުތީމު ހއ. އަތޮޅު ރާއްޖޭގެ ރަށްތައް\n20 ކޮމެންޓް, 72 ރިއެކްޝަންސް\nރައީސް ނަޝީދު އިސްދަ ބެސްޓް. އިތް ތިރި ރައީސް\nބައެއް ރަށްރަށުގައި އެބަހުރި4ރައީސުން އުޅުއްވި އާދައިގެ މީހެއްގެ ގެ. އަޅުގަނޑަށް ވެސސް އެގޭގައި ނިދުނު. ތިޔައީ އެހާ ބޮޑު ޚަބަރަކަށް ނުވޭ.\nސ.މީދޫ ޕާކްލޭންޑް ކެފޭ އިންވެސް3ރައިސުން ފަރިކުޅުއްވި، އަދި މި ތިންބޭފުޅުން އެރަށު ޗާމިން ގެސްޓްހައުސްގައި ވަގުތު ހޭދަ ކުރެއްވި ، އަދި މި ތިންބޭފުޅުންނާއި ސާކްގެ7ގައުމުގެ ވެރިން ސ.މމީދޫ ބަހާއުްދީން އަދި މަޖުދުއްދީން މަގުގައި ކާރު ދުއްވި.\nރައީށް ނަޝީދަކީ ހަގީގަތުގައި ސަކަ މިޒާޖެއްގެ ކޮންމެ މީހަކާވެސް ބައްދަލުކޮށްލާ އުޅުއްވަފާނެ ބޭފުޅެއްކަން މި އިންޓަވިއުއިން ދޭހަވެގެންދޭ. އެކަމަކު އެ ހިތްތިރި ސާދާ މިޒާޖުގެ ލީޑަރަށް މިވެގެން ދިޔައީ ކިހިނެއްތް. ކާކުބާ ޒިންމާވާނީ. ހުދު އަމިއްލަ ޒަމިރުބާ ނުވަތަ އެހެން ބައެއްބާ...!\nކީކޭ ކިޔަން ތިޔާ އުޅެނީ!!!\nމިހާ އަރާމުކޮށް އަމިއްލަ ރަށުގައި އުޅެނިކޮށް މިސަރުކާރުން އެއުޅެނީ ހުޅެމާލެ އަށް ގެނެސް އެތާނގަ ގޮޅިއަކަށް ލާން.\nމަވެސް ތިގޭގައި ހުރިން، އެކަމަކު ތިގޭ މީހުން އޭރު ރަށަކު ނޫޅޭ! ވަރަށް ރީތި ގެއެއް ތީ!\nމާލޭބޭފުޅުން ހިލޭ ބައިތިއްބާނެކަމެެްނެތެވެ. ބޮޑުކުލީގައި ބައިތިއްބަންވީ...\nއިންސާނިއްޔަތުގެ ކަންފުޅެއް ހުންނަ ރައީސެއް،ރައީސް ނަޝީދަކީ..ހިތްތިރި،އޯގާތެރި ރައީސެއް..އެހެންވެގެން ރައްޔިތުން އެމަނިކުފާނު ދެކެ ލޯބިވަނީ\nއެހެންވީމައި ރަގަޅު ފެންވަރުގައި ހެދިފައި ހުރި ގޭގެ މަދީދެއްތޯ ؟؟ ނޫނީ ތިޔަލޮކޭޝަން ރަގަޅީދެއްތޯ ؟؟ ދެން އެހެންނޫނީ ތިޔަގޭގައި މީހުން އެވަރަށް ތިބުމުގެ ސަބަބެއްވެސް ނޯންނާނެތޯ .... ވަރަށްވެދުން


Posted by buruniyaz.com at 10:28 PM No comments:\n(ކަމެއްކުރަން ހިޔްވަރު ހުރިއްޔާ އެކަމެއް ވާނެ ގޮތްވެސް އޮށްނާނެ)\n1 އަހަރެން ކަލާއަށްޓަކައިވީ ފުންލޯބި\n² ނެތި ހިނގައްޖެއެވެ. އަދި މިހިތުގައި ވަނީ ނަފުރަތެވެ.\n3 އެއްދުވަހުން އަނެއްދުވަހައް ދަނީ އިތުރުވަމުންނެވެ. އަހަރެންނަށް ކަލާ ފެންނަ ހިނދު\n⁴ ކަލާ އާއި ދިމާއަށް ބަލާކަށްވެސް ބޭނުމެއް ނޫނެވެ.\n5 މިހަރު އަހަރެން ކުރަންބޭނުންވާ ހަމަ އެކަނިކަމަކީ\n⁶ އެހެން އަންހެން ކުދިންނަށް ބެލުމެވެ. އަހަރެން އެއްއިރެއްގައިވެސް ބޭނުންނުވާ ކަމެއްއޮތެވެ.\n7 ކަލާއާއި ކައިވެނިކުރުމެވެ. އަހަރެމެންގެ އެއްމެފަހުގެ ބައްދަލުވުމުގައި ދެކެވުނު ވާހަކަ ތަކުން\n⁸ އަހަރެން އިތުރަށް ފޫހިވެއްޖެއެވެ.\n9 އިތުރަށް ކަލާ ދިރިއުޅުން ހުންނަގޮތް އެނގިގެން ހިނގައްޖެއެވެ.\n¹⁰ ކަލާ ވިސްނަނީ ހަމައެކަނި އަމިއްލަ ނަފްސާދޭތެރޭގައެވެ.\n11 އަހަރުމެން ދެމީހުން ކައިވެނި ކޮށްފިނަމަ.\n¹² ދިރިއުޅުމަކީ ބޮޑު ހައިޖާނު ގަނޑަކަށްނޫނީނުވާނެއެވެ.\n13 މީ ކަލާވެސް އަދި އަހަރެންވެސް އެންމެ ބޭނުންވާ ގޮތްނޫންހެއްޔެވެ.\nPosted by buruniyaz.com at 10:03 PM No comments:\nއެސްފީނާއިން ސަލާމަތްވުމައްއެދި ތަވީދު (ތަމީމާ) އެޅުން\nއެސްފިންނާގެ އަޞްލަކީ މީހަކު އެހެންމީހެއްގެ ކިބައިގައި ހުރި ހުނަރުވެރިކަމެއްފެނި އެކަމަށް މާބޮޑަށް ޙަސަދަވެރިވެ، އޭނާގެ ނުބައި ހިތް އެކަމެއްގެ މައްޗަށް ފޯރުވުމެވެ. ނުވަތަ ފޯރުމެވެ. ޙަސަދަވެރިންގެ ކިބައިން ސަލާމަތްކޮށް ދެއްވުން އެދި ދެންނެވުމަށް އަންގަވާ މާތް ﷲ ވަޙީ ކުރައްވާފައިވެއެވެ. (وَمِن شَرِّ حَاسِدٍ إِذَا حَسَدَ) މާނައަކީ: " އަދި حسد ވެރިޔަކު حسد ވެރިވެއްޖެހިނދު، އޭނާގެ ނުބައިކަމުންވެސްމެއެވެ". އެސްފިންނާޖައްސާ ކޮންމެ މީހަކީ ޙަސަދަވެރިޔެކެވެ. ނަމަވެސް ކޮންމެ ޙަސަދަވެރިޔަކީ އެސްފިންނާ ޖައްސާ މީހެއް ނޫނެވެ. ޙަސަދަވެރިޔާ އަކީ އެސްފިންނާ ޖައްސާ މީހާ އަށް ވުރެ ޢާއްމު މީހަކަށްވާތީވެ، ހަސަދަވެރިޔާ ގެ ނުބައިކަމުން ސަލާމަތްކޮށްދެއްވުމަށް އެދުމުން އެސްފިންނާ ވެރިޔާވެސް އޭގެ .ތެރޭގައި ހިމެނިގެން ދާނެއެވެ\nއެސްފިންނާ އަކީ ޖެހޭ އެއްޗެއްކަން ޘާބިތުވާ އެތަށް ޙަދީޘް ތަކެއްވެއެވެ. އޭގެ ތެރޭގައި ބުޚާރީ އާއި މުސްލިމް ޢާއިޝާ ރަޟިޔަﷲ ޢަންހާ- ގެ ކިބައިން ރިވާ ކުރެއްވި ޙަދީޘް ހިމެނެއެވެ. (كان رسول الله صلى الله عليه وسلم يأمرني أن أسترقي من العين) މާނައަކީ: "އެސްފިންނާ އިން ސަލާމަތްވުމަށް ރުގްޔާ ހެދުމަށް ކީރިތި ރަސޫލާ-ޞައްލަﷲ ޢަލައިހި ވަސައްލަމަ ތިމަން ކަމަނާ އަށް އަމުރު ކުރެއްވިއެވެ".\nއަދިވެސް ޙަދީޘް ކެރެއްވިއެވެ. (العين حق ولو كان شيء سابق القدر لسبقته العين) މާނައަކީ: "އެސްފިންނާ އަކީ ޙަގީގަތެކެވެ. ގަދަރަށްވުރެ ކުރިޔަށް އެއްވެސް އެއްޗަކަށް އެރޭނެނަމަ އެސްފިންނާ ކުރިޔަށް އެރީހެވެ".\n((عن عائشة رضي الله عنها قالت : كان يؤمر العائن فيتوضأ ثم يغسل منه المعين)މާނައަކީ؛ "މާތް ﷲ ރުއްސުންލެއްވި އުއްމުލް މުއިމިނީނަ ޢާއިޝާގެ ކިބައިން ރިވާވެގެންވެއެވެ. އެސްފިންނާ ޖައްސާ މީހުން ވުޟޫކޮށްފައި އެފެނުން އެސްފިންނާ ޖެހުނު މީހާ ފެންވެރުވުމަށް ކީރިތި ރަސޫލާ-ޞައްލަﷲ ޢަލައިހި ވަސައްލަމަ- އަމުރު ކުރެއްވިއެވެ".\nއެސްފިންނާ އިން ސަލާމަތްވުމަށްޓަކައި ކުރަންވީ ކަންތައްތައް:\n· ސޫރަތުލް ފާތިޙާ، އިޚްލާޞް، ފަލަގި، ނާސި، އަދި އާޔަތުލް ކުރްސީ ކިޔެވުން.\n· އެސްފިންނާ އިން ސަލާމަތް ވުމަށް ޓަކައި ކިޔުމަށް ސުންނަތުގައި ވާރިދުވެފައިވާ ވިރްދު ތައް ކިޔުން، އޭގެ ތެރޭގައި: (أَعُوْذُ بِكَلِمَاتِ اللهِ التَّامَّاتِ مِنْ شَرِّ مَا خَلَقَ)، (أَعُوذُ بِكَلِمَاتِ اللَّهِ التَّامَّةِ مِنْ كُلِّ شَيْطَانٍ وَهَامَّةٍ وَمِنْ كُلِّ عَيْنٍ لامَّةٍ)، (بِاسْمِ اللَّهِ أَرْقِيكَ مِنْ كُلِّ شَيْءٍ يُؤْذِيكَ مِنْ شَرِّ كُلِّ نَفْسٍ أَوْ عَيْنِ حَاسِدٍ اللَّهُ يَشْفِيكَ بِاسْمِ اللَّهِ أَرْقِيكَ)، އަދި ހެދުނާއި ހަވީރުގެ ދުޢާތައް، ނިދަން އޮށޯންނަމުން ކިޔަން ވާރިދުވެފައިވާ ދުޢާތައް، ނިދިން ތެދުވެފައި ކިޔަން ވާރިދުވެފައިވާ ދުޢާތައް ކިޔާ ސަލާމަތްކަން ލިބިގަތުން ހިމެނިގެންވެއެވެ.\nތަވީދު އެޅުމާ ބެހޭގޮތުން ސަލާމާއި ޞަލަވާތްލެއްވި ކީރިތި ރަސޫލާ ޙަދީޘް ކުރައްވަނީ ((من تعلق تميمة فقد أشرك)) މާނައީ " ތަވީދެއް އަޅައިފިމީހާ ހަމަކަށަވަރު ޝިރްކު ކޮށްފިއެވެ." އެހެން ރިވާޔަތެއްގައި އައިސްފައިވާބަސް ފުޅެއްގެ މާނައިގައި ވެއެވެ. " ތަވީދެއް އަޅާފައިވާ މީހަކަށް ސަލާމާއި ޞަލަވާތް ލެއްވި ކީރިތި ރަސޫލާޙަދީޘް ކުރެއްވިއެވެ. މިއީ ކޮން އެއްޗެއް ހެއްޔެވެ؟" އެހިނދު އޭނާ ދެންނެވިއެވެ. ތިމަން ބަލިކަމުން އަޅާފައިވާ އެއްޗެކެވެ. ސަލާމާއި ޞަލަވާތް ލެއްވި ކީރިތި ރަސޫލާ ޙަދީޘް ކުރެއްވިއެވެ. "ތިޔަ ނަގާށެވެ! އޭގެ ސަބަބުން ތިބާއަށް ބަލިމަޑުކަން އިތުރުވުން ނޫނީ ނުވެއެވެ. ތިބާ އަތުގައި ތިޔަވާ ހާލުގައި ތިބާ މަރުވެއްޖެ ނަމަ ތިބާ ދުވަހަކުވެސް ކާމިޔާބު ނުވާނެއެވެ."\nތަވީދު އަޅާފައިވަނީ ކީރިތި ޤުރްއާނުން ނުވަތަ މާތް ﷲ ގެ ސިފަފުޅުތަކުން ނުވަތަ އެކަލާނގެ އިސްމުފުޅުތަކުން ކަމުގައި ވާނަމަ އެފަދަ އެއްޗެއް އެޅުމާއި މެދު އުންމަތު ސަލަފުންގެ މެދުގައި ޚިލާފެއް ވެއެވެ. ނަމަވެސް އިސްވެދިޔަ ނަބަވީ އިރުޝާދުގައި އެވަނީ ވަކި ބާވަތެއް ތަފާތު ނުކުރައްވައި ޢާންމު ގޮތެއްގައި ތަވީދު އެޅުން ހުއްދަނޫން ކަމުގައި ބަޔާން ކުރައްވާފައެވެ. ވީމާ ތަވީދު އެޅުމަކީ ހުއްދަ ކަމެއް ނޫންކަން ޘާބިތުވެއެވެ.\nPosted by buruniyaz.com at 9:51 PM No comments:\nއެސްފީނާއިން ސަލާމަތްވުމައްއެދި ތަވީދު (ތަމީމާ) އެ...


Riza ge kunfuneege namaa medhu suvaalu ufadhdhai court amuru thanfeezu nukuraane kamah bunefi | Mihaaru\nބޮޑުފިނޮޅުގައި ތިބި ބިދޭސީންތަކެއް. ރިޒް ކުންފުނިން މަސައްކަތް ކުރީ ނަން ބުބައި ކަަމަށް ބުނެ ދައުވާއިން ރެކެން.\nރިޒާގެ ކުންފުނީގެ ނަމާ މެދު ސުވާލު އުފައްދައި ކޯޓު އަމުރު ތަންފީޒު ނުކުރާނެ ކަމަށް ބުނެފި\n16 ޖުލައި 2020 - 12:20 36 comments\nރައްޔިތުންގެ މަޖިލީހުގެ މިލަންދޫ ދާއިރާގެ އެމްޑީޕީ މެމްބަރު އަލީ ރިޒާގެ ކުންފުންޏަކުން ބ. ބޮޑުފިނޮޅުގައި މަސައްކަތް ކުރުވި މީހުން ހިންގި ހަމަނުޖެހުންތަކާ ގުޅިގެން އެ ރަށުން އެ މީހުން ބާލައި އެ މީހުންގެ މުދާތައް ވަގުތުން ގެންދިއުމަށް ތުޅާދޫ މެޖިސްޓްރޭޓް ކޯޓުން ނެރުނު ވަގުތީ އަމުރު ތަންފީޒު ނުކުރެވޭނެ ކަމަށް އެ ކުންފުނިން ފުލުހުންނަށް އަންގައިފި އެވެ.\nރިޒާގެ ކުންފުނީގެ ނަމަކީ "ރިޒް" ކަމަށް މިހާތަނަށް ކިޔަމުން އައި ނަމަވެސް އެ ކުންފުނީގެ ވަކީލުން މިހާރު ވިދާޅުވަނީ ކުންފުނީގެ ނަމަކީ އާރްއައިއެކްސް ކަމަށާއި އަމުރު ރައްދުވަނީ "ރިޒް" އަށް ކަމަށެވެ. ތުޅާދޫ ކޯޓުގައި ހިނގަމުންދާ މައްސަލާގައި ވެސް އެ ކުންފުނިން އެންމެ ބޮޑަށް ދައްކަނީ ނަމުގެ ވާހަކަ އެވެ. އެގޮތުން "ރިޒް" އަކީ ވުޖޫދުގައި ނެތް ކުންފުންޏެއް ކަމަށް ވަނީ ބުނެފަ އެވެ.\nކުންފުނީގެ ނަމަކީ އާރްއައިއެކްސް ކަމަށާއި "ރިޒް" ގެ ނަމުގައި ކުންފުނީގެ ޝަހުސު އޮޅޭ ގޮތަށް އަމަލުކުރަމުންދާ ކަމަށް ބުންޏަސް ބޮޑުފިނޮޅުގެ މަސައްކަތާ ހަވާލުވެ ސޮއިކުރި އެއްބަސްވުމުގައި ވެސް "ރިޒް ޕްރައިވެޓް ލިމިޓެޑް" ގެ އެމްޑީގެ ހައިސިއްޔަތުން ރިޒާ ސޮއިކުރައްވާފައި އޮވެ އެވެ. އަދި ދައުވާ ރައްދުވަނީ "ރިޒް" ކުންފުންޏަށް ބުނާ ދައުވާގައި ކުންފުނީގެ ރަޖިސްޓްރީ ނަންބަރު ވެސް އޮވެ އެވެ.\nރިޒް ކުންފުނިން އެއްބަސްވުމާ ހިލާފުވެފައިވާ ކަމަށް ކަނޑައަޅައި ބަދަލު ހޯދަން ސީލް މޯލްޑިވްސް އިން ކުރި ދައުވާގައި އެދުނު ވަގުތީ އަމުރު ރިޒް ކުންފުންޏާއި ފުލުހުންނަށް ރައްދުވެ އެވެ.\nރިޒް ކުންފުނި ތަމްސީލްކުރާ ލޯ ކްރާޓުން، ވަގުތީ އަމުރާ ގުޅިގެން ނެރުނު ބަޔާނުގައި ބުނެފައިވަނީ ވަގުތީ އަމުރު ނެރުމަށް ބޭއްވި ޝަރީއަތުގެ މަޖިލިސް ކުރިއަށް ގެންދިޔައީ ވީޑިއޯ ކޮންފަރެންސްކޮށް ކަމަށާއި ޝަރީއަތް ކުރިއަށް ދަނިކޮށް ޓެކްނިކަލް މައްސަލައެއް ދިމާވެ ގުޅުން ކެނޑުނު ކަމަށެވެ. އަދި ވަގުތީ އަމުރު ނެރުނީ ރިޒް ކުންފުނިން ހުށަހެޅި އިޖުރާއީ ހަ ނުކުތާއާ މެދު ވާހަކަ ދައްކަން ފުރުސަތު ނުދީ، އެންމެ ނުކުތާއަކާ މެދު ގޮތް ނިންމާފައި ކަމަށް ވެސް ބަޔާނުގައިވެ އެވެ. ގޮތެއް ނިންމީ ކޮން ނުކުތާއަކަށް ކަމެއް ބަޔާނަކު ނެތެވެ.\nނަމަވެސް އެއީ ކުންފުނީގެ ނަމާ މެދު ހުށަހެޅި ނުކުތާ އެވެ. އިޖުރާއީ ގޮތުން ތުޅާދޫ ކޯޓުން މި މައްސަލާގައި ވަނީ ގޮތެއް ކަނޑައަޅައިފަ އެވެ.\n"ލޯ ކްރާފްޓް މޯލްޑިވްސްގެ ފަރާތުން ސ. ފޭދޫ، ވެލިދޫގެ، އަލީ ސައީދު އަދި ނ.މާފަރު، އީޓުޖެހިގެ، އަބްދުއްސަލާމް އާރިފް ކަމަށް ބަޔާންކުރައްވައި ޖުލައި 8، 2020 ގައި މި ކޯޓަށް ފޮނުއްވި ސިޓީއާ އެކު ހުށަހަޅުއްވާފައިވާ ރިޒް ޕްރައިވެޓް ލިމިޓެޑްގެ ކުންފުނީގެ ޑައިރެކްޓަރުންގެ ބޯޑުގެ ގަރާރުގެ 1 ވަނަ ނަންބަރުގައި ކުންފުނީގެ ނަމުގެ ގޮތުގައި 'ރިޒް ޕްރައިވެޓް ލިމިޓެޑް' ސާފު ދިވެހި ބަހުން ލިޔުއްވާފައި އޮންނަ އޮތުމުން" ކުންފުނީގެ ނަމާ މެދު ސުވާލު އުފައްދާ ނުކުތާ ޝަރީއަތަށް ސާބިތު ނުވާ ކަމަށް ނިންމުމުގައިވެ އެވެ. މީގެ އިތުރުން މި މަހުގެ 8 ވަނަ ދުވަހު ބޭއްވި ޝަރީއަތުގައި އިޖުރާއީ ނުކުތާތަކާ މެދު ވާހަކަ ދައްކަން ދިން ފުރުސަތުގައި މި ވާހަކަ އެއްވެސް ވަރަކަށް ދައްކާފައި ނުވާތީ، އާ ކަންތައްތަކެއް ބަލައިގަނެވޭނެ ތަނެއް ނެތް ކަމަށް އިސް މެޖިސްޓްރޭޓް އަހްމަދު ލަތީފްގެ ނިންމެވުމުގައިވެ އެވެ.\nލޯ ކްރާފްޓްގެ ބަޔާނުގައި ތުހުމަތުކޮށްފައިވަނީ ރިޒްގެ ފަރާތުން ހުށަހެޅި އިޖުރާއީ ނުކުތާތައް ބަލައިނުގަތީ ކޯޓުން މައްސަލަ ބޭރުކޮށްލަން ޖެހިދާނެތީ ކަމަށެވެ. އަދި ސީލްއާ އެއްކޮޅަށް އަމުރު ނެރުމުގައި "ފޮރުވިފައިވާ ސަބަބުތަކެއް" އެބަހުރި ކަމަށް ވަނީ ބުނެފަ އެވެ. އަދި މި ނޫނަސް އެކި ތުހުމަތުތައް ތިން ސަފުހާގެ ބަޔާނުގައި ކޮށްފައިވެ އެވެ.\nރިޒުން ބޮޑުފިނޮޅަށް އެރުވި މީހުން ބާލަން ނެރުނު އަމުރުގައިވަނީ ދެ ފަރާތުގެ ދެމެދުގައި ވެފައިވާ އެއްބަސްވުންތަކުގެ ދަށުން، ރިޒް ކުންފުނީގެ މުވައްޒަފުން ބޮޑުފިނޮޅަށް އަރުވާފައިވާކަން، ހުށަހަޅާފައިވާ ލިޔުންތަކުން އެނގޭކަމަށެވެ. މި މުވައްޒަފުން ރަށުން ބާލަން އެންގުމުގެ ބާރު އެއްބަސްވުމުގެ ދަށުން ސީލް އަށް ލިބިދީފައިވާކަން އެނގޭ ކަމަށެވެ.\nސީލް އާއި ރިޒްގެ ދެމެދުގައި މައްސަލަ ގޯސްވީ ބިދޭސީ މުވައްޒަފުންނަށް މުސާރަ ނުދީގެން ސީލްގެ މުދަލަށް ގެއްލުންދީ ބަޔަކު ރަހީނުކުރި ހިސާބުންނެވެ. ރިޒުން ބުނަނީ މުސާރަ ދޭންޖެހޭނީ ސީލް އިން ކަމަށާއި ސީލް އިން ރިޒަށް ފައިސާ ނުދޭ ކަމަށެވެ. އެކަމަކު ސީލް އިން ވަނީ ރިޒުން ފާހަގަކުރާ އެއްބަސްވުންތަކުގައި ބުނާ އަދަދަށް ވުރެ އިތުރަށް ވެސް ފައިސާ ދެވިފައިވާ ކަމަށެވެ.\nއިތުރު ލިޔުންތައް ކުށްކުރުން ފުލުހުން ބިދޭސީން ބ. ތުޅާދޫ ހިއުމަން ޓްރެފިކިން މެމްބަރު އަލީ ރިޒާ (މިލަންދޫ) ބ. ބޮޑުފިނޮޅު


Hongkong muzaaharaa ge aman nagaalumah China in dhogu fathuranee\nހޮންގްކޮންގެ މުޒާހަރާ ތެރެއިން- ޗައިނާ އިން ސޯސޯލް މީޑިއާގައި ދަނީ ދޮގު ހަބަރު ފަތުރަމުން-\nހޮންކޮންގެ ބައިވެރިން އެކެސްޓްރެޑިޝަން ބިލާ ދެކޮޅަށް ކުރަމުންދާ މުޒާހަރާތަކުގެ އަމަން ނަގާލާ ފުލުހުންނާ އާންމުނާ ކުރިމަތިލުންތަށް ހިންގުވުމުގެ ބޭނުމުގައި ޗައިނާއިން ޓުވިޓާ އަދި ފޭސްބުކުގައި ދޮގު ހަބަރު ފަތުރަމުންދާކަމަށް އެ ދެ ކުންފުނިން ބުނެފި އެވެ.\nފާއިތުވި ދެ ހަފްތާގައި ޗައިނާއަށް ނިސްބަތްވާ ފޭސްބުކް އަދި ޓުވިޓާ އެކައުންޓުތަކުން، ދިޔައީ ފުލުހުން މުޒާހަރާގެ ބައިވެރިންނާ މެދު ލާއިންސާނީ އަމަލުތަށް ހިންގަމުންދާ ފޮޓޯތަށް އާންމު ކުރަމުންނެވެ. އަދި ބައެއް އެކައުންޓުތަކުން ނުރައްކާތެރި ޓެރަރިސްޓު ޖަމާއަތެއް ކަމަށްވާ އައިއެސް އިން މުޒާހަރާގައި ބައިވެރިވާކަމަށް ވެސް ވަނީ ބުނެފަ އެވެ. ޓުވިޓާ އަދި ފޭސްބުކުން ބުނީ، ޗައިނާގެ އެކައުންޓުތަކުން ޕޯސްޓުކުރާ ތަކެއްޗަކީ ގަވާއިދާ ހިލާފު އެއްޗަކަށްވުމުން މިހާރު އެކަމާއި މެދު ފިޔަވަޅު އަޅާފައިވާ ކަމަށެވެ.\nދޮގު ހަބަރާއި މައުލޫމާތު ފެތުރި ފޭސްބުކް ހަތް ޕޭޖަކާއި ފަސް އެކައުންޓެއް ޑިލިޓް ކޮށްފައިވާއިރު، ޓުވިޓާއިން ވަނީ 936 އެކައުންޓު ދޮގު މައުލޫމާތު ފެތުރުމުގެ ސަބަބުން ޑިލިޓްކޮށްފަ އެވެ. އަދި ބައެއް ޗައިނާގެ ނޫސްތަކުގެ ޓުވިޓާ އެކައުންޓުވެސް، ޓުވިޓާ ކުންފުނިން ވަނީ ޑިލިޓް ކޮށްފަ އެވެ.\n"ޑިލިޓްކުރި އެކައުންޓުތަކުން ވަނީ ހޮންގްކޮންގެ ސިޔާސީ މަސްރަހުގެ ހަގީގަތް އޮޅޭގޮތަށް މައުލޫމާތު ގެނެސްދީ މުޒާހަރާގެ ހަމަޖެހުން ނަގާލުމަށް މަސައްކަތްކޮށްފަ،" ފޭސްބުކް އަދި ޓުވިޓާއިން ބުންޏެވެ.\nހޮންގްކޮންގެ ރައްޔިތުން ދެކޮޅު ހަދަމުންދާ އެކްސްޓެރެޑިޝަން ބިލްގައިވާ ގޮތުން ޗައިނާ ސަރުކާރުން އެދިއްޖެ ހާލަތެއްގައި ހޮންގްކޮންގް ފަސްގަނޑުގައި ހުރި ކޮންމެ މީހަކު ހައްޔަރުކޮށް އަނބުރާ ޗައިނާއަށް ފޮނުވާލުމުގެ ބާރު ޗައިނާއަށް ލިބެ އެވެ. މި ބިލްގައި އިނގިރޭސިވިލާތައި އެމެރިކާގެ އިތުރުން 20 ގައުމެއް ހިމެނޭއިރު އެކަމާ މުޒާހަރާގެ ބައިވެރިން ކަންބޮނޑުވުން ފާޅުކޮށް މުޒާހަރާއެއް ނުކުރެ އެވެ.\nޗަައިނާއިން މީގެ ކުރިން ބުނެފައިވަނީ، މުޒާހަރާގެ ހަމަނުޖެހުން ނަގާލަން މަސައްކަތް ކުރަމުންދަނީ، ހޮންގްކޮންގް ރައްޔިތުން ކަމަށް ހެދިގެން އުޅޭ އެމެރިކާގެ އޮފިޝަލުންތަކެއް ކަމަށެވެ. ޓުވިޓާ އިން ޗައިނާގެ އެކައުންޓުތަށް ޑިލީޓް ކޮށްލިކަން އާންމު ކުރަމުން ވެސް ބުނީ، ޗައިނާގެ އެކައުންޓުތަކުން ޕޯސްޓުކުރާ އެއްޗެހިތަށް ޕޮރޮމޯޓް ކޮށްފައިވަނީ ހުޅަނގުގެ ގައުމަކުން ކަމަށެވެ. އެއީ ކޮން ގައުމެއް ކަމަށް ޓުވިޓާއިން ބުނެފައެއް ނުވެ އެވެ.\nޗައިނާ ފޭސްބުކް ޓްވިޓާ + ހޮންކޮންގް